cyanic-selkie/wikianc huggingface dataset:
ಜೇನುಪ್ರಪಂಚ
ಪದೇ ಪದೇ ಮುಚ್ಚಳ ತೆರೆದು ಪರೀಶೀಲಿಸುವುದರಿಂದ
ನಿಸರ್ಗದಲ್ಲಿ ಗೆದ್ದಲು ಹುತ್ತದಲ್ಲಿರುವ/ಮರದ ಪೊಟರೆಯಲ್ಲಿರುವ ಜೇನು ಕುಟುಂಬಗಳನ್ನು ಪೆಟ್ಟಿಗೆಗೆ ಸೇರಿಸುವಾಗ ದೊರೆತ ಏರಿಗಳು ಚೆನ್ನಾಗಿರದೇ ಇದ್ದಲ್ಲಿ, ಅವು ತುಂಬಾ ಹಳೆಯದಾಗಿ ಕಪ್ಪಾಗಿದ್ದರೆ, ಹೊಳಪು ಇಲ್ಲದೇ ದೊರಗಾಗಿದ್ದರೆ, ಅವುಗಳಲ್ಲಿ ಮೊಟ್ಟೆ ಮರಿಗಳು ವಿರಳವಾಗಿದ್ದರೆ /ಇಲ್ಲದಿದ್ದರೆ ಅಥವಾ ಅಂಕುಡೊಂಕಾಗಿ ಜೋಡಿಸಲು ಬಾರದಿದ್ದರೆ ಅಂತಹ ಏರಿಗಳನ್ನು ಚೌಕಟ್ಟಿಗೆ ಜೋಡಿಸಬಾರದು ಮತ್ತು ಬೇರೊಂದು ಕುಟುಂಬದಿಂದ ಮೊಟ್ಟೆ ಮರಿಗಳು ಚೆನ್ನಾಗಿರುವ ೧-೨ ಸಂಸಾರ ಕೋಣೆ ಚೌಕಟ್ಟುಗಳನ್ನು ಸೇರಿಸುವಾಗಲೇ ಒದಗಿಸಿ ಕೊಡುವುದು ಉಪಯುಕ್ತ. ಖಾಲಿಯಿರುವ ಚೌಕಟ್ಟುಗಳಿಗೆ, ಚೌಕಟ್ಟಿನಲ್ಲಿ ಮೇಣದ ಹಾಳೆ ಅಂಟಿಸುವ ಮಾರ್ಗದರ್ಶಿ ಜಾಗದ ಛಡಿಯಲ್ಲಿ ೧/೪ ಇಂಚು ಅಗಲದಲ್ಲಿ ಮೇಣದ ಹಾಳೆಗಳನ್ನು ಅಂಟಿಸಿಕೊಡಬೇಕಾಗುವುದು. ಹಳೆಯದಾದ ಏರಿಗಳನ್ನೇ ಜೋಡಿಸಿ ಕೊಡುವುದರಿಂದ ಹೊಸ ಸ್ಥಳಕ್ಕೆ ನೊಣಗಳನ್ನು ಸೇರಿಸಿದ ಜೇನುಪೆಟ್ಟಿಗೆಗಳನ್ನು ತಂದಿರಿಸಿದಾಗ ನೊಣಗಳು ಚೆನ್ನಾಗಿ ಬಿರುಸಿನಿಂದ ಚಟುವಟಿಕೆ ಪ್ರಾರಂಭಿಸುವ ಮೊದಲೇ ಮೇಣದ ಚಿಟ್ಟೆ ಆಕ್ರಮಿಸಿ ಜೇನುಕುಟುಂಬಗಳು ಪರಾರಿಯಗಲು ಕಾರಣವಾಗುತ್ತದೆ. ಇಲ್ಲವೇ ಹಳೆಯ ಏರಿಯ ಕಣಗಳನ್ನು ದಾಡೆಯಿಂದ ಕೊರೆದು ಉಳಿಯುವ ತಳಹದಿಯ ಮೇಲೆ ಏರಿ ರಚಿಸಿರುವುದು ನೊಣಗಳಿಗೆ ವಿಳಂಬ ಆಗುವುದು. ಜೇನುಕುಟುಂಬಗಳನ್ನು ಪೆಟ್ಟಿಗೆಗೆ ಸೇರಿಸುವಾಗ ಕೆಲವೊಮ್ಮೆ ಮೊಟ್ಟೆಮರಿಯಿಂದ ಕೂಡಿದ ಏರಿಗಳು ಒಂದೂ ಸಹ ಇಲ್ಲದಿರಬಹುದು. ಹೀಗಾಗಲೂ ಕಾರಣ, ಮರಿಹಾರಿಸುವ ಕಾಲದಲ್ಲಿ ಜೇನು ಕೂಡಿಸಲು ದೊರೆತ ಕುಟುಂಬದಲ್ಲಿ ಅನೇಕ ಸಂದರ್ಭದಲ್ಲಿ ಹೊಸ ರಾಣಿಯು ಜೋಡಿಯಾಗಿ ಬಂದು ಮೊಟ್ಟೆ ಇರಿಸಲು ಇನ್ನೂ ಪ್ರಾರಂಭ ಮಾಡದೇ ಇರಬಹುದು. ಇಲ್ಲವೇ, ಆ ಸ್ಥಳವನ್ನು ಬಿಟ್ಟು ಈಗಾಗಲೇ ಪರಾರಿಯಾಗುವ ಯೋಚನೆಯಲ್ಲಿರುವ ಕುಟುಂಬವಾಗಿರಬಹುದು. ಇಂತಹ ಕುಟುಂಬಗಳನ್ನು ಹೊಸದಾಗಿ ಪೆಟ್ಟಿಗೆಗೆ ಸೇರಿಸಿ ಉಳಿಸಿಕೊಳ್ಳಲು ಸಹ ಬೇರೊಂದು ಪೆಟ್ಟಿಗೆಯಿಂದ ಮರಿಮೊಟ್ಟೆ ಹಾಗೂ ಜೇನಿರುವ ಚೌಕಟ್ಟುಗಳನ್ನು ಎರವಲು ನೀಡಬೇಕು ಮತ್ತು ಏರಿಯನ್ನು ಎರವಲಾಗಿ ತೆಗೆದುಕೊಂಡ ಪೆಟ್ಟಿಗೆಯಲ್ಲಿ ತೆಗೆದ ಚೌಕಟ್ಟು ಸ್ಥಳ ತುಂಬಲು, ಹಾಗೂ ಕುಟುಂಬ ಕೂಡಿಸುವ ಪೆಟ್ಟಿಗೆಗೆ ಉಳಿದ ಖಾಲಿ ಚೌಕಟ್ಟುಗಳಿಗೆ ಮೇಣದ ಹಾಳೆ ಮರ್ಗದರ್ಶಿ ಅಂಟಿಸಿ ನೀಡಬೇಕಾಗುತ್ತದೆ. ಕೃಷಿಕರು ಹೊಸದಾಗಿ ಖರೀದಿ ಮಾಡಿ ತೆಗೆದುಕೊಂಡು ಹೋದ ಜೇನುಪೆಟ್ಟಿಗೆಗಳ ಒಳಭಾಗವನ್ನು ತೆಗೆದು_ತೊಳೆದು ಒಣಗಿದ ನಂತರ ಶುದ್ಧ ಜೇನುಮೇಣವನ್ನು ಕರಗಿಸಿ ಸಂಸಾರ ಕೋಣೆಯ ಒಳಭಾಗದ ೪ ಗೋಡೆಗಳಿಗೆ ಮತ್ತು ಚೌಕಟ್ಟುಗಳಲ್ಲಿ ಮುಖ್ಯವಾಗಿ ಏರಿಗಳನ್ನು ಜೋಡಿಸುವ ಭಾಗ ಹಾಗೂ ಅದರ ಮೇಲ್ಭಾಗದಲ್ಲಿ ಹಾಗೂ ಜೇನುಕೋಣೆಗೂ ಸಹ ಮೇಣವನ್ನು ಬಿಸಿ ಮಾಡಿ ಕರಗಿಸಿದ ಮೇಣವನ್ನು ಸವರಬೇಕು. ಹೆಜ್ಜೇನು/ಕೋಲುಜೇನು ಮೇಣವು ಆಗಬಹುದು. ಹೀಗೆ ಕರಗಿದ ಮೇಣವನ್ನು ಸವರಲು ಸ್ವಲ್ಪ ಹತ್ತಿ/ಹತ್ತಿಬಟ್ಟೆಯನ್ನು ಬಳಸಬಹುದು. ಸುಮಾರು ೭೫-೧೦೦ ಗ್ರಾಂ ಜೇನುಮೇಣ ಇದಕ್ಕಾಗಿ ಬೇಕಾಗುವುದು. ಅಂಗಡಿಗಳಲ್ಲಿ ಜೇನುಮೇಣದ ಹೆಸರಲ್ಲಿ ದೊರಕುವ ಮೇಣವು ಹೆಚ್ಚಿನ ಸಂದರ್ಭದಲ್ಲಿ ಕಲಬೆರಕೆಯಾಗಿರುತ್ತದೆ. ಇದರೊಂದಿಗೆ ರಾಸಾಯನಿಕ ಪ್ಯಾರಾಫಿನ್ ಸೇರಿಸಿ ಇರುವುದರಿಂದ ಈ ಉದ್ದೇಶಕ್ಕೆ ಬರುವುದಿಲ್ಲ. ಶುದ್ಧ ಜೇನುಮೇಣ ದೊರೆಯದಿದ್ದರೆ ತೊಳೆದ ನಂತರ ಜೇನು ಪೆಟ್ಟಿಗೆಗೆ ಕಾಡುದಾಲಚಿನಿ ಸೊಪ್ಪಿನ ರಸವನ್ನು ತಯಾರಿಸಿ ಲೇಪಿಸಬೇಕು. ಅಥವಾ ಹುತ್ತದ ಕೆಮ್ಮಣ್ಣನ್ನು ನೀರಿನಲ್ಲಿ ಕದಡಿ ತೆಳುವಾದ ಮಿಶ್ರಣ ಮಾಡಿ ಲೇಪಿಸಬಹುದು ಮತ್ತು ಒಣಗಿದ ನಂತರ ಜೇನುಕುಟುಂಬಗಳನ್ನು ಪೆಟ್ಟಿಗೆಗೆ ಸೇರಿಸಲು ಬಳಸಬೇಕು. ಪೆಟ್ಟಿಗೆಯನ್ನು ತಯಾರಿಸುವಾಗ ಮೋಪುಗಳಲ್ಲಿ ಇರುವ ರಂದ್ರಗಳನ್ನು ಮುಚ್ಚಲು ರಾಸಾಯನಿಕ ಮಿಶ್ರಣವನ್ನು ‘ಲಪ್ಪ’ ಬಳಸಿರುತ್ತಾರೆ. ಹಾಗೂ ಜೇನುಪೆಟ್ಟಿಗೆಗಳಿಗೆ ಬಣ್ಣವನ್ನು ಬಳಿದಿರುತ್ತಾರೆ. ಆದರೆ ಜೇನುನೊಣಗಳು ಕೃತಕವಾದ ಯಾವುದೇ ಅಂಶಗಳನ್ನು ಒಪ್ಪಿಕೊಳ್ಳಲಾರವು. ಆದುದರಿಂದ ಪರಾರಿಯಗಲು ಯತ್ನಿಸಬಹುದು. ಇದಕ್ಕಾಗಿ ಹೊಸ ಪೆಟ್ಟಿಗೆಗಳಿಗೆ ಜೇನು ಕುಟುಂಬಗಳನ್ನು ಸೇರಿಸುವ ಮೊದಲು ಜೇನು ಪೆಟ್ಟಿಗೆಗಳನ್ನು ತೊಳೆಯುವುದು, ಮೇಣವನ್ನು ಸವರುವುದು ಮುಂತಾದ ಜೇನುನೊಣಗಳಿಗೆ ಸಹಜ ಎನ್ನುವಂತೆ ಅಣಿಗೊಳಿಸಬೇಕಾಗುವುದು.
ಆಗಿಂದಾಗ್ಗೆ ಸ್ಥಳ ಬದಲಿಸಿ ಇಡುವುದರಿಂದ
ಜೇನು ಕುಟುಂಬ ಪೆಟ್ಟಿಗೆಗೆ ಸೇರಿಸಿದ ನಂತರ ನಿಸರ್ಗದಲ್ಲಿ ಸೇರಿಸಿದ ಜಾಗದಲ್ಲೇ ಇಡುವುದು ಂಗ್ಯ. ಹಾಗೆ ಸಾಧ್ಯವಾಗದಿದ್ದರೆ ಕೆಲದಿನಗಳ ಮಟ್ಟಿಗಾದರೂ ಇರುವೆ ಇತ್ಯಾದಿಗಳಿಂದ ಸಂರಕ್ಷಿಸಿ ಇಡುವುದರಿಂದ ಪರಾರಿಯಗುವುದನ್ನು ತಪ್ಪಿಸಲು ಉಪಯುಕ್ತವಾಗುವುದು. ಅದೂ ಸಹ ಅಸಾಧ್ಯವಾದರೆ ಸೇರಿಸಿದ ಕುಟುಂಬವನ್ನು ರಾತ್ರಿ ವೇಳೆ ರವಾನಿಸಿ ಮೊದಲೇ ತೀರ್ಮಾನಿಸಿದ ಜಾಗದಲ್ಲಿರಿಸಬಹುದು. ಹಾಗೆ ತಂದಿರಿಸುವ ಸ್ಥಳವು ಸುರಕ್ಷಿತವು ತೀವ್ರ ಬಿಸಿಲು ಅಥವಾ ಶೀತರಹಿತ ಸ್ಥಳವು ಆಗಿರಬೇಕು. ೧-೨ ಜೇನುಕುಟುಂಬಗಳನ್ನು ಮಾತ್ರ ಪಾಲಿಸುವುದಿದ್ದರೆ ಮನೆಯ ಮಹಡಿ ಅಥವಾ ಅಂತಹ ಎತ್ತರದ ಸ್ಥಳಗಳು ನೊಣಗಳಿಗೆ ಹೆಚ್ಚು ಆಕರ್ಷಕವಾಗಿರುತ್ತದೆ. ಆದರೆ ಅಲ್ಲಿ ಅವುಗಳ ಸುಲಭ ಹಾರಾಟಕ್ಕೆ ಅಡಚಣೆ ಉಂಟಾಗದಂತಿರಬೇಕು. ಎತ್ತರದ ಸ್ಥಳದಲ್ಲಿರಿಸಿದ ಜೇನುಕುಟುಂಬಗಳು ಪರಾರಿಯಾಗುವುದು ವಿರಳ. ಯಾವುದೇ ಕಾರಣದಿಂದ ತಂದಿರಿಸಿದ ಪೆಟ್ಟಿಗೆಯನ್ನು ಒಂದು ಸ್ಥಳದಿಂದ ಇನ್ನೊಂದು ಹತ್ತಿರದ ಸ್ಥಳಕ್ಕೆ ರಾತ್ರಿ/ಹಗಲಾಗಲೀ ಬದಲಿಸಿ ಇಡಬಾರದು. ಅಭ್ಯಾಸ ಬಲದಿಂದ ಮೊದಲ ಜಾಗಕ್ಕೆ ಮಾರನೇ ದಿನ ಆಹಾರ ತರುವ ನೊಣಗಳು ಹೋಗಿ ಕುಳಿತು ಹೊಸ ಸ್ಥಳವನ್ನು ಗುರುತಿಸಲಾಗದೇ ತೊಂದರೆಗೊಳಗಾಗುತ್ತವೆ. ಆದರೆ ೭೫೦ ಮೀ.ಗಿಂತ ಹೆಚ್ಚು ದೂರದಲ್ಲಿರಿಸಿದರೆ ಹೀಗೆ ಆಗಲಾರದು. ಆದರೂ ಪ್ರತಿಂಂದು ಹೊಸದಾಗಿ ತಂದಿರಿಸಿದ ಸ್ಥಳದ್ಲಲಿ ಪರಾಗ ಮೂಲವನ್ನು ಗುರುತಿಸಿಕೊಳ್ಳುವುದು, ಪೆಟ್ಟಿಗೆಯನ್ನಿರಿಸಿದ ಜಾಗವನ್ನು ಗುರುತಿಸಿಕೊಳ್ಳುವುದು, ಮುಂತಾದ ತೊಂದರೆಯಿಂದಾಗಿ ಪರಾರಿಯಗಲು ಯತ್ನಿಸುತ್ತವೆ.
ಸಂಸಾರ ಕೋಣೆಯ ಚೌಕಟ್ಟುಗಳನ್ನು ಹೆಚ್ಚು ಅಂತರದಲ್ಲಿ ಇರಿಸುವುದರಿಂದ
ಅರಿವಿಲ್ಲದೇ ಅನೇಕ ಬಾರಿ ಕೃಷಿಕರು ಜೇನುಕುಟುಂಬವನ್ನು ಪೆಟ್ಟಿಗೆಗೆ ಸೇರಿಸಿದ ನಂತರ ನೈಸರ್ಗಿಕ ಏರಿಗಳು ಅದರಲ್ಲಿ ಕಡಿಮೆ ಸಂಖ್ಯೆಯಲ್ಲಿ ದೊರಕಿದ್ದಾಗ ೩-೪ ಚೌಕಟ್ಟುಗಳಿಗೆ ಮಾತ್ರ ಏರಿಗಳನ್ನು ಜೋಡಿಸಿ ಉಳಿದ ಖಾಲಿ ಚೌಕಟ್ಟುಗಳನ್ನು ತೆಗೆದು ಹೊರಗಿರಿಸಿಕೊಂಡು ಸಂಸಾರ ಕೋಣೆಯಲ್ಲಿ ಕೆಲವೇ ಚೌಕಟ್ಟುಗಳನ್ನಷ್ಟೇ ಇರಿಸಿರುತ್ತಾರೆ. ಅಲ್ಲಿ ಒಟ್ಟಾಗಿ ೮ ಚೌಕಟ್ಟುಗಳನ್ನು ಇರಿಸಬೇಕಾದ ಸ್ಥಳದಲ್ಲಿ ಕೇವಲ ಕೆಲವು ಚೌಕಟ್ಟುಗಳನ್ನಷ್ಟೇ ಇರಿಸಿ ಒಂದು ಚೌಕಟ್ಟಿನಿಂದ ಇನ್ನೊಂದು ಚೌಕಟ್ಟಿಗೆ ಇರಬೇಕಾದ ೭ಮಿ.ಮೀ. ಅಂತರಕ್ಕಿಂತ ಹೆಚ್ಚು ದೂರವಾಗಿರಿಸಿರುತ್ತಾರೆ. ಆಗ ನೊಣಗಳಿಗೆ ಒಂದು ಏರಿಯಿಂದ ಇನ್ನೊಂದು ಏರಿಗೆ ಚಲಿಸಲು ಹಾಗೂ ಮೊಟ್ಟೆ ಮರಿಗಳ ಪೋಷಣೆಗೆ ತೊಂದರೆ ಉಂಟಾಗುವುದು. ಸ್ವಲ್ಪ ಅಂತರ ಮಾತ್ರ ಹೆಚ್ಚಿದ್ದರೆ ಬಹಳಷ್ಟು ಸಮಯದಲ್ಲಿ ಆ ಹೆಚ್ಚಿನ ಖಾಲಿ ಸ್ಥಳದಲ್ಲಿ ಬರ್‌ಕೋಮ್ಬ್, ಅಂಕುಡೊಂಕಾಗಿ ಹೆಚ್ಚಿನ ಏರಿಗಳನ್ನು ನಿರ್ಮಿಸಿ ಚಲನೆಗೆ ಅನುಕೂಲವಾಗುವಂತೆ ಸೇತುವೆ ಮಾಡಿಕೊಳ್ಳಲು ಪ್ರಯತ್ನಿಸುತ್ತವೆ. ಈ ಏರಿ ರಚಿಸಿ ನೊಣ ದಾರಿಯನ್ನು ಸರಿ ತೂಗಿಸಲಾಗದಷ್ಟು ಹೆಚ್ಚಿನ ಅಂತರದಲ್ಲಿದ್ದರೆ ಗೂಡಿನ ಶಾಖಾ ಸಂರಕ್ಷಣೆಗೆ ಅವಕಾಶವಾಗದೇ ಓಡಿಹೋಗುತ್ತವೆ. ಇದಲ್ಲದೆ ಅಡಿಮಣೆಯಿಂದ ಚೌಕಟ್ಟಿಗೆ ಮಧ್ಯೆ ಇರಬೇಕಾದ ಅಂತರ ಹಾಗೂ ಜೇನುಕೋಣೆ ಮತ್ತು ಸಂಸಾರ ಕೋಣೆ ಮಧ್ಯದಲ್ಲಿ ಇರಬೇಕಾದ ನಿಗದಿತ ಅಂತರವೂ ಸಹ ನಿರ್ದಿಷ್ಟವಾಗಿದ್ದು ನೊಣಗಳ ಕೆಲಸಕಾರ‍್ಯಕ್ಕೆ ಅನುಕೂಲವಾಗದಂತೆ ಪೆಟ್ಟಿಗೆಯಲ್ಲಿ ಅಳತೆ ವ್ಯತ್ಯಾಸ ಇದ್ದರೆ ಪರಾರಿಯಗುತ್ತವೆ.
ಅತೀ ಬಿಸಿಲು ಅಥವಾ ಅತಿಯಾದ ಶೀತ ಸ್ಥಳದಲ್ಲಿ ಇರಿಸಿದಾಗ/ಜೋರಾಗಿ ಗಾಳಿಬೀಸುವಿಕೆಗೆ ಎದುರಾಗಿರಿಸಿದಾಗ:
ಜೇನುಕುಟುಂಬಗಳನ್ನು ಅತೀ ಬಿಸಿಲಿನಲ್ಲಿ ಅಥವಾ ಅತಿಯಾದ ಶೀತಪ್ರದೇಶದಲ್ಲಿ ಇರಿಸಿದಾಗ ಬೆಳೆಯುತ್ತಿರುವ ಮೊಟ್ಟೆ ಮರಿಗಳಿಗೆ ಉಷ್ಣತಾಮಾನ ಏರುಪೇರಾಗುವುದು. ಉಷ್ಣತೆ ಜಾಸ್ತಿಯಾಗುವುದರಿಂದ ಸಂಸಾರಕ್ಕೆ ನೀರಿನ ಅವಶ್ಯಕತೆ ಜಾಸ್ತಿಯಾಗುವುದು. ಅಲ್ಲದೆ ಅತಿಯಾದ ಶಾಖದಿಂದ ಚೌಕಟ್ಟಿನಿಂದ ಏರಿಗಳು ಕಳಚಿ ಬೀಳುವುದುಂಟು. ಹಾಗೆ ಅತಿಯಾದ ಶೀತ ಸದಾ ಇರುವ ಸ್ಥಳದಲ್ಲಿರಿಸಿದಾಗ ಮೇಣದ ಚಿಟ್ಟೆ ಹಾಗೂ ಬಸವನಹುಳದ ಉಪದ್ರವ ಅಧಿಕವಾಗುವುದು. ಮತ್ತು ಹೆಚ್ಚು ಆಹಾರವನ್ನು ಬಳಸಿ ಗೂಡಿನಲ್ಲಿ ಅದಿsಕ ಉಷ್ಣತೆ ಉಂಟುಮಡಲು ಹಾಗೂ ಗುಂಪುಗೂಡಿ ಶಾಖವನ್ನು ಸಂರಕ್ಷಿಸುವುದು ಅಗತ್ಯವಾಗುವುದು. ಜೋರಾಗಿ ಗಾಳಿ ಬೀಸುವಿಕೆ ಹೆಚ್ಚಿರುವ ಸ್ಥಳಗಳಲ್ಲಿ ಪೆಟ್ಟಿಗೆಯ ಪ್ರವೇಶದ್ವಾರವನ್ನು ಗಾಳಿಬೀಸುವಿಕೆಯ ದಿಕ್ಕಿಗೆ ಅಭಿಮುಖವಾಗಿರಿಸಿದಾಗ, ಪೆಟ್ಟಿಗೆಯೊಳಗೆ ಹೆಚ್ಚಿನ ಗಾಳಿನುಗ್ಗಿ ಮೊಟ್ಟೆಮರಿಗಳ ಪಾಲನೆಗೆ ಹಾಗೂ ಗೂಡಿನ ಶಾಖ ಸಂರಕ್ಷಣೆಗೆ ತೊಂದರೆಯಾಗುವುದು. ಅಲ್ಲದೇ ಮೊಟ್ಟೆಮರಿಗಳ ಮೇಲಿರುವ ತೇವಾಂಶವು ಕಡಿಮೆಯಾಗಿ ಒಣಗುವಿಕೆಗೆ ಒಳಗಾಗುತ್ತವೆ (desiccation). ಅಲ್ಲದೆ ನೊಣಗಳ ಕೆಲಸಕಾರ್ಯಗಳಿಗೆ ಮತ್ತು ಗೂಡಿನಹೊರಗೆ ಹಾರಾಡುವಿಕೆಗೆ ಧಕ್ಕೆ ಉಂಟಾಗುವುದು. ಆದುದರಿಂದ ಪೆಟ್ಟಿಗೆಗಳನ್ನು ಇಂತಹ ಸ್ಥಳದಲ್ಲಿರಿಸುವುದರಿಂದ ಜೇನುಕುಟುಂಬಗಳು ಪರಾರಿಯಗಲು ಕಾರಣವಾಗುತ್ತದೆ.
ಆಹಾರ ಕೊಡುವಾಗ ಉಂಟಾಗುವ ತೊಂದರೆಯಿಂದ:
ಹೊಸದಾಗಿ ಜೇನುಪೆಟ್ಟಿಗೆಗಳಿಗೆ ಸೇರಿಸಿದ ಜೇನುಕುಟುಂಬಗಳಿಗೆ ಮೊಟ್ಟೆ ಮರಿಗಳ ಪೋಷಣೆಗೆ ಹಾಗೂ ತುರ್ತಾಗಿ ಬೇಕಾಗಿರುವ ಆಹಾರದ ಅವಶ್ಯಕತೆ ನೀಗಿಸಲು ಸಕ್ಕರೆ, ಜೋನಿ ತಯರಿಸಿ ಕೊಡುವುದಿದೆ. ಕುಟುಂಬವನ್ನು ಹೊಸ ಜಾಗದಲ್ಲಿ ತಂದಿರಿಸಿದಾಗ ಅನ್ವೇಷಕ ನೊಣಗಳು ಗೂಡನ್ನು ಇರಿಸಿದ ತನ್ನ ಸ್ಥಳವನ್ನು ಚೆನ್ನಾಗಿ ಅರಿತು ಅನಂತರ ಆಹಾರವನ್ನು ದೊರಕಿಸುವ ಸಸ್ಯಗಳನ್ನು ಅನ್ವೇಷಿಸಿಕೊಂಡು ವರ್ತಮನವನ್ನು ಗೂಡಿಗೆ ಬಂದು ನೃತ್ಯ ಮಡಿ ತಿಳಿಸುವುದು. ಹೆಚ್ಚು ಮೊಟ್ಟೆಮರಿಗಳಿರುವ ಕುಟುಂಬದಲ್ಲಿ ಆಹಾರದ ಬಳಕೆ ಜಾಸ್ತಿಯಗಿರುವುದರಿಂದ ದಾಸ್ತಾನು ಕಡಿಮೆಯಗಿರಬಹುದು. ಈ ಕೊರತೆಯನ್ನು ನೀಗಿಸಲು ನಾವು ಆಹಾರವನ್ನು ಒದಗಿಸಿಕೊಡಬಹುದು. ಹೀಗೆ ಆಹಾರ ಕೊಡಲು ಪೆಟ್ಟಿಗೆಯನ್ನು ರಾತ್ರಿ ವೇಳೆ ಅನೇಕ ದಿನಗಳಲ್ಲಿ ತೆರೆಯುವುದರಿಂದ ತೊಂದರೆ ಉಂಟಾಗಿ ನಂತರದ ದಿನಗಳಲ್ಲಿ ಓಡಿಹೋಗಲು ಯತ್ನಿಸಬಹುದು. ಆದುದರಿಂದ ಅಂತಹ ಕುಟುಂಬಗಳಿಗೆ ೨೫೦ಮಿ.ಲೀ. ದ್ರಾವಣವನ್ನು ಪ್ಲಾಸ್ಟಿಕ್ ಡಬ್ಬಗಳಲ್ಲಿ ತುಂಬಿಸಿ ಕ್ಷಿಪ್ರಗತಿಯಲ್ಲಿ ೧-೨ ನಿಮಿಷಗಳಲ್ಲಿ ಈ ಆಹಾರ ಕೊಡುವ ಕಾರ್ಯವನ್ನು ಮುಗಿಸಬೇಕು. ಮನವರಿಗೆ ಗ್ಲೂಕೋಸ್ ಡ್ರಿಪ್ಸ್ ನೀಡಲು ಬಳಸಿದ, ಶುಚಿಗೊಳಿಸಿದ ಸಾಮಗ್ರಿಗಳಿಂದಲೂ ಜೇನುಕುಟುಂಬಗಳಿಗೆ ತೆರೆದು ತೊಂದರೆಯಗದಂತೆ ಅದರ ಪೆಟ್ಟಿಗೆಯನ್ನು ತೆರೆಯದೇ ಹೊರಭಾಗದಿಂದಲೇ ಆಹಾರ ನೀಡಬಹುದು. ಇದಕ್ಕಾಗಿ ಡ್ರಿಪ್ಸ್ ನಲ್ಲಿ ಬಳಸುವ ಕೊಳವೆ, ಸೂಜಿಯ ತುದಿಗೆ ಹತ್ತಿಯ ಚೂರನ್ನು ಇರಿಸಿ ಗವಾPದ ಜಾಗದಿಂದ ಕೊಳವೆ ಹಾಯಿಸಿ ಆಹಾರವನ್ನು ನೀಡಬಹುದು. ಇದರಿಂದ ಪರಾರಿಯಾಗುವುದನ್ನು ತಪ್ಪಿಸಲು ಅನುಕೂಲವಾಗುವುದು.
ಉಲ್ಲೇಖ
?? ವರ್ಗ:ಕೀಟಗಳು ವರ್ಗ:ಆಹಾರ
ಅಮ್ರೇಲಿ ಜಿಲ್ಲೆ
ಇತಿಹಾಸ
ಈ ಪ್ರಾಂತ್ಯವು ಹದಿನೇಳನೆಯ ಶತಮಾನದಲ್ಲಿ ಮರಾಠರ ಪ್ರವೇಶದವರೆಗೆ ಯಾವುದೇ ಪ್ರಾಮುಖ್ಯತೆಯನ್ನು ಪಡೆದಿರಲಿಲ್ಲ. ಮರಾಠರಿಗೆ ಹಾಗೂ ಗಾಯಕ್ವಾಡರು ಇಲ್ಲಿಯ ಮಾಂಡಲಿಕರುಗಳನ್ನು ಜಯಿಸಿ ಕಾಥೇವಾಡ ಪ್ರಾಂತ್ಯವನ್ನು ಅಮ್ರೇಲಿಯನ್ನು ಕೇಂದ್ರವನ್ನಾಗಿಸಿ ರಚಿಸಿದರು.
ಆರ್ಥಿಕತೆ
ಅಮ್ರೇಲಿ ಜಿಲ್ಲೆಯು ಆರ್ಥಿಕವಾಗಿ ಹಿಂದುಳಿದ ಜಿಲ್ಲೆ. ಕೃಷಿ ಇಲ್ಲಿಯ ಮುಖ್ಯ ಕಸುಬು.ಸಿಮೆಂಟು ಉತ್ಪಾದಿಸುವ ಘಟಕ ಒಂದಿದೆ.
ಕೃಷಿ ಮತ್ತು ವಾಣಿಜ್ಯ
ಮಣ್ಣು ಕಪ್ಪು, ಫಲವತ್ತಾಗಿದೆ. ಷಿಯಾನಗರ್ ಅರ್ಧ ಜೌಗು ಅರ್ಧ ಮರುಭೂಮಿಯಾಗಿದ್ದು ಗೋದಿ ಬೆಳೆಗೆ ಅನುಕೂಲವಾಗಿದೆ. ಧಾರಿ ತಾಲ್ಲೂಕಿನಲ್ಲಿ ಮಣ್ಣು ತೆಳು ಬಣ್ಣಕ್ಕಿದ್ದು, ಗಿರ್ ಬೆಟ್ಟಗುಡ್ಡಗಳ ಕಡೆ ಕೆಂಪಾಗಿದೆ. (40")ಗಳಿಗಿಂತಲೂ ಹೆಚ್ಚು ಮಳೆ. ಉಳಿದ ತಾಲ್ಲೂಕುಗಳಲ್ಲಿ ಇಷ್ಟು ಮಳೆ ಇಲ್ಲ. ಇಲ್ಲಿ ಜೋಳ, ಬಾಜ್ರ, ಗೋದಿ, ಬೇಳೆ, ಹತ್ತಿ, ಕಬ್ಬು, ಕೆಂಪುಮೆಣಸು ಇತ್ಯಾದಿಗಳನ್ನು ಬೆಳೆಯುತ್ತಾರೆ. ಓಖಾಮಂಡಲ್‍ನಲ್ಲಿ ಮಳೆ ಕಡಿಮೆಯಿದ್ದರೂ ಜೋಳ ಮತ್ತು ಬಾಜ್ರಗಳನ್ನು ಬೆಳೆಯುತ್ತಾರೆ. ಧಾರಿ, ಅಮ್ರೇಲಿ ತಾಲ್ಲೂಕುಗಳು ಪರ್ವತ ಪ್ರದೇಶವಾಗಿದ್ದು ಅನೇಕ ನದಿಗಳ ಜನನ ಸ್ಥಾನವಾಗಿವೆ. ಮುಖ್ಯವಾದುದು ಶತ್ರುಂಜಿ. ಗಿರ್‍ನಲ್ಲಿ ಮಾತ್ರ ಸುಮಾರು (50,000) ಎಕರೆ ಕಾಡುಗಳಿವೆ. ಇಲ್ಲಿನ ಮೃಗಧಾಮದಲ್ಲಿ ಸಿಂಹಗಳ ಸಂತತಿಯನ್ನು ಸಂರಕ್ಷಿಸಲಾಗಿದೆ. ಹತ್ತಿ, ರೇಷ್ಮೆಬಟ್ಟೆಗಳು ಅಮ್ರೇಲಿ, ಕೋಡಿನಾರ್ ಮತ್ತು ದ್ವಾರಕೆಗಳಲ್ಲಿವೆ. ದ್ವಾರಕೆಯಲ್ಲಿ ಸಿಮೆಂಟ್ ಮತ್ತು ರಾಸಾಯನಿಕ ವಸ್ತುಗಳು ತಯಾರಾಗುತ್ತವೆ. ಓಖಾ ಬಂದರನ್ನು ಬರೋಡ ಸಂಸ್ಥಾನ ಅಭಿವೃದ್ಧಿಪಡಿಸಿತ್ತು. ಬೈಟ್‍ದ್ವೀಪದ ಬಂದರನ್ನು ಇತ್ತೀಚೆಗೆ ಅಭಿವೃದ್ಧಿಪಡಿಸಲಾಗುತ್ತಿದೆ.
ಭೌಗೋಳಿಕ
ವರ್ಗ:ಭಾರತದ ಜಿಲ್ಲೆಗಳು ವರ್ಗ:ಗುಜರಾತದ ಜಿಲ್ಲೆಗಳು
ಡಚ್ ಭಾಷೆ
ಒಟ್ಟು  ಸ್ಪೀಕರ್ಗಳುಐಎಸ್ಒ 639-3
ಡಚ್ ಭಾಷೆ (ಡಚ್ : Nederlands ಉಚ್ಚಾರಣೆ: ನೆಡರ್ಲ್ಯಾಂಡ್ಸ್ ) ನೆದರ್ಲ್ಯಾಂಡ್ಸ್ ದೇಶದ ಪ್ರಮುಖ ಭಾಷೆ ಮತ್ತು ಅಧಿಕೃತ ಭಾಷೆ. ಇದು ಇಂಡೋ-ಯುರೋಪಿಯನ್ ಭಾಷಾ ಕುಟುಂಬದ ಜರ್ಮನಿಕ್ ಶಾಖೆಯ ಅಡಿಯಲ್ಲಿ ಬರುತ್ತದೆ. ಇದು ಕಡಿಮೆ ಜರ್ಮನಿಕ್ ಭಾಷೆಯಾಗಿರುವುದರಿಂದ, ಇದು ಇಂಗ್ಲಿಷ್‌ಗೆ ಹೋಲುತ್ತದೆ. ಈ ಭಾಷೆಯನ್ನು ಬರೆಯಲು ರೋಮನ್ ಲಿಪಿಯನ್ನು ಬಳಸುತ್ತಾರೆ.
ಇತಿಹಾಸ ಮತ್ತು ಪರಿಚಯ
ಆರಂಭದಲ್ಲಿ, ಉತ್ತರ ಸಮುದ್ರ ಮತ್ತು ಬಾಲ್ಟಿಕ್ ಸಮುದ್ರದ ತೀರದಲ್ಲಿ ವಾಸಿಸುವ ಜರ್ಮನ್ನರ ಸ್ಥಳೀಯ ಉಪಭಾಷೆಗಳಲ್ಲಿ ಡಚ್ಚರ ಭಾಷೆಗೆ ಸ್ವತಂತ್ರ ಸ್ಥಾನವಿತ್ತು. ಹಿಂದೆ ಇದನ್ನು ಮುಖ್ಯವಾಗಿ ಪಶ್ಚಿಮ ಫ್ಲಾಂಡರ್‌ಗಳಲ್ಲಿ ಅಭ್ಯಾಸ ಮಾಡಲಾಗುತ್ತಿತ್ತು ಆದರೆ 16 ನೇ ಶತಮಾನದಲ್ಲಿ ಡಚ್ ಸಂಸ್ಕೃತಿಯೊಂದಿಗೆ ಅದರ ಪ್ರಸರಣವು ಉತ್ತರದ ಕಡೆಗೆ ಹೆಚ್ಚಾಯಿತು. ಸ್ಪ್ಯಾನಿಷ್ ಪ್ರಾಬಲ್ಯದ ವಿಮೋಚನೆಯ ನಂತರ, ಡಚ್ಚರು ಅತಿ ರಭಸದಿಂದ ಪ್ರಗತಿ ಹೊಂದಲು ಪ್ರಾರಂಭಿಸಿದರು, ಇದು ಡಚ್ ಭಾಷೆಯ ತ್ವರಿತ ಬೆಳವಣಿಗೆಗೆ ಕಾರಣವಾಯಿತು. ಸ್ಪ್ಯಾನಿಷ್ ಅಧಿಕಾರದಲ್ಲಿ ಉಳಿದಿರುವ ದಕ್ಷಿಣ ಪ್ರಾಂತ್ಯಗಳಿಂದ ಪಲಾಯನ ಮಾಡಿದ ನಿರಾಶ್ರಿತರು ಸಹ ಇದಕ್ಕೆ ಸಹಾಯ ಮಾಡಿದರು. ದಕ್ಷಿಣದ ಪ್ರಭಾವವು ಡಚ್ ಭಾಷೆಯಲ್ಲಿ ಇನ್ನೂ ಗೋಚರಿಸುತ್ತದೆ. ಇಂದಿಗೂ ಹಾಲೆಂಡ್‌ನ ಉಪಭಾಷೆ ಮತ್ತು ಸಾಹಿತ್ಯಿಕ ಭಾಷೆಯಲ್ಲಿ ಸಾಕಷ್ಟು ವ್ಯತ್ಯಾಸವಿದೆ, ಆದರೂ ದಕ್ಷಿಣದಿಂದ ಬರುವ ಪದಗಳಿಂದಾಗಿ ಈ ಅಂತರವನ್ನು ಗಾಢವಾಗಿಸಲಾಗಲಿಲ್ಲ.
ಈಗ ಬೆಲ್ಜಿಯಂನಲ್ಲಿ ಸೇರಿಸಲಾಗಿರುವ ದಕ್ಷಿಣದ ಅನೇಕ ಭಾಗಗಳಲ್ಲಿ (ಪಶ್ಚಿಮ ಫ್ಲಾಂಡರ್ಸ್, ಪೂರ್ವ ಫ್ಲಾಂಡರ್ಸ್, ಆಂಟ್ವರ್ಪ್, ಬ್ರಾವಂಟ್, ಇತ್ಯಾದಿ), ಇಂದಿನ ಅನೇಕ ಉಪಭಾಷೆಗಳು ಪ್ರಚಲಿತದಲ್ಲಿವೆ. ಅವುಗಳ ಸಾಮೂಹಿಕ ಹೆಸರು "ಫ್ಲೆಮಿಶ್". ಶಾಲೆಗಳಲ್ಲಿ ಸಾಹಿತ್ಯ ಭಾಷೆಯನ್ನು ಕಲಿಸಲಾಗಿದ್ದರೂ, ಸಾಮಾನ್ಯ ಜನರು ಹೆಚ್ಚಾಗಿ ಸ್ಥಳೀಯ ಉಪಭಾಷೆಗಳಲ್ಲಿ ಸಂವಹನ ನಡೆಸುತ್ತಾರೆ. ಬ್ರಸೆಲ್ಸ್ ನಗರದಲ್ಲಿ ಅನೇಕ ವಿದ್ಯಾವಂತ ಜನರ ಭಾಷೆ ಇಂದಿಗೂ ಫ್ರೆಂಚ್ ಆಗಿ ಉಳಿದಿದೆ, ಆದರೆ "ಫ್ಲೆಮಿಶ್" ನ ಪ್ರಾಬಲ್ಯವು ಬೆಳೆಯುತ್ತಲೇ ಇದೆ. ಫ್ರೆಂಚ್ ಮತ್ತು ಫ್ಲೆಮಿಶ್ ಎರಡನ್ನೂ ಕಾನೂನಿನಿಂದ ಸಮಾನವಾಗಿ ಗುರುತಿಸಲಾಗಿದೆ. ಇಂದಿನ ಹಾಲೆಂಡ್ ರಾಜ್ಯಕ್ಕೆ ಸಂಬಂಧಿಸಿದಂತೆ, ಭಾಷೆಯ ವಿಷಯದಲ್ಲಿ ಪರಿಸ್ಥಿತಿ ಸಂಕೀರ್ಣವಾಗಿಲ್ಲ. 16 ಮತ್ತು 17 ನೇ ಶತಮಾನಗಳಲ್ಲಿ, ಹೊಸ ಡಚ್ ರಾಜ್ಯಗಳು ಹಾಲೆಂಡ್‌ಗೆ ಸೇರಿಕೊಂಡವು, ಇದರಲ್ಲಿ ಡಚ್ ಭಾಷೆ ಕೃತಕವಾಗಿ ಹರಡಿತು. ಕೆಲವು ಸ್ಥಳೀಯ ಉಪಭಾಷೆಗಳು ಸಹ ಪ್ರಚಲಿತದಲ್ಲಿವೆ, ಫ್ರೈಸ್‌ಲ್ಯಾಂಡ್ ಪ್ರದೇಶದಲ್ಲಿ ಮಾತನಾಡುವ "ಫ್ರೀಜಿಯಾನ್" ನ ಅತ್ಯಂತ ವಿಶಿಷ್ಟ ಅಸ್ತಿತ್ವವಿದೆ. ನಾವು ಆಮ್ಸ್ಟರ್‌ಡ್ಯಾಮ್‌ನಿಂದ ಪೂರ್ವಕ್ಕೆ ಸಾಗುತ್ತಿರುವಾಗ, ಈ ಉಪಭಾಷೆಗಳಲ್ಲಿ ಪೂರ್ವದ ಪ್ರಭಾವವು ಹೆಚ್ಚು ಗುರಿಯಾಗುತ್ತದೆ, ಇದು ಪಕ್ಕದ ಜರ್ಮನ್ ಪ್ರದೇಶಗಳ ಸಾಮಾನ್ಯ ಜರ್ಮನ್ ಉಪಭಾಷೆಗಳಿಗೆ ಹೋಲಿಕೆಯನ್ನು ಸ್ಪಷ್ಟಪಡಿಸುತ್ತದೆ. ವರ್ಗ:ಜರ್ಮನಿಕ್ ಭಾಷೆಗಳು
ಸೆರಗು
ಸೆರಗು - ೧೯೯೨ರಲ್ಲಿ ಬಿಡುಗಡೆಯಾದ ಕನ್ನಡ ಚಲನಚಿತ್ರಗಳಲ್ಲೊಂದು.
ವರ್ಗ:ವರ್ಷ-೧೯೯೨ ಕನ್ನಡಚಿತ್ರಗಳು
ಮರ್ಡಿ ಗ್ರಾಸ್‌‌
"ಮರ್ಡಿ ಗ್ರಾಸ್‌ ‌", "ಮರ್ಡಿ ಗ್ರಾಸ್‌‌ ಋತು ", ಹಾಗೂ "ಕಾರ್ನೀವಲ್‌ ಋತು ",      ಎಂಬ ಆಂಗ್ಲ ಪಾರಿಭಾಷಿಕ ಪದಗಳು ಸಾಕ್ಷಾತ್ಕಾರ ದಿನದಂದು ಅಥವಾ ನಂತರ ಆರಂಭವಾಗಿ ಬೂದಿ ಬುಧವಾರದ ಹಿಂದಿನ ದಿನದಂದು ಕೊನೆಗೊಳ್ಳುವ ಕಾರ್ನೀವಲ್‌ ಉತ್ಸವಾಚರಣೆಗಳ ವಿದ್ಯಮಾನಗಳಿಗೆ ಅನ್ವಯಿಸುತ್ತವೆ. ಮರ್ಡಿ ಗ್ರಾಸ್‌‌ ಎಂಬುದು "ಫ್ಯಾಟ್‌‌ ಮಂಗಳವಾರ"ಕ್ಕೆ (ಮೂಲ ಆಂಗ್ಲ ಸಂಪ್ರದಾಯದಲ್ಲಿ, ಪಾಪ ವಿಮೋಚನ ಮಂಗಳವಾರ) ಫ್ರೆಂಚ್‌‌ ಪಾರಿಭಾಷಿಕ ಪದವಾಗಿದ್ದು, ಬೂದಿ ಬುಧವಾರದಂದು ಆರಂಭವಾಗುವ ಲೆಂಟ್‌ ಹಬ್ಬದ ಋತುವಿನ ಧಾರ್ಮಿಕ ಉಪವಾಸ ಆರಂಭವಾಗುವ ಹಿಂದಿನ ರಾತ್ರಿಯಂದು ನಡೆಸುವ ಸಾರಯುಕ್ತ, ಕೊಬ್ಬಿ/ಮೇದಸ್ಸಿನಿಂದ ಕೂಡಿದ ಆಹಾರವನ್ನು ಸೇವಿಸುವ ಪದ್ಧತಿಗೆ ಇದನ್ನು ಬಳಸಲಾಗುತ್ತದೆ. ಲೆಂಟ್‌ ಪ್ರಾಯಶ್ಚಿತ್ತದ ಋತುವಿಗೆ ಸಂಬಂಧಿಸಿದಂತೆ ಉಪವಾಸದ ಹಾಗೂ ಧಾರ್ಮಿಕ ಕಟ್ಟುಪಾಡುಗಳಿಗೊಳಪಡುವ ಮುನ್ನಾ ನಡೆಸುವ ಸಂಭ್ರಮಾಚರಣೆಗಳು/ಆಚರಣೆಗಳಿಗೆ ಸಂಬಂಧಪಟ್ಟ ಜನಪ್ರಿಯ ಪದ್ಧತಿಗಳಿಗೂ ಇದನ್ನು ಅನ್ವಯಿಸಲಾಗುತ್ತದೆ. ಮುಖವಾಡಗಳು ಹಾಗೂ ವೇಷಭೂಷಣಗಳು/ಪೋಷಾಕುಗಳನ್ನು ಧರಿಸುವುದು, ವ್ಯತಿರೇಕ ಸಾಮಾಜಿಕ ಆಚರಣೆಗಳು, ನೃತ್ಯಗಳು, ಕ್ರೀಡಾ ಸ್ಪರ್ಧೆಗಳು, ಮೆರವಣಿಗೆಗಳು, etc. ಇದರಲ್ಲಿ ಸೇರಿರುವ ಜನಪ್ರಿಯ ಪದ್ಧತಿಗಳಾಗಿವೆ. ಕ್ರೈಸ್ತ ಸಂಪ್ರದಾಯವನ್ನು ಪಾಲಿಸುವ ಇತರೆ ಐರೋಪ್ಯ ಭಾಷೆಗಳಲ್ಲಿಯೂ ಮರ್ಡಿ ಗ್ರಾಸ್‌‌ನ ಸದೃಶ ಅಭಿವ್ಯಕ್ತಿಗಳು ಕಾಣಿಸಿಕೊಳ್ಳುತ್ತವೆ. ಆಂಗ್ಲದಲ್ಲಿ, ಈ ದಿನವನ್ನು ಲೆಂಟ್‌ ಆರಂಭವಾಗುವ ಮುನ್ನ ಪಾಪ ನಿವೇದನೆ ಮಾಡಿಕೊಳ್ಳುವ ಧಾರ್ಮಿಕ ನಿಬಂಧನೆ ಪಾಲನೆಗೆ ಸಂಬಂಧಿಸಿದಂತೆ ಪಾಪ ವಿಮೋಚನ ಮಂಗಳವಾರ ಎಂದು ಕರೆಯುತ್ತಾರೆ.
ಕ್ಯಾಥೊಲಿಕ್‌ ರಾಷ್ಟ್ರಗಳಲ್ಲಿ ಕಾರ್ನಿವಲ್‌ ಎಂಬುದು ಪ್ರಮುಖ ಸಂಭ್ರಮಾಚರಣೆಯಾಗಿರುತ್ತದೆ. ಯುನೈಟೆಡ್‌ ಕಿಂಗ್‌ಡಮ್‌ ಹಾಗೂ ಐರ್‌ಲೆಂಡ್‌ಗಳಲ್ಲಿ, ಪಾಪವಿಮೋಚನ ಮಂಗಳವಾರದಂದು ಕೊನೆಗೊಳ್ಳುವ ಬೂದಿ ಬುಧವಾರದ ಹಿಂದಿನ ವಾರವನ್ನು ಪಾಪವಿಮೋಚನ ಅವಧಿಯೆಂದು ಕರೆಯಲಾಗುತ್ತದೆ. ಅದು ತನ್ನದೇ ಆದ ಜನಪ್ರಿಯ ಸಂಭ್ರಮಾಚರಣೆಗಳ ಅಂಶಗಳನ್ನೂ ಒಳಗೊಂಡಿದೆ. ತೆಳುಕೇಕ್‌ಗಳು ಈ ಕಾಲದ ಸಾಂಪ್ರದಾಯಿಕ ತಿನಿಸಾಗಿವೆ. ತೆಳು ಕೇಕ್‌ಗಳು ಹಾಗೂ ಸಂಬಂಧಿತ ಹುರಿದ ಬ್ರೆಡ್‌ಗಳು ಅಥವಾ ಸಕ್ಕರೆ, ಕೊಬ್ಬು ಹಾಗೂ ಮೊಟ್ಟೆಗಳನ್ನು ಸೇರಿಸಿ ತಯಾರಿಸಿದ ಪಿಷ್ಟಭಕ್ಷ್ಯಗಳನ್ನೂ ಕೂಡಾ ಈ ಸಮಯದಲ್ಲಿ ಸಾಂಪ್ರದಾಯಿಕವಾಗಿ ಲ್ಯಾಟಿನ್‌ ಅಮೇರಿಕಾ ಹಾಗೂ ಕೆರಿಬಿಯನ್‌ ಪ್ರದೇಶಗಳ ಅನೇಕ ಸ್ಥಳಗಳಲ್ಲಿ ಸೇವಿಸಲಾಗುತ್ತದೆ.
ಬೆಲ್ಜಿಯಂ
ಬೆಲ್ಜಿಯಂನ ನಗರವಾದ ಬಿಂಚೆಯಲ್ಲಿ ಮರ್ಡಿ ಗ್ರಾಸ್‌‌ ಉತ್ಸವದ ದಿನವು ವರ್ಷದ ಪ್ರಮುಖ ದಿನವಾಗಿರುವುದಲ್ಲದೇ ಬಿಂಚೆಯ ಕಾರ್ನಿವಲ್‌ ನ ಸಮಾರೋಪದ ದಿನವೂ ಆಗಿರುತ್ತದೆ. ಸುಮಾರು ೧೦೦೦ ಮಂದಿ ಗಿಲ್ಲೆಗಳು ಬೆಳಗಿನಿಂದ ಮುಸ್ಸಂಜೆ ಕಳೆಯುವವರೆಗೆ ಹಿನ್ನೆಲೆಯಲ್ಲಿ ಸಾಂಪ್ರದಾಯಿಕ ಕಾರ್ನಿವಲ್‌ ಗೀತೆಗಳು ಕೇಳಿಬರುತ್ತಿರುವ ಹಾಗೆ ನಗರದುದ್ದಕ್ಕೂ ನೃತ್ಯ ಮಾಡುತ್ತಿರುವುದನ್ನು ಕಾಣಬಹುದು. ೨೦೦೩ರಲ್ಲಿ, "ಬಿಂಚೆಯ ಕಾರ್ನಿವಲ್‌"ಅನ್ನು ಮೌಖಿಕ ಹಾಗೂ ಅವ್ಯಕ್ತ ಮಾನವ ಸಂಸ್ಕೃತಿಗಳ ಮೇರುಸಂಸ್ಕೃತಿಗಳಲ್ಲಿ ಒಂದೆಂದು UNESCO ಶ್ಲಾಘಿಸಿದೆ.
ಬ್ರೆಜಿಲ್‌
ಬ್ರೆಝಿಲ್‌ನಲ್ಲಿ ಕಾರ್ನಿವಲ್‌‌ ವಾರ್ಷಿಕ ಲೆಂಟ್‌ ಅವಧಿಯ ಸಂಭ್ರಮಾಚರಣೆಯಾಗಿದೆ. ರೆಸಿಫೆ ಹಾಗೂ ಸಾಲ್ವಡಾರ್‌ ಎರಡೂ ನಗರಗಳು ತಮ್ಮ ಕಾರ್ನಿವಾಲ್‌ಗೆಂದು ಪ್ರಸಿದ್ಧವಾಗಿದ್ದರೂ ಹೆಚ್ಚು ಪ್ರಸಿದ್ಧವಾಗಿರುವುದು ರಿಯೋ ಡಿ ಜನೈರೋನಲ್ಲಿ ಹಮ್ಮಿಕೊಳ್ಳಲಾಗುವಂತಹುದು. ಮರ್ಡಿಗ್ರಾಸ್‌ನ ಕಾರ್ನಿವಲ್‌ಗಳು ಅಂತ್ಯಗೊಳ್ಳುವ ವೇಳೆಗೆ ದಶಲಕ್ಷಗಳಷ್ಟು ಮಂದಿ ಸಂಭ್ರಮಾಚರಣೆಗಳಲ್ಲಿ ಭಾಗವಹಿಸಿರುತ್ತಾರೆ.
ರಿಯೊ ಡಿ ಜನೈರೊ
ರಿಯೋ ಡಿ ಜನೈರೋಯು ಸಾಂಬೋಡ್ರಾಮೋ ಪ್ರದರ್ಶನ ಕೇಂದ್ರದಲ್ಲಿನ ಪ್ರಸಿದ್ಧ ಎಸ್ಕೋಲಾಸ್‌ ಡೇ ಸಾಂಬಾ  (ಸಾಂಬಾ ಶಾಲೆಗಳ) ಮೆರವಣಿಗೆಗಳು ಹಾಗೂ ನಗರದ ಬಹುತೇಕ ಎಲ್ಲಾ ಮೂಲೆಗಳಲ್ಲೂ ಮೆರವಣಿಗೆ ನಡೆಸುವ ಜನಪ್ರಿಯ 'ಬ್ಲಾಕೋಸ್‌ ಡೆ ಕಾರ್ನವಾಲ್‌'ಗಳೂ ಸೇರಿದಂತೆ ಅನೇಕ ಮಾದರಿಯ ಕಾರ್ನೀವಲ್‌ ಆಯ್ಕೆಗಳನ್ನು ಹೊಂದಿದೆ. ಪ್ರಮುಖ ಪ್ರಸಿದ್ಧ ಮೆರವಣಿಗೆಗಳೆಂದರೆ ಕಾರ್ಡಾವೋ ಡೊ ಬೊಲಾ ಪ್ರೆಟಾ  ನಗರ ಕೇಂದ್ರದಲ್ಲಿ ನಡೆಯುವ ಸಾಂಪ್ರದಾಯಿಕ ಕಾರ್ನೀವಲ್‌ ಮೆರವಣಿಗೆಗಳು, ಸಸ್ಯೋದ್ಯಾನದಲ್ಲಿ ನಡೆಯುವ  ಸುವಾಕೋ ಡೊ ಕ್ರಿಸ್ಟೋ  ಮೆರವಣಿಗೆಗಳು, ಸಂತ ತೆರೇಸಾರ ಗುಡ್ಡಗಳಲ್ಲಿ ನಡೆಯುವ ಕಾರ್ಮೆಲಿಟಾಸ್‌  ಮೆರವಣಿಗೆಗಳು, ಸಿಂಪಟಿಯಾ ಎ ಕ್ವೇಸ್‌ ಆಮರ್‌  ಇಪನೆಮಾನಲ್ಲಿನ ಅತ್ಯಂತ ಜನಪ್ರಿಯ ಮೆರವಣಿಗೆಗಳಲ್ಲಿ  ಒಂದಾಗಿದೆ, ಅಷ್ಟೇ ಅಲ್ಲದೇ ಬಂಡಾ ಡೆ ಇಪನೆಮಾ  ಕುಟುಂಬಗಳು ಹಾಗೂ ಸಲಿಂಗಕಾಮಿಗಳು/ಥಳಕುಪಳುಕಿನ ಮಹಿಳೆಯರಿಂದ ಕೂಡಿದ ಸಂಭ್ರಮಿಸುವವರ ವ್ಯಾಪಕ ಸಮೂಹವನ್ನು ಇದು ಆಕರ್ಷಿಸುತ್ತದೆ(ಗಮನಾರ್ಹವಾಗಿ ಆಕರ್ಷಣೀಯ ಡ್ರಾಗ್‌ ರಾಣಿಯರು/ವಿಲಾಸಿನಿಯರಿಂದ ಕೂಡಿದ).
ಸಾಲ್ವಡಾರ್‌
ಗಿನ್ನೆಸ್‌ ಬುಕ್‌ನ ಪ್ರಕಾರ, ಕಾರ್ನೀವಲ್‌ ಅಥವಾ ಸಾಲ್ವಡಾರ್‌ ಡೆ ಬಾಹಿಯಾ ಕಾರ್ನವಲ್‌  ಭೂಮಿಯ ಮೇಲೆ ನಡೆಯುವ ಅತಿ ದೊಡ್ಡ ರಸ್ತೆಗಳಲ್ಲಿ ನಡೆಸುವ ಪಾರ್ಟಿಯಾಗಿದೆ. ಒಂದು ಇಡೀ ವಾರದ ಕಾಲ ಬಹುತೇಕ ಎರಡು ದಶಲಕ್ಷ ಜನರು ಬಾರ್ರಾ/ಒಂಡಿನಾ, ಕ್ಯಾಂಪೋ ಗ್ರಾಂಡೆ ಹಾಗೂ ಪೆಲೌರಿನ್‌ಹೋ ಎಂಬ ಮೂರು ಮಾರ್ಗಗಳಲ್ಲಿ ವಿಭಜಿತವಾಗಿ ನಗರ'ದ ರಸ್ತೆಗಳಲ್ಲಿ ನಡೆಯುವ ಸಂಭ್ರಮಾಚರಣೆಗಳು/ಆಚರಣೆಗಳಲ್ಲಿ ಭಾಗವಹಿಸುತ್ತಾರೆ. ಕಾರ್ನವಾಲ್‌ನ ಸಮಯದಲ್ಲಿ ನುಡಿಸುವ ಸಂಗೀತಗಳಲ್ಲಿ ಏಕ್ಸ್‌ ಹಾಗೂ ಸಾಂಬಾ-ರೆಗ್ಗೇಗಳು ಸೇರಿವೆ. ಕಾರ್ನವಾಲ್‌ನಲ್ಲಿ ಭಾಗವಹಿಸುವ ಅನೇಕ "ಬ್ಲೋಕೋಸ್‌"ಗಳಲ್ಲಿ "ಬ್ಲೋಕೋಸ್‌ ಆಫ್ರೋಸ್‌" ಮೇಲ್‌ ಡೆಬೇಲ್‌, ಒಲೋಡಮ್‌ ಹಾಗೂ ಫಿಲ್‌ಹಾಸ್‌ ಡೆ ಗಾಂಧಿಗಳಿ ಬಹು ಪ್ರಸಿದ್ಧವಾಗಿವೆ.
ಕೆನಡಾ
ಇಡೀ ರಾಷ್ಟ್ರದುದ್ದಕ್ಕೂ ಮರ್ಡಿ ಗ್ರಾಸ್‌‌ಅನ್ನು ಪ್ರಧಾನವಾಗಿ ಅದರಲ್ಲೂ ವಿಶೇಷವಾಗಿ ಪ್ರಮುಖ ನಗರಗಳಾದ ಟೊರೊಂಟೋ, St. ಜಾನ್ಸ್‌, ವಾಂಕೂವರ್‌, ಹಾಗೂ ಮಾಂಟ್ರಿಯಲ್‌ಗಳಲ್ಲಿ ಆಚರಿಸಲಾಗುತ್ತದೆ.
ಕ್ವಿಬೆಕ್
ಕೆನಡಾದಲ್ಲಿ ಬಹು ವ್ಯಾಪಕವಾಗಿ ಮರ್ಡಿ ಗ್ರಾಸ್‌ ‌ಅನ್ನು ಆಚರಿಸಲಾಗುವ ಪ್ರಾಂತ್ಯವೆಂದರೆ ಫ್ರೆಂಚ್‌‌ -ಭಾಷಿಕ ಕ್ವಿಬೆಕ್‌ ಆಗಿದೆ. ಸಂಗೀತೋತ್ಸವಗಳು, ಹಾಸ್ಯೋತ್ಸವಗಳು, ಆಹಾರೋತ್ಸವಗಳು, ಹಾಗೂ ರಸ್ತೆ ಪಾರ್ಟಿಗಳಂತಹಾ ಸಂಗತಿಗಳೊಂದಿಗೆ ಕ್ವಿಬೆಕ್‌ ನಗರ ಹಾಗೂ ಮಾಂಟ್ರಿಯಲ್‌ ಮರ್ಡಿ ಗ್ರಾಸ್‌‌ ಸಂಭ್ರಮಾಚರಣೆಗಳು/ಆಚರಣೆಗಳನ್ನು ಹಮ್ಮಿಕೊಳ್ಳುತ್ತವೆ.
ವೆಸ್ಟ್‌ಇಂಡೀಸ್‌ ರಾಷ್ಟ್ರಗಳು
ವೆಸ್ಟ್‌ಇಂಡೀಸ್‌ ದ್ವೀಪಗಳಲ್ಲಿ, ಅನೇಕ ದ್ವೀಪಗಳಲ್ಲಿ ಕಾರ್ನೀವಲ್‌ ಅನ್ನು ಆಚರಿಸಲಾಗುತ್ತದೆ: ಆಂಟಿಗುವಾ, ಅರುಬಾ, ಬಾರ್ಬಡೋಸ್‌, ಬೊನೈರೆ, ಕುರಕಾವೋ, ಡಾಮಿನಿಕಾ, ಡೊಮಿನಿಕ್‌ ಗಣರಾಜ್ಯ, ಗ್ರೆನಾಡಾ, ಗ್ವಾಡೆಲೋಪ್‌, ಗಯಾನಾ, ಹೈಟಿ, ಜಮೈಕಾ, ಪೋರ್ಟೋರಿಕೋ, ಸೇಂಟ್‌ ಕಿಟ್ಸ್‌ ಹಾಗೂ ನೆವಿಸ್‌, St. ಲೂಸಿಯಾ, ಸೇಂಟ್‌ ವಿನ್ಸೆಂಟ್‌ ಹಾಗೂ ಗ್ರೆನಾಡೈನ್ಸ್‌, St. ಮಾರ್ಟಿನ್‌, ಸುರಿನೇಮ್‌, ಟ್ರಿನಿಡಾಡ್‌ ಹಾಗೂ ಟೊಬಾಗೋ ಮತ್ತು ಯುನೈಟೆಡ್‌‌ ಸ್ಟೇಟ್ಸ್‌ ವಿರ್ಜಿನ್‌ ದ್ವೀಪಗಳು ಈ ಆಚರಣೆಗಳಲ್ಲಿ ಪಾಲ್ಗೊಳ್ಳುವ ಕೆಲವು ರಾಷ್ಟ್ರಗಳು.
ಕ್ರೊಯೇಷಿಯಾ
ಆಚರಣೆಗಳನ್ನು ಪ್ರದೇಶಗಳ ಮೇಲೆ ಆಧಾರಿತವಾಗಿ ಕಾರ್ನೆವಲ್‌, ಮೆಸೋಪಸ್ಟ್‌ , ಪೋಕ್‌ಲೇಡ್‌ ಅಥವಾ ಫಾಸ್ನಿಕ್‌  ಎಂದು ಕರೆಯಲಾಗುತ್ತದೆ. ವಿಶ್ವದಲ್ಲೇ ಅತಿ ದೊಡ್ಡ ಕಾರ್ನೀವಲ್‌ಗಳಲ್ಲಿ ಒಂದಾದ ರಿಜೇಕಾ ಕಾರ್ನೀವಲ್‌ ಇಲ್ಲಿನ ಬಹು ಪ್ರಸಿದ್ಧ ಸಂಗತಿ.
ಡೆನ್ಮಾರ್ಕ್‌
ಡೆನ್‌ಮಾರ್ಕ್‌ನಲ್ಲಿ ನಡೆದ ಅಂತಹುದೇ ಆಚರಣೆಗೆ ಫಾಸ್ಟೆವ್ಲಾನ್‌ ಎಂದು ಕರೆಯಲಾಗುತ್ತದೆ. ಲೆಂಟ್‌ನ ಕೆಲ ದಿನಗಳ ಮುಂಚೆ ಆಚರಿಸುವ ರೋಮನ್‌ ಕ್ಯಾಥೊಲಿಕ್‌ ಪರಂಪರೆಯಿಂದ ಫಾಸ್ಟೆವ್ಲಾನ್‌ ವಿಕಾಸಗೊಂಡಿದೆ. ನಂತರ ಡೆನ್‌ಮಾರ್ಕ್‌ ಪ್ರೊಟೆಸ್ಟೆಂಟ್‌ ರಾಷ್ಟ್ರವಾಗಿ ಮಾರ್ಪಟ್ಟಾಗ ಈ ಪವಿತ್ರ ದಿವಸವು ತನ್ನ ಧಾರ್ಮಿಕತೆಯ ಮಹತ್ವವನ್ನು ಸಾಕಷ್ಟು ಕಳೆದುಕೊಂಡಿತು.
ಈಸ್ಟರ್‌ ಭಾನುವಾರಕ್ಕೆ ಏಳು ವಾರಗಳ ಮುಂಚೆ ಈ ಪವಿತ್ರ ದಿನವು ಬರುತ್ತದಲ್ಲದೇ ಫಾಸ್ಟೆವ್ಲಾನ್‌ ಉತ್ಸವಕ್ಕೆ ಉಡುಗೊರೆಗಳನ್ನು ಸಂಗ್ರಹಿಸುವುದು ಹಾಗೂ ಮಕ್ಕಳು  ವೇಷಭೂಷಣಗಳು/ಪೋಷಾಕುಗಳನ್ನು ಧರಿಸುವುದು ಮುಂತಾದ ಚಟುವಟಿಕೆಗಳಿಂದಾಗಿ ಕೆಲವೊಮ್ಮೆ ಇದನ್ನು ನಾರ್ಡಿಕ್‌ ಹಾಲೊವಿನ್‌ ಎಂದೂ ಹೇಳಲಾಗುತ್ತದೆ. ಈ ಪವಿತ್ರ ದಿನವನ್ನು ಸಾಧಾರಣವಾಗಿ ಮಕ್ಕಳು ಮೋಜು ಹಾಗೂ ಕೌಟುಂಬಿಕ ಆಟಗಳಲ್ಲಿ ಮೈಮರೆಯುವ ದಿನ ಎಂದು ಪರಿಗಣಿಸಲಾಗುತ್ತದೆ. "ಫಾಸ್ಟೆವ್ಲಾನ್‌" ಎಂಬ ಪದವು ಉತ್ತರ ಜರ್ಮನಿಯಿಂದ ಆಮದು ಮಾಡಿಕೊಂಡ ಕೆಳ ಸ್ಯಾಕ್ಸನ್‌ ಎರವಲುಪದವಾಗಿದ್ದು : ಫಾಸ್ಟೆಲಾವೆಂಡ್‌, ಫಾಸ್ಟೆಲಾಬೆಂಡ್ , ಹಾಗೂ ಫಾಸ್ಟ್‌ಲಾಮ್‌  (ಫಾಸ್ಟ್‌ಲಮ್‌  ಎಂದೂ ಉಚ್ಚರಿಸಲಾಗುತ್ತದೆ) , ನೆದರ್‌ಲೆಂಡ್ಸ್‌ನ ಪೂರ್ವಭಾಗಗಳಲ್ಲಿನ ಕೆಳ ಸ್ಯಾಕ್ಸನ್‌ ಪದ ವಾಸ್ಟೆಲಾವೊವೆಂಡ್‌  ಹಾಗೂ ಡಚ್‌ ಪದ ವಾಸ್ಟೆನಾವೊಂಡ್‌‌ ಗಳಿಗೆ ಸಂಬಂಧಿಸಿದ ಪದವಾಗಿದೆ.
ಫ್ರಾನ್ಸ್‌‌
ಫ್ರಾನ್ಸ್‌ನ ನೈಸ್‌ ನಗರವು ‌೧೨೯೪ರ ಇಸವಿಯಲ್ಲಿ, ಕಾಂಟೆ ಡೆ ಪ್ರಾವೆನ್ಸ್‌‌ ಚಾರ್ಲ್ಸ್‌‌ II, ಡ್ಯೂಕ್‌ d’ಅಂಜೌ ಕಾರ್ನೀವಲ್‌ನ ಆಚರಣೆಗಳಲ್ಲಿ ಅನುವಾಗುವಂತೆ ತನ್ನ ಬಿಡುವಿನ/ರಜಾದಿನಗಳನ್ನು ನೈಸ್‌ನಲ್ಲಿ ಕಳೆಯಲು ಆರಂಭಿಸಿದನು ಎಂಬುದನ್ನು ದಾಖಲಿಸಿದೆ. ಈ ಆಚರಣೆಗಳಲ್ಲಿ ಬಾಲ್ಸ್‌ ನೃತ್ಯಗಳು, ಮುಖವಾಡದ ನೃತ್ಯಗಳು, ದೀಪೋತ್ಸವಗಳು, ಇಂದ್ರಜಾಲ ಪ್ರದರ್ಶನಗಳು ಹಾಗೂ ಅಣಕನಾಟಕ ಹಾಗೂ ಮತ್ತೂ ಮನರಂಜನೆಗಳೂ ಒಳಗೊಂಡಿದ್ದವು. ಅವುಗಳಲ್ಲಿ ಪಾಲ್ಗೊಳ್ಳಲು ಬೇಕಾದವುಗಳೆಂದರೆ ವೇಷಭೂಷಣ ಹಾಗೂ ಮುಖವಾಡ ಮಾತ್ರ. ಇವುಗಳಲ್ಲಿ ಎಷ್ಟರಮಟ್ಟಿಗೆ ಆಮೋಪ-ಪ್ರಮೋದಗಳಿದ್ದವೆಂದರೆ ಚರ್ಚ್‌ ಕೂಡಾ ಹೆಚ್ಚು ಅಶ್ಲೀಲ ಅಂಶಗಳನ್ನು ತಡೆಯಲಾಗಲಿಲ್ಲ. ಆದಾಗ್ಯೂ ನಗರದ ದಾಖಲೆಗಳು ತೋರಿಸುವಂತೆ ವಿಶ್ವ ಸಮರಗಳ ಮುಂಚಿನ ಬೆಲ್ಲೆ ಎಪೋಕ್‌ ಎಂದು ಅವರು ಕರೆಯುವ ೧೯ನೇ ಶತಮಾನದ ಕೊನೆಯಿಂದ ಹಿಡಿದು ೨೦ನೇ ಶತಮಾನದ ಆದಿಯವರೆಗಿನ ಅವಧಿಯಲ್ಲಿ ಈ ಆಚರಣೆಗಳು ಉತ್ತುಂಗಕ್ಕೇರಿದ್ದವು.
ನೈಸ್‌ ನಗರವು ಕಾರ್ನವಾಲ್‌ಅನ್ನು ಎರಡು ವಾರಗಳಿಗೂ ಹೆಚ್ಚಿನ ಕಾಲ ಕಾರ್ಯಕ್ರಮಗಳನ್ನು ನಡೆಸುತ್ತಾ, ಕೊನೆ ದಿನದಂದು ಮರ್ಡಿ ಗ್ರಾಸ್‌‌ಅನ್ನು ಆಚರಿಸುವ ಮೂಲಕ ಆಚರಿಸುತ್ತದೆ. ನೈಸ್‌ ಕಾರ್ನವಾಲ್‌ ಹೂವಿನಿಂದಾವೃತವಾದ ತೆಪ್ಪಗಳು ಹಾಗೂ ದೇದೀಪ್ಯಮಾನ್ಯವಾದ ರಾತ್ರಿ-ಕಾಲದ ದೀಪದ ಪ್ರದರ್ಶನಗಳನ್ನು ಹೊಂದಿರುವ ಮೆರವಣಿಗೆಗಳನ್ನು ಒಳಗೊಂಡಿರುತ್ತದೆ.
ಇತರೆ ಫ್ರೆಂಚ್‌‌ ನಗರಗಳೂ ಕೂಡಾ ಕಾರ್ನವಾಲ್‌ಗಳನ್ನು ಹಮ್ಮಿಕೊಳ್ಳುತ್ತವೆ.
ಪ್ಯಾರಿಸ್‌ ಕೂಡಾ ಒಂದು ಕಾರ್ನೀವಲ್‌ಅನ್ನು ಆಚರಿಸುತ್ತಿದ್ದು ಅದನ್ನು ಪ್ಯಾರಿಸ್‌ ಕಾರ್ನೀವಲ್‌ ಎಂದು ಕರೆಯಲಾಗುತ್ತದೆ.
ಜರ್ಮನಿ
ಜರ್ಮನಿಯಲ್ಲಿ ಮರ್ಡಿ ಗ್ರಾಸ್‌‌ನ ಆಚರಣೆಯನ್ನು ಕಾರ್ನೆವಲ್‌, ಫಾಸ್ಟ್‌ನಾಚ್ಟ್‌, ಅಥವಾ ಫಾಸ್ಚಿಂಗ್‌ ಎಂದು ಕರೆಯಲಾಗುತ್ತದೆ. ಫಾಸ್ಟ್‌ನಾಚ್ಟ್‌ ಎಂದರೆ  "ಉಪವಾಸದ ಆರಂಭದ ಮುನ್ನಾದಿನ", ಎಂಬುದಾಗಿದ್ದು ಇದನ್ನು ಬೂದಿ ಬುಧವಾರದ ಹಿಂದಿನ ದಿನದಂದು ಆಚರಿಸಲಾಗುತ್ತದೆ.
ಬಹು ಪ್ರಸಿದ್ಧ ಮೆರವಣಿಗೆಗಳನ್ನು ಕೊಲೋನ್‌, ಮೈನ್ಜ್‌ ಹಾಗೂ ಡಸ್ಸೆಲ್‌ಡಾರ್ಫ್‌ಗಳಲ್ಲಿ ರೋಸೆನ್‌ಮಾಂಟ್ಯಾಗ್‌ ಎಂದು ಕರೆಯಲ್ಪಡುವ ಬೂದಿ ಬುಧವಾರದ ಮುನ್ನಾ ಸೋಮವಾರದಂದು ನಡೆಸಲಾಗುತ್ತದೆ.
ಗ್ವಾಟೆಮಾಲಾ
ಗ್ವಾಟೆಮಾಲಾದಲ್ಲಿನ ಕಾರ್ನೀವಲ್‌ನ ಪ್ರಮುಖ ಆಚರಣೆಯು ಮಜಾಟೆನಾಂಗೋನಲ್ಲಿ ನಡೆಯುವ ಎಂಟು-ದಿನಗಳ ಆಚರಣೆ.
ಭಾರತ
ಭಾರತದಲ್ಲಿ ೧೯೬೧ರವರೆಗೆ ಪೋರ್ಚುಗೀಸರ ಪೂರ್ವ ಕ್ಯಾಥೊಲಿಕ್‌ ವಸಾಹತುವಾಗಿದ್ದ ಗೋವಾದಲ್ಲಿ ಕಾರ್ನೀವಲ್‌ ಫ್ಯಾಟ್‌‌ ಮಂಗಳವಾರದಂದು ಕೊನೆಗೊಳ್ಳುವ ಹಾಗೆ ಮೂರು ದಿನಗಳ ಕಾಲ ಆಚರಿಸಲಾಗುತ್ತದೆ.
ಕೇರಳ ರಾಜ್ಯದಲ್ಲಿ ಕಾರ್ನೀವಲ್‌ ಮೆರವಣಿಗೆಯನ್ನು ರಾಸ (ಸಂಸ್ಕೃತದಲ್ಲಿ ಮೋಜು) ಎಂದು ಕರೆಯಲಾಗುತ್ತದಲ್ಲದೇ ಬೂದಿ ಬುಧವಾರದ ಮುನ್ನಾ ರಾತ್ರಿಯಂದು ನಡೆಯುತ್ತದೆ. ಗೋವಾದ ಹಾಗಿಲ್ಲದೇ ಇಲ್ಲಿ ಸಾಂಕೇತಿಕವಾಗಿ ಆಚರಣೆಗಳಲ್ಲಿ ಮುಖವಾಡಗಳ ಬಳಕೆ ಇಲ್ಲ.
ಇಟಲಿ
ಇಟಲಿಯಲ್ಲಿ ಕಾರ್ನೆವಾಲೆಯು ಸಾಂಪ್ರದಾಯಿಕ ಲೆಂಟ್‌-ಪೂರ್ವಿಕ ಆಚರಣೆಯಾಗಿದೆ. ಮುಖವಾಡವನ್ನು ಧರಿಸಿದವರ ಮೆರವಣಿಗೆಗಳು, ಮುಖವಾಡದ ಬಾಲ್ಸ್‌ ನೃತ್ಯಗಳು, ಮೆರವಣಿಗೆಗಳು, ದೃಶ್ಯೋತ್ಸವಗಳು, ಐಂದ್ರಜಾಲಿಕರು, ಜಾದೂಗಾರರು, ಮರಗಾಲುಗಳಿಂದ ನಡೆಯುವವರು, ಅಂದವಾದ ವೇಷಭೂಷಣಗಳು/ಪೋಷಾಕುಗಳು ಹಾಗೂ ಭವ್ಯವಾದ ಮುಖವಾಡಗಳು, ಹಾಡುವಿಕೆ ಹಾಗೂ ನೃತ್ಯ, ಬಾಣಬಿರುಸು ಪ್ರದರ್ಶನಗಳು ಹಾಗೂ ಹೊರಗಿನ ಔತಣಕೂಟಗಳಿಂದ ಕೂಡಿದ ಬೂದಿ ಬುಧವಾರಕ್ಕೆ ಮುಂಚಿನ ವಾರಗಳ ಆಮೋದ-ಪ್ರಾಮೋದಗಳಿಂದ ಕೂಡಿದ ಅವಧಿಯಾಗಿದೆ. ಕಾರ್ನೆವಾಲೆಯು ಬೂದಿ ಬುಧವಾರದ ಮುಂಚಿನ ತಮ್ಮ ಶೇಷಪಾಪಕ್ಷಮೆಯ ಎಂದರೆ (ಹಾಗೂ ಮಾಂಸವನ್ನು ತಿನ್ನುವ ಕಡೆಯ ಅವಕಾಶ), ಲೆಂಟ್‌ನ ಅವಧಿಯ ಪ್ರಾಯಶ್ಚಿತ್ತ ಹಾಗೂ ಉಪವಾಸಗಳನ್ನು ಮುನ್ಸೂಚಿಸುವ ಸಮಯವಾಗಿರುತ್ತದೆ. ಕಾರ್ನೆವಾಲೆಯು ಪ್ರತಿ ನಗರ, ಪಟ್ಟಣ ಹಾಗೂ ಹಳ್ಳಿಯು ತನ್ನದೇ ಆದ ಸಾಂಪ್ರದಾಯಿಕ ವಾಡಿಕೆಯ ಆಚರಣೆಗಳನ್ನು ನಡೆಸಿಕೊಂಡು ಇಡೀ ಇಟಲಿಯುದ್ದಕ್ಕೂ ನಡೆಯುವುದು. ವಿಯಾರೆಜ್ಜಿಯೋ, ಇವ್ರಿಯಾ, ಸ್ಚಿಯಾಕ್ಕಾ, ನಾಪೊಲಿ, ರೋಮಾ, ಕ್ಯಾಲಬ್ರಿಯಾ ಹಾಗೂ ವೆನೆಝಿಯಾಗಳಂತಹಾ ಸ್ಥಳಗಳು ವಿಶ್ವಪ್ರಸಿದ್ಧವಾದ ಅನನ್ಯ ಹಾಗೂ ಸವಿಸ್ತಾರವಾದ ಸಂಭ್ರಮಾಚರಣೆಗಳು/ಆಚರಣೆಗಳನ್ನು ಹೊಂದಿವೆ. ಮಾರ್ಟೆಡಿ ಗ್ರಾಸೋ (ಮರ್ಡಿ ಗ್ರಾಸ್‌‌ ಅಥವಾ ಪಾಪ ವಿಮೋಚನ ಮಂಗಳವಾರ)ದಂದು ಕೊನೆಗೊಳ್ಳುವ ಕಾರಣ ಕಾರ್ನೆವಾಲೆಯ ಅಂತಿಮ ದಿನಗಳ ಸಂಭ್ರಮಾಚರಣೆಗಳು ಅತ್ಯಂತ ಹೆಚ್ಚು ತೀವ್ರತೆಯನ್ನು ಹೊಂದಿರುತ್ತವೆ. ಫ್ರಿಟೆಲ್ಲೆ, ಕ್ರೆಸ್ಟೆಲ್ಲೆ, ಸ್ಫಿಂಗಿ, ಕ್ಯಾಸ್ಟಗ್ನೋಲ್‌, ಸೆನ್ಸಿ, ನೋಡಿ, ಚಿಯಾಚ್ಛೆರೆ, ಬೂಗಿ, ಗಲನಿ, ಫ್ರಿಟೋಲ್‌, ಬರ್ಲಿಂಗಾಕ್ಕಿಯೋ, ಸ್ಯಾಂಗ್ವಿನಾಕ್ಕಿಯೋ ಹಾಗೂ ಟಾರ್ಟೆಲ್ಲಿಗಳೊಂದಿಗೆ ಇತರವೂ ಸೇರಿದಂತೆ ಕಾರ್ನೆವಾಲೆಯೊಂದಿಗೆ ವಿಶಿಷ್ಟವಾಗಿ ಗುರುತಿಸಿಕೊಳ್ಳುವ ಕೆಲ ಸಾಂಪ್ರದಾಯಿಕ ತಿನಿಸು ಹಾಗೂ ಡೋಲ್ಷಿ/ಲ್ಸಿ (ಸಿಹಿ)ಗಳಿವೆ.
ಕೆಳಕಂಡ ಮಕ್ಕಳ ಕವಿತೆ/ಗೀತೆ ಕಾರ್ನೆವಾಲೆಯ ಸಮಯದಲ್ಲಿನ ಹೇಗೆ  ಆಟಗಳು, ತಮಾಷೆಗಳು ಅಥವಾ ಫೆಸ್ಟಾ ದ ಚಮತ್ಕಾರಗಳು ಇತ್ಯಾದಿ ಆಚರಣೆಗಳು ನಡೆಯುತ್ತವೆ ಎಂಬುದನ್ನು ತಿಳಿಸುತ್ತದೆ.
A ಕಾರ್ನೆವಾಲೆ, ಆಗ್ನಿ ಷೆರ್ಜೋ ವಾಲೆ, ಎವ್ವಿವಾ, ಎವ್ವಿವಾ ಇಲ್‌ ಕಾರ್ನೆವಾಲೆ ! ಎ ಕಾರ್ನೆವಾಲೆ, ಆಗ್ನಿ ಷೆರ್ಜೋ ವಾಲೆ ಎವ್ವಿವಾ, ಎವ್ವಿವಾ ಇಲ್‌ ಕಾರ್ನೆವಾಲೆ! ಕ್ಯಾಂಟಿಯಂ, ಬಾಲ್ಲಿಯಾಮೊ ಎ ಕಾರ್ನೆವಾಲೆ, ಮಾ.... ಡೊಮನಿ ಎ ಸ್ಕುವೊಲಾ (ಪರ್ಟ್ರೊಪ್ಪೋ) ಸಿ ಡೆವೆ ಅಂಡರೆ ಎ ಸ್ಟುಡಿಯರೆ... A ಕಾರ್ನೆವಾಲೆ, ಆಗ್ನಿ ಷೆರ್ಜೋ ವಾಲೆ ಎವ್ವಿವಾ, ಎವ್ವಿವಾ ಇಲ್‌ ಕಾರ್ನೆವಾಲೆ!
ಮಿಲನ್‌ನಲ್ಲಿ ಮರ್ಡಿ ಗ್ರಾಸ್‌‌ ದಿನವು ಕಾರ್ನೀವಲ್‌ನ ಅಂತ್ಯದ ದಿನವಾಗಿರುವುದಿಲ್ಲ, ಏಕೆಂದರೆ ಕಾರ್ನೀವಲ್‌ ಆಂಬ್ರೋಸಿಯನ್‌ ಧಾರ್ಮಿಕ ವಿಧಿಯ ಆಚರಣೆಯಿಂದಾಗಿ ಬೂದಿ ಬುಧವಾರದ ನಂತರದ ಶನಿವಾರದಂದು ಕೊನೆಗೊಳ್ಳುವ ಹಾಗೆ ಹೆಚ್ಚುವರಿ ನಾಲ್ಕು ದಿನಗಳ ನಡೆಯುತ್ತದೆ. ಹಾಗಾಗಿ ಕಾರ್ನೀವಲ್‌ನ ಕೊನೆಯ ದಿನ, "ಸಬಾಟೊ ಗ್ರಾಸ್ಸೋ" (ಪಾಪ ವಿಮೋಚನ ಅಥವಾ ಫ್ಯಾಟ್‌‌ ಶನಿವಾರ) ಆಗಿರುತ್ತದೆ.
ಇಟಲಿಯಲ್ಲಿ ನಡೆಯುವ ಬಹು ಪ್ರಸಿದ್ಧ ಕಾರ್ನೀವಲ್‌ಗಳೆಂದರೆ ವೆನಿಸ್‌, ವಿಯಾರೆಜ್ಜಿಯೋ, ಇವ್ರಿಯಾ, ಸೆಂಟೋ, ಪುಟಿಗ್ನಾನೋ, ಬಾರ್ಡಿಘೆರಾಗಳಲ್ಲಿ ನಡೆಯುವಂತಹವು ಹಾಗೂ ಒರಿಸ್ಟಾನೋದ "ಸಾರ್ಟಿಗ್ಲಿಯಾ".
ವೆನಿಸ್‌
ವಿಶ್ವದಲ್ಲೇ ಅತ್ಯಂತ ಹಳೆಯದಾಗುವುದರೊಂದಿಗೆ ಬಹು ಪ್ರಸಿದ್ಧವೂ ಆದ ಕಾರ್ನೀವಲ್‌ ಸಂಭ್ರಮಾಚರಣೆಗಳು/ಆಚರಣೆಗಳಿಗೆ ವೆನಿಸ್‌ ನೆಲೆಯಾಗಿದೆ. ವೆನಿಸ್‌ನ ಕಾರ್ನೀವಲ್‌ (ಅಥವಾ ಇಟಾಲಿಯನ್‌ ಭಾಷೆಯಲ್ಲಿ ಕಾರ್ನೆವಾಲೆ ಡಿ ವೆನೆಝಿಯಾ )ನ ಬಗ್ಗೆ ೧೨೬೮ರಲ್ಲಿ ಮೊದಲು ದಾಖಲಾಗಿದೆ. ಈ ಹಬ್ಬ ಅಥವಾ ಉತ್ಸವದ ವಿಧ್ವಂಸಕ ಪ್ರಕೃತಿಯು ಶತಮಾನಗಳ ಕಾಲದ ರಚನೆಯಾದ ಸಂಭ್ರಮಾಚರಣೆಗಳು/ಆಚರಣೆಗಳನ್ನು ನಿಯಂತ್ರಣಕ್ಕೆ ಯತ್ನಿಸಿದ ಹಾಗೂ ಅನೇಕ ವೇಳೆ ಮುಖವಾಡಗಳನ್ನು ಧರಿಸುವುದನ್ನು ಪ್ರತಿಬಂಧಿಸಿ ರಚಿಸಿದ ಅನೇಕ ಕಾನೂನುಗಳ ಮೂಲಕ ತಿಳಿದುಬರುತ್ತದೆ.
ಮುಖವಾಡಗಳು ಯಾವಾಗಲೂ ವೆನಿಸ್‌ನ ಕಾರ್ನೀವಲ್‌ನ ಪ್ರಮುಖ ಆಕರ್ಷಣೆಯಾಗಿರುತ್ತಿದ್ದವು; ಸಾಂಪ್ರದಾಯಿಕವಾಗಿ ಸ್ಯಾಂಟೋ ಸ್ಟೆಫಾನೊ ಹಬ್ಬದ ನಡುವಿನ ಅವಧಿಯಲ್ಲಿ ಜನರು ಇವನ್ನು ಧರಿಸಲು ಅನುಮತಿಸಲಾಗುತ್ತಿತ್ತು (ಕಾರ್ನೀವಲ್‌ ಋತುವಿನ ಆರಂಭದಲ್ಲಿನ St. ಸ್ಟೀಫನ್‌ರ ದಿನದಿಂದ ಪಾಪ ವಿಮೋಚನ ಮಂಗಳವಾರದ ಮಧ್ಯರಾತ್ರಿಯ ನಡುವೆ). ಸ್ವರ್ಗಾವರೋಹಣದ ಸಮಯದಲ್ಲಿ ಹಾಗೂ ಅಕ್ಟೋಬರ್‌‌ ೫ರಿಂದ ಕ್ರಿಸ್‌ಮಸ್‌ವರೆಗಿನ ಅವಧಿಯಲ್ಲಿ ಕೂಡಾ ಮುಖವಾಡಗಳಿಗೆ ಅನುಮತಿ ಇದ್ದುದರಿಂದ, ಜನರು ವರ್ಷದ ಬಹುಭಾಗವನ್ನು ಛದ್ಮವೇಷಗಳಲ್ಲಿ ಇದ್ದುಕೊಂಡು ತಮ್ಮ ನಡವಳಿಕೆಗಳು ಗೊತ್ತಾಗದಿರುವಂತೆ ಕಳೆಯಬಹುದಾಗಿತ್ತು. .
ಮುಖವಾಡ ತಯಾರಕರು (ಮಾಸ್ಚೆರಾರಿ ) ತಮ್ಮದೇ ಆದ ಕಾನೂನುಗಳು ಹಾಗೂ ಸ್ವಂತ ಸಮಾನೋದ್ದೇಶ ಸಂಘಗಳಿಂದಾಗಿ ಸಮಾಜದಲ್ಲಿ ವಿಶಿಷ್ಟ ಸ್ಥಾನವನ್ನು ಹೊಂದಿದ್ದರು. ವೆನಿಸ್‌ ನಗರವು ೧೭೯೭ರಲ್ಲಿ ನೆಪೋಲಿಯನ್‌ ಕ್ಯಾಂಪೋ ಫಾರ್ಮಿಯೋದ ಒಪ್ಪಂದಕ್ಕೆ ಸಹಿ ಹಾಕಿದಾಗ ಆಸ್ಟ್ರಿಯನ್‌ ಸ್ವಾಮ್ಯದ ಲಾಂಬಾರ್ಡಿ-ವೆನೆಷಿಯಾ ಸಾಮ್ರಾಜ್ಯದ ಭಾಗವಾಯಿತು. ಜನವರಿ ೧೮, ೧೭೯೮ರಂದು ಆಸ್ಟ್ರಿಯನ್ನರು, ನಗರದ ನಿಯಂತ್ರಣವನ್ನು ಪಡೆದುಕೊಂಡಾಗ ಇದು ಇಳಿಮುಖಗೊಂಡುದರ ಪರಿಣಾಮವಾಗಿ ಕಾರ್ನೀವಲ್‌ ಸಂಭ್ರಮಾಚರಣೆಗಳು/ಆಚರಣೆಗಳು ಬಹುತೇಕ ಎರಡು ಶತಮಾನಗಳ ಕಾಲ ನಿಂತುಹೋದವು. ಕಾರ್ನೀವಲ್‌ ಅನ್ನು ೧೯೩೦ರ ಹಾಗೂ ೧೯೪೦ರ ದಶಕಗಳಲ್ಲಿ ಬೆನಿಟೊ ಮುಸ್ಸೋಲಿನಿ'ಯ ಫ್ಯಾಸಿಸ್ಟ್‌ ಸರಕಾರ ನಿಷೇಧಿಸಿತ್ತು. ೧೯೮೦ರ ದಶಕದಲ್ಲಿ ಆಧುನಿಕ ಮುಖವಾಡ ಅಂಗಡಿಗಳ ಸ್ಥಾಪನೆಯು ವೆನಿಸ್‌ನಲ್ಲಿ ಕಾರ್ನೀವಲ್‌ನ ಪುನರುತ್ಥಾನಕ್ಕೆ ಕಾರಣವಾಯಿತು.
ನೆದರ್ಲೆಂಡ್ಸ್‌
ನೆದರ್‌ಲೆಂಡ್ಸ್‌ ಕೂಡಾ ಮರ್ಡಿ ಗ್ರಾಸ್‌‌ಗೆ ಸದೃಶವಾದ ಉತ್ಸವ/ಹಬ್ಬವೊಂದನ್ನು ಹೊಂದಿದೆ. ಇದನ್ನು ಕಾರ್ನವಾಲ್‌ ಎಂದು ಕರೆಯಾಗುತ್ತದಲ್ಲದೇ ವೆನಿಸ್‌ನ ಕಾರ್ನೀವಲ್‌ಗೆ ಸದೃಶವಾಗಿರುತ್ತದೆ. ಕಾರ್ನವಾಲ್‌ ಪದದ ಅರ್ಥ 'ಕಾರ್ನೆ ವಾಲೆ' ಎಂದು ಲ್ಯಾಟಿನ್‌ನಲ್ಲಿ ಹೀಗೆಂದರೆ ಮಾಂಸಕ್ಕೆ ವಿದಾಯ ಎಂದರ್ಥ. ಇದು ಈಸ್ಟರ್‌ನಲ್ಲಿ ಕೊನೆಗೊಳ್ಳುವ ಪವಿತ್ರ ಅವಧಿಯ ಆರಂಭವನ್ನು ಸೂಚಿಸುತ್ತದೆ.
ವಾಸ್ತವ ಉತ್ಸವಾಚರಣೆಯನ್ನು ನೆದರ್‌ಲೆಂಡ್ಸ್‌ನ ದಕ್ಷಿಣದ ಪ್ರಾಂತ್ಯಗಳಲ್ಲಿ ನಡೆಸಲಾಗುತ್ತಿದ್ದು, ಅವುಗಳ ಹೆಸರು ಲಿಂಬರ್ಗ್‌‌ & ನೂರ್ಡ್‌-ಬ್ರಾಬಂಟ್‌ ಎಂಬುದಾಗಿದೆ.
ಪನಾಮ
ಕಾರ್ನೀವಲ್‌ಅನ್ನು ಲಾಸ್‌‌ ಟಬ್ಲಾಸ್‌, ಒಕು,ಚಿಟ್ರೆ, ಪೆನೆನೊಮೆ ಹಾಗೂ ಪನಾಮಾ ನಗರಗಳಂತಹಾ ಅನೇಕ ಪನಾಮಾದ ನಗರಗಳಲ್ಲಿ ಆಚರಿಸಲಾಗುತ್ತದೆ. ಈ ರಾಷ್ಟ್ರದಲ್ಲಿ ಕಾರ್ನೀವಲ್‌ಅನ್ನು ಪ್ರಮುಖವಾಗಿ ನೀರಿನ ಟ್ರಕ್‌ಗಳು ಹಾಗೂ ನೀರ್ಕೊಳವಿಗಳಿಂದ ಜನರನ್ನು ನೆನೆಸುವ ಚಟುವಟಿಕೆಯನ್ನು ಒಳಗೊಂಡಿರುತ್ತದೆ. ಸಂಭ್ರಮಾಚರಣೆಗಳು/ಆಚರಣೆಗಳು ಸಾಧಾರಣವಾಗಿ ನಾಲ್ಕು-ದಿನಗಳ ರಜಾ ವಾರಾಂತ್ಯದ ಕಾಲ ನಡೆಯುವುದು ವಾಡಿಕೆಯಾಗಿದೆ.
ಸ್ಪೇನ್‌
ಸ್ಪೇನ್‌ನಲ್ಲಿ ಇದನ್ನು ಕಾರ್ನವಾಲ್‌ ಎಂದು ಕರೆಯಲಾಗುತ್ತದೆ. ಸ್ಪೇನ್‌ನಲ್ಲಿ ಕಾರ್ನವಾಲ್‌ ಡೆ ಕ್ಯಾಡಿಜ್‌ನ ನಂತರ ಸಾಂತಾ ಕ್ರೂಜ್‌ ಡೆ ಟೆನೆರೈಫ್‌ನಲ್ಲಿ ನಡೆಯುವ ಕಾರ್ನೀವಲ್‌ ಎರಡನೇ ಅತಿ ಹೆಚ್ಚು ಜನಮನ್ನಣೆ ಪಡೆದ ಕಾರ್ನೀವಲ್‌ ಆಗಿದೆ. ಸಾಧಾರಣವಾಗಿ ಇವನ್ನು ಫೆಬ್ರವರಿ ತಿಂಗಳಿನಲ್ಲಿ ಆಚರಿಸಲಾಗುವುದಲ್ಲದೇ ಕ್ಯಾಥೊಲಿಕ್‌ ಮರ್ಡಿ ಗ್ರಾಸ್‌‌ ನ ಪವಿತ್ರ/ರಜಾದಿನಗಳು ಹಾಗೂ ಬೂದಿ ಬುಧವಾರದೊಂದಿಗೆ ಇದನ್ನು ತಳುಕು ಹಾಕಲಾಗುತ್ತದೆ. ಟೆನೆರೈಫ್‌ನಲ್ಲಿ ಎರಡು ವಾರಗಳ ಕಾಲ ಮುರ್ಗಾಸ್‌ ಆಚರಣೆಯು ನಡೆಯುತ್ತದಲ್ಲದೇ ಬರ್ಲೆಸ್ಕ್‌ ಗೀತೆಗಳನ್ನು ಆಗ ಹಾಡಲಾಗುತ್ತದಲ್ಲದೇ ಇದೇ ಸಮಯದಲ್ಲಿ ಕಾರ್ನೀವಲ್‌ನ ರಾಣಿಯನ್ನು ಕೂಡಾ ಆಯ್ಕೆ ಮಾಡಲಾಗುತ್ತದೆ. ಕ್ಯಾಡಿಜ್‌ನಲ್ಲಿ, ಬೀದಿಸಂಗೀತಗಾರರು, ಕಂಪಾರ್ಸಾಗಳು ಹಾಗೂ ಕಾರ್ನೀವಲ್‌ ನ ಬೃಹತ್‌ ಟಿಯಾಟ್ರೋ ಫಾಲ್ಲಾದಲ್ಲಿ ಅತಿ ಹೆಚ್ಚು ಬೆಲೆ ಸಿಗುವ ಹಾಗೆ ಇಡೀ ವರ್ಷ ತಮ್ಮ ಗೀತೆಗಳು ಹಾಗೂ ಸಂಗೀತದ ತಯಾರಿಯಲ್ಲಿ ಮುಳುವ ಚಿರಿಗೋಟಾಗಳ ನ್ನು ಕಾರ್ನೀವಲ್‌  ಹೊಂದಿರುತ್ತದೆ.
ಸ್ವೀಡನ್‌
ಸ್ವೀಡನ್‌ನಲ್ಲಿ ಈ ಆಚರಣೆಯನ್ನು ಫೆಟ್ಟಿಸ್‌ಡಾಗೆನ್‌ ಎಂದು ಕರೆಯಲಾಗುತ್ತದೆ. ಈ ಪದವು "ಫೆಟ್ಟ್‌‌‌" (ಕೊಬ್ಬು/ಮೇದಸ್ಸು) ಹಾಗೂ "ಟಿಸ್‌ಡಾಗ್‌"(ಮಂಗಳವಾರ) ಪದಗಳಿಂದ ವ್ಯುತ್ಪನ್ನಗೊಂಡಿದೆ. ಮೂಲತಃ, ಇದೊಂದೇ ಸೆಮ್ಲರ್‌ಗಳನ್ನು(ತೆಳುವಾದ ಮಂಗಳವಾರ ಬನ್‌ಗಳು) ತಿನ್ನಬಹುದಾದ ಏಕೈಕ ದಿನವಾಗಿದೆ. ಇವುಗಳನ್ನು ಈಗ ಈ ಸಮಯದ ಹಿಂದಿನ ರಜಾದಿನದಿಂದ ಈಸ್ಟರ್‌ನವರೆಗೆ ಬಹುತೇಕ ದಿನಸಿ ಅಂಗಡಿಗಳಲ್ಲಿ ಹಾಗೂ ಬೇಕರಿಗಳಲ್ಲಿ ಮಾರಾಟಕ್ಕಿಡಲಾಗುತ್ತಿದೆ.
ಯುನೈಟೆಡ್ ಸ್ಟೇಟ್ಸ್
ಯುನೈಟೆಡ್‌‌ ಸ್ಟೇಟ್ಸ್‌ನುದ್ದಕ್ಕೂ ರಾಷ್ಟ್ರೀಯವಾಗಿ ಆಚರಿಸದೇ ಹೋದರೂ, ಸಾಕಷ್ಟು ಸಂಖ್ಯೆಯ ದೇಶದಲ್ಲಿ ಸಾಂಪ್ರದಾಯಿಕವಾಗಿ ಫ್ರೆಂಚ್‌‌ ಜನಾಂಗೀಯರಿರುವ ನಗರಗಳ ಹಾಗೂ ಪ್ರದೇಶಗಳಲ್ಲಿ ಗಮನಾರ್ಹವಾಗಿ ಸಂಭ್ರಮಾಚರಣೆಗಳು/ಆಚರಣೆಗಳನ್ನು ಹಮ್ಮಿಕೊಳ್ಳಲಾಗುತ್ತದೆ. ೧೭ನೇ ಶತಮಾನದ ಕೊನೆಭಾಗದಲ್ಲಿ ಈಗಿನ U.S.ನ ಅಲಬಾಮಾ, ಮಿಸ್ಸಿಸಿಪ್ಪಿ, ಹಾಗೂ ಲೂಸಿಯಾನಾ ರಾಜ್ಯಗಳನ್ನೊಳಗೊಂಡ ಲೂಸಿಯಾನೆ ಪ್ರಾಂತ್ಯದ ಮೇಲಿನ ಫ್ರಾನ್ಸ್‌‌‌'ನ ಸ್ವಾಮ್ಯವನ್ನು ಕಾಪಾಡಿಕೊಳ್ಳಲು ಮಹಾರಾಜ ಲೂಯಿಸ್‌ XIV ಪಿಯೆರ್ರೆ ಲೆ ಮೊಯ್ನೆ d'ಇಬರ್‌ವಿಲ್ಲೆ ಹಾಗೂ ಜೀನ್‌-ಬಾಪ್ಟಿಸ್ಟೆ ಲೆ ಮೊಯ್ನೆ ಡೆ ಬಿಯೆನ್‌ವಿಲ್ಲೆ ಎಂಬ ಸಹೋದರರನ್ನು ಕಳಿಸಿದಾಗ ಉತ್ತರ ಅಮೇರಿಕಾಗೆ ಮರ್ಡಿ ಗ್ರಾಸ್‌‌ ಫ್ರೆಂಚ್‌‌ ಕ್ಯಾಥೊಲಿಕ್‌ ಸಂಪ್ರದಾಯವಾಗಿ ಲೆ ಮೊಯ್ನೆ ಸಹೋದರರ, ಮೂಲಕ ಪ್ರವೇಶಿಸಿತ್ತು.
ಇಬರ್‌ವಿಲ್ಲೆ ನೇತೃತ್ವದ ದಂಡಯಾತ್ರೆಯು ಮಿಸ್ಸಿಸಿಪ್ಪಿ ನದೀಮುಖದಲ್ಲಿರುವ ಲುಂಡಿ ಗ್ರಾಸ್‌ ಪ್ರದೇಶವನ್ನು ಮಾರ್ಚ್‌ ೨, ೧೬೯೯ರ ಸಂಜೆಗೆ ಪ್ರವೇಶಿಸಿತು. ೧೬೮೩ರಲ್ಲಿ ರೆನೆ-ರಾಬರ್ಟ್‌ ಕ್ಯಾವೆಲಿಯರ್‌, ಸಿಯುರ್‌ ಡೆ ಲಾ ಸಾಲ್ಲೆರಿಂದ ವಶಪಡಿಸಿಕೊಂಡು ಫ್ರಾನ್ಸ್‌‌‌ಗೆ ಈಗಾಗಲೇ ಸೇರಿದೆಯೆಂದು ಅವರಿಗೆ ಇನ್ನೂ ಗೊತ್ತಿರಲಿಲ್ಲ. ತಂಡವು ನದಿಯಲ್ಲಿ ೬೦ ಮೈಲುಗಳಷ್ಟು ದೂರ ಕೆಳಗೆ ಪ್ರವಾಹಕ್ಕೆ ವಿರುದ್ಧ ದಿಕ್ಕಿನಲ್ಲಿ ನದಿಯ ಪಶ್ಚಿಮ ದಂಡೆಯಲ್ಲಿರುವ ಈಗ ನ್ಯೂ ಅರ್ಲಿಯಾನ್ಸ್‌ ಎಂದು ಕರೆಸಿಕೊಳ್ಳುವ ಸ್ಥಳದಲ್ಲಿ ಮೊಕ್ಕಾಂ ಹೂಡಿದರು. ಇದು ನಡೆದಿದ್ದು ಮಾರ್ಚ್‌ ೩, ೧೬೯೯ರ, ಮರ್ಡಿ ಗ್ರಾಸ್‌‌ನ ದಿನದಂದು, ಹಾಗಾಗಿ ಈ ಪವಿತ್ರ ದಿನದ ಸ್ಮರಣೆಗಾಗಿ, ಇಬರ್‌ವಿಲ್ಲೆ ಈ ಸ್ಥಳಕ್ಕೆ ಪಾಯಿಂಟ್‌ ಡು ಮರ್ಡಿ ಗ್ರಾಸ್‌ ‌ (ಫ್ರೆಂಚ್‌‌ : "ಮರ್ಡಿ ಗ್ರಾಸ್‌‌ ಪಾಯಿಂಟ್‌") ಎಂದೂ ಹಾಗೂ ಸಮೀಪದ ಉಪನದಿಯನ್ನು ಬೇಯೌ ಮರ್ಡಿ ಗ್ರಾಸ್‌‌ ಎಂದೂ ಕರೆದನು. ಬಿಯೆನ್‌ವಿಲ್ಲೆ ಇನ್ನೂ ಮುಂದುವರೆದು ಹೋಗಿ ೧೭೦೨ರಲ್ಲಿ ಫ್ರೆಂಚ್‌‌ ಲೂಸಿಯಾನಾದ ಮೊದಲ ರಾಜಧಾನಿಯಾದ ಮೊಬೈಲ್‌, ಅಲಬಾಮಾಗಳ ವಸಾಹತುಗಳನ್ನು ಕಂಡುಹಿಡಿದರು. ೧೭೦೩ರಲ್ಲಿ ಮೊಬೈಲ್‌ನಲ್ಲಿನ ಫ್ರೆಂಚ್‌‌ ವಸತಿದಾರರು ಮರ್ಡಿ ಗ್ರಾಸ್‌‌ ಆಚರಣೆಯ ಪರಂಪರೆಗೆ ನಾಂದಿ ಹಾಡಿದರು. ೧೭೨೦ರ ಹೊತ್ತಿಗೆ, ಬೈಲಾಕ್ಸಿಯನ್ನು ಲೂಸಿಯಾನಾದ ರಾಜಧಾನಿಯನ್ನಾಗಿ ಮಾಡಲಾಯಿತು. ಫ್ರೆಂಚ್‌‌ ಧಾರ್ಮಿಕ ವಿಧಿಗಳನ್ನು ಅಲ್ಲಿ ವಾಸಿಸುತ್ತಿರುವ ವಸತಿದಾರರ ಮೇಲೆ ಆಗಲೇ ಹೇರಲಾಗಿತ್ತು.
೧೭೨೩ರಲ್ಲಿ, ಲೂಸಿಯಾನಾದ ರಾಜಧಾನಿಯನ್ನು ೧೭೧೮ರಲ್ಲಿ ಕಂಡುಹಿಡಿಯಲಾದ ನ್ಯೂ ಅರ್ಲಿಯಾನ್ಸ್‌ಗೆ ಸ್ಥಳಾಂತರಿಸಲಾಯಿತು. ಈ ಪರಂಪರೆಯು ಎಷ್ಟರಮಟ್ಟಿಗೆ ವಿಸ್ತರಿಸಿದೆಯೆಂದರೆ ಫ್ರೆಂಚ್‌‌ ಅಥವಾ ಕ್ಯಾಥೊಲಿಕ್‌ ಪರಂಪರೆಗಿಂತ ಹೆಚ್ಚಾಗಿ ನ್ಯೂ ಅರ್ಲಿಯಾನ್ಸ್‌ನ ನಿವಾಸಿಗಳು ಆದರದಿಂದ ಸ್ವೀಕರಿಸಿರುವ ಮಟ್ಟಿಗೆ ಜನಪ್ರಿಯ ಕಾಣ್ಕೆಯಲ್ಲಿ ನಗರದೊಂದಿಗೆ ಬೆಸೆದುಕೊಂಡಿದೆ. ಮರ್ಡಿ ಗ್ರಾಸ್‌‌ ಸಂಭ್ರಮಾಚರಣೆಗಳು/ಆಚರಣೆಗಳು ಲೈಸೆಜ್‌ ಲೆಸ್‌ ಬಾನ್‌ ಟೆಂಪ್ಸ್‌ ರೌಲರ್ ‌‌, (ಉತ್ತಮ ಕಾಲವು ಬರಲಿ) ಎಂಬ ಘೋಷವಾಕ್ಯ ಹಾಗೂ "ಬಿಗ್‌ ಈಸಿ" ಎಂಬ ಅಡ್ಡ ಹೆಸರುಗಳಿಗೆ ಮೂಲವಾಗಿವೆ. ನ್ಯೂ ಫ್ರಾನ್ಸ್‌‌‌ನ ಪೂರ್ವ ರಾಜಧಾನಿಯಾಗಿದ್ದ ಮೊಬೈಲ್‌, ಅಲಬಾಮಾ ಕೂಡಾ ಮರ್ಡಿ ಗ್ರಾಸ್‌‌ಅನ್ನು ಆಚರಿಸುವ ದೀರ್ಘಕಾಲದ ಸಂಪ್ರದಾಯವನ್ನು ಹೊಂದಿವೆ. ಫ್ಲಾರಿಡಾದ ಪೆನ್ಸಾಕೋಲಾ ಹಾಗೂ ಅದರ ಉಪನಗರಗಳಿಂದ ಹಿಡಿದು ಲೂಸಿಯಾನಾದ ಲಾಪಾಯೆಟ್ಟೆವರೆಗಿನ ಹಿಂದೆ ಫ್ರೆಂಚರಿಂದ ಆಕ್ರಮಿಸಲ್ಪಟ್ಟು ಆಳಲ್ಪಟ್ಟಿದ್ದ ಕೊಲ್ಲಿ ಕರಾವಳಿಯ/ಗಲ್ಫ್‌ ಕೋಸ್ಟ್‌‌ನುದ್ದಕ್ಕೂ ಇರುವ ಇತರೆ ನಗರಗಳಲ್ಲಿ ಮರ್ಡಿ ಗ್ರಾಸ್‌‌ ಸಂಭ್ರಮಾಚರಣೆಗಳು/ಆಚರಣೆಗಳು ಸಕ್ರಿಯವಾಗಿ ನಡೆಯುತ್ತವೆ. ಗ್ರಾಮೀಣ/ರುವಾಲ್‌ ಅಕಾಡಿಯಾನಾ ಪ್ರದೇಶದಲ್ಲಿ, ಅನೇಕ ಕಾಜುನ್‌ಗಳು ಕೂರಿರ್‌ ಡೆ ಮರ್ಡಿ ಗ್ರಾಸ್‌ ಎಂಬ, ಫ್ರಾನ್ಸ್‌‌‌ನಲ್ಲಿನ ಮಧ್ಯಯುಗೀಯ ಅವಧಿಯ ಸಂಭ್ರಮಾಚರಣೆಗಳು/ಆಚರಣೆಗಳಷ್ಟು ಹಿಂದಿನ ಸಂಪ್ರದಾಯಗಳೊಂದಿಗೆ ಆಚರಿಸಲಾಗುತ್ತದೆ. ತೀರಾ ಇತ್ತೀಚಿನ ಅವಧಿಯಲ್ಲಿ ಫ್ರೆಂಚ್‌‌ ಪರಂಪರೆಯ ಹಿನ್ನೆಲೆಯಿಲ್ಲದ ಅನೇಕ ಇತರೆ U.S. ನಗರಗಳು ಕೂಡಾ ಒಂದು ವಿಧದ ಮರ್ಡಿ ಗ್ರಾಸ್‌‌ ಆಚರಣೆಯನ್ನು ಹಮ್ಮಿಕೊಳ್ಳುತ್ತಿವೆ; ಉದಾಹರಣೆಗೆ, ಟೆಕ್ಸಾಸ್‌ನ ಲಾರೆಡೊನಲ್ಲಿ ಜನವರಿಯ ಕೊನೆಯಲ್ಲಿ ನಡೆಸಲಾಗುವ UETA ಜಂಬೂಜೀ ಉತ್ಸವ.
ಕೇಂಬ್ರಿಜ್
ಕೇಂಬ್ರಿಜ್ನಗರವು ( ) ಒಂದು ವಿಶ್ವವಿದ್ಯಾನಿಲಯ ಪಟ್ಟಣ ಹಾಗೂ ಇಂಗ್ಲೆಂಡ್‌ ನ ಕೇಂಬ್ರಿಜ್‌ಷೈರ್‌ ಕೌಂಟಿಯ ಆಡಳಿತ ಕೇಂದ್ರವಾಗಿದೆ. ಈ ನಗರವು ಲಂಡನ್‌ನಿಂದ 50 miರಷ್ಟು ಈಶಾನ್ಯ ದಿಕ್ಕಿನಲ್ಲಿ ಈಸ್ಟ್‌ ಆಂಗ್ಲಿಯಾದಲ್ಲಿದೆ. ಕೇಂಬ್ರಿಜ್ ಸಿಲಿಕಾನ್‌ ಫೆನ್‌ ಎಂಬ ಹೈ-ಟೆಕ್ನಾಲಜಿ‌ ಕೇಂದ್ರದ ಮಧ್ಯದಲ್ಲಿದೆ. ಸಿಲಿಕಾನ್‌ ಫೆನ್‌ ಎಂಬುದು ಸಿಲಿಕಾನ್‌ ವ್ಯಾಲಿ ಹಾಗೂ ನಗರವನ್ನು ಸುತ್ತುವರಿದ ಜೌಗು ಪ್ರದೇಶವನ್ನು ಕುರಿತ ಪ್ರಯೋಗವಾಗಿದೆ.
ಕೇಂಬ್ರಿಜ್‌ ವಿಶ್ವವಿದ್ಯಾನಿಲಯದ ನೆಲೆಯಾಗಿ ಕೇಂಬ್ರಿಜ್ ಹೆಸರುವಾಸಿಯಾಗಿದೆ ಸುಪ್ರಸಿದ್ಧ ಕೇವೆಂಡಿಷ್‌ ಪ್ರಯೋಗಾಲಯ, ಕಿಂಗ್ಸ್‌ ಕಾಲೇಜ್‌ ಚಾಪೆಲ್‌ ಮತ್ತು ಕೇಂಬ್ರಿಜ್‌ ವಿಶ್ವವಿದ್ಯಾನಿಲಯ ಗ್ರಂಥಾಲಯವು ವಿಶ್ವವಿದ್ಯಾನಿಲಯದಲ್ಲಿ ಸೇರಿವೆ. ಕೇಂಬ್ರಿಜ್‌ ದಿಗಂತದಲ್ಲಿ ಕಿಂಗ್ಸ್‌ ಕಾಲೇಜ್‌ ಚಾಪೆಲ್‌ ಮತ್ತು ಕೇಂಬ್ರಿಜ್‌ ಯುನಿವರ್ಸಿಟಿ ಗ್ರಂಥಾಲಯದ ಕಟ್ಟಡಗಳು ಪ್ರಮುಖವಾಗಿ ಕಾಣುತ್ತವೆ. ಜತೆಗೆ ನಗರದ ದೂರದ ದಕ್ಷಿಣದಲ್ಲಿ ಅಡೆನ್‌ಬ್ರೂಕ್ಸ್‌ ಆಸ್ಪತ್ರೆಯ ಚಿಮಣಿ ಮತ್ತು ಉತ್ತರದಲ್ಲಿ ಸೇಂಟ್‌ ಜಾನ್ಸ್‌ ಕಾಲೇಜ್‌ ಚಾಪೆಲ್‌ ಗೋಪುರವಿದೆ.
2001ರ ಯುನೈಟೆಡ್‌ ಕಿಂಗ್ಡಮ್‌ ಜನಗಣತಿಯ ಪ್ರಕಾರ, ನಗರವು 22,153 ವಿದ್ಯಾರ್ಥಿಗಳು ಸೇರಿದಂತೆ, 108,863 ಜನಸಂಖ್ಯೆಯನ್ನು ಹೊಂದಿತ್ತು. ನಗರ ವಲಯದ ಜನಸಂಖ್ಯೆಯು (ದಕ್ಷಿಣ ಕೇಂಬ್ರಿಜ್‌ಷೈರ್‌ ಜಿಲ್ಲೆಯ ಭಾಗವನ್ನೂ ಸೇರಿಸಿ) 130,000ದಷ್ಟಿದೆ ಎಂದು ಅಂದಾಜಿಸಲಾಗಿದೆ. ಕೇಂಬ್ರಿಜ್‌ ಅನೇಕ ಸಣ್ಣ ಪಟ್ಟಣಗಳು ಮತ್ತು ಹಳ್ಳಿಗಳಿಂದ ಸುತ್ತುವರಿದಿದೆ.
ಪೂರ್ವ ಇತಿಹಾಸ
ರೋಮನ್‌ ಸಾಮ್ರಾಜ್ಯದ ಮುಂಚಿನ ಕಾಲದಿಂದಲೂ ಕೇಂಬ್ರಿಜ್‌ ಪ್ರದೇಶದ ಸುತ್ತಲೂ ವಸಾಹತುಗಳು ಅಸ್ತಿತ್ವದಲ್ಲಿದ್ದವು. ಈಗ ಫಿಟ್ಜ್‌ವಿಲಿಯಮ್‌ ಕಾಲೇಜ್‌ ನಿರ್ಮಾಣವಾಗಿರುವ ಸ್ಥಳದಲ್ಲಿ 3,500 ವರ್ಷ ಹಳೆಯದಾದ ಕಟ್ಟಡಗಳಿದ್ದ ಜಮೀನಿನ ಅವಶೇಷಗಳು ಸಿಕ್ಕಿದ್ದವು. ಇದು ವಸಾಹತಿನ ಅತಿ ಹಳೆಯ ಕುರುಹಾಗಿದೆ. ಕ್ರಿಸ್ತಪೂರ್ವ ಮೊದಲ ಶತಮಾನದಲ್ಲಿ ಬೆಲ್ಜಿಕ್‌ ಪಂಗಡವು ಕ್ಯಾಸ್ಲ್‌ ಹಿಲ್‌ನಲ್ಲಿ ನೆಲೆಗೊಂಡಿರುವ ಕಬ್ಬಿಣ ಯುಗ ಕಾಲದ ಪುರಾತನ ಕುರುಹು ಸಿಕ್ಕಿದೆ.
ರೋಮನ್‌ ಕಾಲ
ಕ್ರಿಸ್ತಶಕ 40ರಲ್ಲಿ ರೋಮನ್ನರು ಬ್ರಿಟನ್‌ ಮೇಲೆ ಅಕ್ರಮಣ ಮಾಡುವುದರೊಂದಿಗೆ ಈ ಪ್ರದೇಶದ ಮೊಟ್ಟಮೊದಲ ಅಭಿವೃದ್ಧಿ ಆರಂಭಗೊಂಡಿತು. ಕ್ಯಾಸ್ಲ್‌ ಹಿಲ್‌ ಎಂಬ ಸ್ಥಳವು ಕೇಂಬ್ರಿಜ್‌ನ್ನು ಸೈನ್ಯದ ಹೊರಠಾಣೆಗೆ ಉಪಯುಕ್ತ ಸ್ಥಳವಾಗಿಸಿತು. ಇಲ್ಲಿಂದ ಕ್ಯಾಮ್‌ ನದಿಯ ರಕ್ಷಣೆಗಾಗಿ ಬಳಸಲಾಯಿತು. ಇದು ವಯಾ ಡೆವಾನಾ ರಸ್ತೆಯನ್ನು ದಾಟುವ ಸ್ಥಳವಾಗಿತ್ತು. ಇದು ಎಸೆಕ್ಸ್‌ನ ಕಾಲ್ಚೆಸ್ಟರ್‌‍ನೊಂದಿಗೆ ಲಿಂಕನ್‌ನಲ್ಲಿರುವ ದಂಡುಪ್ರದೇಶಗಳು ಹಾಗೂ ಉತ್ತರದ ಸಂಪರ್ಕ ಹೊಂದಿತ್ತು. ಈ ರೋಮನ್‌ ವಸಾಹತನ್ನು ಡುರೊಲಿಪಾಂಟ್‌ ಎಂದು ಗುರುತಿಸಲಾಗಿದೆ.
ರೋಮನ್‌ ವಸಾಹತಿನ ನಂತರ 350 ವರ್ಷಗಳು, ಅಂದರೆ AD 400 ತನಕ ಈ ವಸಾಹತು ಪ್ರಾದೇಶಿಕ ಕೇಂದ್ರವಾಗಿ ಉಳಿಯಿತು. ರೋಮನ್‌ ರಸ್ತೆಗಳು ಮತ್ತು ಗೋಡೆಗಳುಳ್ಳ ಆವರಣಗಳನ್ನು ಈ ಪ್ರದೇಶಗಳಲ್ಲಿ ಇಂದಿಗೂ ನೋಡಬಹುದಾಗಿದೆ.
ಡುರೊಲಿಪಾಂಟ್‌ ಎಂದರೆ ಡುರೊ ಅಥವಾ ಡುರೊಲಿ  ಮೇಲೆ ಹಾದುಹೋಗುವ ಸೇತುವೆ ಎಂದರ್ಥ. ನೀರಿಗೆ ಸೆಲ್ಟಿಕ್‌ ಭಾಷೆಯಲ್ಲಿನ ಪದದಿಂದ ಇದು ವ್ಯುತ್ಪತ್ತಿಯಾದಂತೆ ಕಾಣುತ್ತದೆ.
ಸ್ಯಾಕ್ಸನ್‌ ಮತ್ತು ವೈಕಿಂಗ್‌ ಯುಗ
ರೋಮನ್ನರು ಸ್ಥಳ ತೊರೆದಾಗ, ಸ್ಯಾಕ್ಸನ್‌ರು‌ ಕ್ಯಾಸ್ಲ್‌ ಹಿಲ್‌ ಹಾಗೂ ಸುತ್ತಮುತ್ತಲ ಪ್ರದೇಶಗಳನ್ನು ಸ್ವಾಧೀನಕ್ಕೆ ತೆಗೆದುಕೊಂಡರು. ಈ ಪ್ರದೇಶದಲ್ಲಿ ಅವರ ಸಮಾಧಿ ವಸ್ತುಗಳು ಲಭಿಸಿವೆ. ಆಂಗ್ಲೊ-ಸ್ಯಾಕ್ಸನ್‌ ಕಾಲದಲ್ಲಿ, ಪ್ರಯಾಣ ಕಷ್ಟಕರವಾದ ಜೌಗು ಪ್ರದೇಶಗಳಲ್ಲಿ ಉತ್ತಮ ವ್ಯಾಪಾರ ಸಂಪರ್ಕಗಳಿಂದ ಕೇಂಬ್ರಿಜ್‌ನ ಆರ್ಥಿಕತೆಗೆ ಬಹಳಷ್ಟು ನೆರವಾಯಿತು. ಆದರೂ, ಏಳನೆಯ ಶತಮಾನದಷ್ಟರಲ್ಲಿ, ಹತ್ತಿರದ ಏಲಿಯಿಂದ ಬರುವ ಪ್ರವಾಸಿಗರು ಕೇಂಬ್ರಿಜ್‌ ಬಹಳಷ್ಟು ಕುಸಿದಿದೆ ಎಂದು ವರದಿ ಮಾಡಿದರು. ಆಂಗ್ಲೊ-ಸ್ಯಾಕ್ಸಾನ್‌ ಕ್ರಾನಿಕಲ್‌ನಲ್ಲಿ ಕೇಂಬ್ರಿಜ್‌ನ್ನು ಗ್ರ್ಯಾಂಟೆಬ್ರಿಕ್‌ ಎನ್ನಲಾಗಿದೆ.
ಕೇಂಬ್ರಿಜ್‌ಗೆ ವೈಕಿಂಗ್‌ಗಳ‌ ಆಗಮನವನ್ನು 875ರಲ್ಲಿ ಆಂಗ್ಲೋ-ಸ್ಯಾಕ್ಸನ್‌ ಕ್ರಾನಿಕಲ್‌ನಲ್ಲಿ ದಾಖಲಿಸಲಾಯಿತು. 878ರಲ್ಲಿ ಡೇನ್‌ಲಾ ಎಂಬ ವೈಕಿಂಗ್‌ ಶಾಸನ ಜಾರಿಗೊಳಿಸಲಾಯಿತು. ವೈಕಿಂಗ್‌ ಜನರ ಕಟ್ಟುನಿಟ್ಟಿನ ವ್ಯಾಪಾರ ಪದ್ಧತಿಗಳಿಂದ ಕೇಂಬ್ರಿಜ್‌ ತ್ವರಿತ ಅಭಿವೃದ್ಧಿ ಕಂಡಿತು. ಈ ಅವಧಿಯಲ್ಲಿ, ಪಟ್ಟಣದ ಕೇಂದ್ರವು ನದಿಯ ಎಡ-ದಂಡೆಯಲ್ಲಿನ ಕ್ಯಾಸ್ಲ್‌ ಹಿಲ್‌ನಿಂದ ಇಂದು ಕ್ವೇಸೈಡ್‌ ಎಂದು ಹೆಸರಾದ ಬಲದಂಡೆಯ ಪ್ರದೇಶಕ್ಕೆ ಸ್ಥಳಾಂತರಿಸಲಾಯಿತು. ವೈಕಿಂಗ್‌ ಯುಗದ ನಂತರ, ಸ್ಯಾಕ್ಸನ್‌ರು ಪುನಃ ಪ್ರಾಬಲ್ಯಕ್ಕೆ ಮರಳಿದರು. 1025ರಲ್ಲಿ ಸೇಂಟ್‌ ಬೆನೆಟ್ಸ್ ಚರ್ಚ್‌ ನಿರ್ಮಿಸಿದರು. ಇದು ಇಂದಿಗೂ ಬೆನೆಟ್ ಸ್ಟ್ರೀಟ್‌ನಲ್ಲಿ ನಿಂತಿದೆ.
ನಾರ್ಮನ್‌ರ ಯುಗ
ಇಂಗ್ಲೆಂಡ್‌ ಜಯಿಸಿಕೊಂಡ ಎರಡು ವರ್ಷಗಳ ನಂತರ, 1068ರಲ್ಲಿ, ನಾರ್ಮಂಡಿಯ ವಿಲಿಯಮ್‌ ಕ್ಯಾಸ್ಲ್‌ ಹಿಲ್‌ನಲ್ಲಿ ಕೋಟೆಯೊಂದನ್ನು ನಿರ್ಮಿಸಿದ. ಹೊಸದಾಗಿ ಜಯಿಸಲಾದ ರಾಜ್ಯದ ಇತರೆ ಭಾಗಗಳಂತೆ, ಕೇಂಬ್ರಿಜ್ ಸಹ ರಾಜ ಹಾಗೂ ಅವನ ಡೆಪ್ಯೂಟಿಗಳ(ಸಹಾಯಕರ) ನಿಯಂತ್ರಣಕ್ಕೆ ಒಳಪಟ್ಟಿತು. ಎದ್ದುಕಾಣುವಂತಹ ರೌಂಡ್‌ ಚರ್ಚ್‌ ಈ ಕಾಲಕ್ಕೆ ಸೇರಿದೆ. ನಾರ್ಮನ್‌ ಯುಗದ ಆರಂಭದೊಳಗೆ, ಪಟ್ಟಣದ ಹೆಸರು ಗ್ರೆಂಟಾಬ್ರಿಜ್ ಅಥವಾ ಕ್ಯಾಂಟೆಬ್ರಿಜ್(ಗ್ರಾಂಟ್‌ಬ್ರಿಜ್) ಎಂದು ರೂಪಾಂತರಗೊಂಡಿತ್ತು. ಇದರ ಮೂಲಕ ಹರಿದ ನದಿಗೆ ಗ್ರ್ಯಾಂಟಾ ಎಂದು ಕರೆಯಲಾಯಿತು.
ಕಾಲಕ್ರಮೇಣ, ಪಟ್ಟಣದ ಹೆಸರು ಕೇಂಬ್ರಿಜ್‌ ಎಂದು ಮಾರ್ಪಾಡಾಯಿತು. ಕ್ಯಾಮ್ ನದಿ ಇಂದಿಗೂ ಗ್ರ್ಯಾಂಟಾ ಎಂದೇ ಹೆಸರಾಗಿದೆ. ಕೇಂಬ್ರಿಜ್‌ನಲ್ಲಿನ ಮಿಲ್ಪಾಂಡ್‌ ಮತ್ತು ಗ್ರ್ಯಾಂಟ್ಚೆಸ್ಟರ್‌ ನಡುವೆ ಹರಿಯುವ ಮೇಲು ನದಿಯ ಭಾಗವನ್ನು ಇಂದಿಗೂ ಸಮರ್ಪಕವಾಗಿ ಗ್ರ್ಯಾಂಟಾ ಎಂದು ಕರೆಯಲಾಗುತ್ತದೆ. ಪಟ್ಟಣದ ವೆಲ್ಷ್‌ ಭಾಷೆ ಹೆಸರು ಇಂದಿಗೂ ಕೇರ್‌ಗ್ರಾಂಟ್‌ ಎಂದೇ ಉಳಿದುಕೊಂಡಿದೆ. ಇದು ಗ್ರ್ಯಾಂಟ್ಚೆಸ್ಟರ್ಗೆ ಸರಿಸುಮಾರು ಹೋಲಿಕೆಯಾಗುತ್ತದೆ. ಅದು ಕೇಂಬ್ರಿಜ್‌ ಬಳಿಯಿರುವ ಒಂದು ಹಳ್ಳಿಯ ಹೆಸರು ಕೂಡ ಆಗಿದೆ. ಆನಂತರ, ಕೇಂಬ್ರಿಡ್ಜ್‌ ಎಂಬ ಹೆಸರಿನೊಂದಿಗೆ ಸಾಮ್ಯತೆ ಹೊಂದುವಂತೆ, ನದಿಯ ಹೆಸರು ಕ್ಯಾಮ್‌ ಎಂದು ಹೆಸರು ಪಡೆಯಿತು. 1209ರಲ್ಲಿ ಸ್ಥಾಪಿತವಾದ ವಿಶ್ವವಿದ್ಯಾನಿಲಯವು ಕ್ಯಾಂಟಾಬ್ರಿಗಿಯೆನ್ಸಿಸ್ ‌ (" ಕ್ಯಾಂಟಾಬ್‌"ಗೆ ಸಂಕ್ಷೇಪ) ಎಂಬ ಲ್ಯಾಟೀನ್‌ ವಿಶೇಷಣವನ್ನು ಬಳಸುತ್ತದೆ. ಇದಕ್ಕೆ ಕೇಂಬ್ರಿಜ್‌ ಎಂದರ್ಥ. ಆದರೆ ಇದು ಇಂಗ್ಲಿಷ್‌ ಹೆಸರಿನಿಂದ ಹಿಂಪದ-ರಚನೆಯಾಗಿದೆ.
ವಿಶ್ವವಿದ್ಯಾನಿಲಯದ ಆರಂಭಿಕ ಕಾಲ
1209ರಲ್ಲಿ, ಆಕ್ಸ್‌ಫರ್ಡ್‌ನಲ್ಲಿ ಸ್ಥಳೀಯರು ಸೃಷ್ಟಿಸಿದ ಪ್ರತಿಕೂಲಕರ ಸ್ಥಿತಿಯಿಂದ ಪಾರಾದ ವಿದ್ಯಾರ್ಥಿಗಳು ಕೇಂಬ್ರಿಜ್‌ಗೆ ಬಂದು ವಿಶ್ವವಿದ್ಯಾನಿಲಯ ಸ್ಥಾಪಿಸಿದರು. ಇಂದಿಗೂ ಉಳಿದುಕೊಂಡಿರುವ ಅತಿ ಹಳೆಯ ಕಾಲೇಜ್‌ ಪೀಟರ್‌ಹೌಸ್‌ 1284ರಲ್ಲಿ ಸ್ಥಾಪನೆಯಾಯಿತು. ಕಿಂಗ್‌ ಹೆನ್ರಿ VI ಕಿಂಗ್ಸ್‌ ಕಾಲೇಜ್‌ ಚ್ಯಾಪೆಲ್‌ ಎಂಬ ಕೇಂಬ್ರಿಜ್‌ನ ಹೆಸರಾಂತ ಕಟ್ಟಡದ ನಿರ್ಮಾಣ ಕಾರ್ಯವನ್ನು 1446ರಲ್ಲಿ ಪ್ರಾರಂಭಿಸಿದ. ಕಿಂಗ್ ಹೆನ್ರಿ VIIIಯ ಆಳ್ವಿಕೆಯ ಕಾಲಾವಧಿಯಲ್ಲಿ ಈ ಕಟ್ಟಡ ನಿರ್ಮಾಣವನ್ನು 1515ರಲ್ಲಿ ಸಂಪೂರ್ಣಗೊಳಿಸಲಾಯಿತು.
ಇಪ್ಪತ್ತನೆಯ ಶತಮಾನ
ಲಂಡನ್‌ನ ಜನಸಂಖ್ಯಾ ಸ್ಪೋಟವನ್ನು ತಗ್ಗಿಸುವ ಯೋಜನೆಯೊಂದಿಗೆ ಇಲ್ಲಿ ಹಲವು ದೊಡ್ಡ ಕೌನ್ಸಿಲ್ ಎಸ್ಟೇಟ್(ಸಾರ್ವಜನಿಕ ವಸತಿ)ಗಳ ಸ್ಥಾಪನೆಯಿಂದ 1960 ಹಾಗೂ 1970ರ ದಶಕಗಳ ಕಾಲಾವಧಿಯಲ್ಲಿ, ಕೇಂಬ್ರಿಜ್‌ ನಗರದ ಗಾತ್ರವು ಬಹಳಷ್ಟು ಬೆಳೆಯಿತು. ನದಿಯ ಉತ್ತರ ಭಾಗದಲ್ಲಿರುವ ಅರ್ಬ್ಯೂರಿ, ಈಸ್ಟ್‌ ಚೆಸ್ಟರ್ಟನ್‌ ಮತ್ತು ಕಿಂಗ್ಸ್‌ ಹೆಡ್ಜೆಸ್‌ ಎಸ್ಟೇಟ್‌ಗಳ ಮೇಲೆ ಅತಿ ಹೆಚ್ಚು ಪ್ರಭಾವ ಬೀರಿದೆ. ನಗರದ ದಕ್ಷಿಣ ಭಾಗದಲ್ಲೂ ಸಣ್ಣ ಪ್ರಮಾಣದ ಅನೇಕ ಎಸ್ಟೇಟ್‌ಗಳಿವೆ.
ಆಂಗ್ಲಿಯಾ ಪಾಲಿಟೆಕ್ನಿಕ್‌ ಆಂಗ್ಲಿಯಾ ಪಾಲಿಟೆಕ್ನಿಕ್‌ ವಿಶ್ವವಿದ್ಯಾನಿಲಯ ಎಂದು ಬದಲಾಗುವುದರೊಂದಿಗೆ, 1992ರಲ್ಲಿ ಕೇಂಬ್ರಿಜ್‌ ನಗರದಲ್ಲಿ ಎರಡನೆಯ ವಿಶ್ವವಿದ್ಯಾನಿಲಯ ಸ್ಥಾಪನೆಯಾಯಿತು. 2005ರಲ್ಲಿ ಇದನ್ನು ಆಂಗ್ಲಿಯಾ ರಸ್ಕಿನ್‌ ವಿಶ್ವವಿದ್ಯಾನಿಲಯ ಎಂದು ಮರುನಾಮಕರಣ ಮಾಡಲಾಯಿತು. ಈ ಸಂಸ್ಥೆಯ ಮೂಲಗಳು, 1858ರಲ್ಲಿ ಜಾನ್‌ ರಸ್ಕಿನ್‌ ಸ್ಥಾಪಿಸಿದ ಕೇಂಬ್ರಿಜ್‌ ಸ್ಕೂಲ್‌ ಆಫ್‌ ಆರ್ಟ್‌ನಲ್ಲಿತ್ತು. ಮುಕ್ತ ವಿಶ್ವವಿದ್ಯಾನಿಲಯ ಸಹ ನಗರದಲ್ಲಿ ಉಪಸ್ಥಿತವಿದ್ದು, ನಗರದ ಹಿಲ್ಸ್‌ ರೋಡ್‌‌ನಲ್ಲಿ ಕಚೇರಿ ಕಾರ್ಯನಿರ್ವಹಿಸುತ್ತಿದೆ.
ವಿಶ್ವವಿದ್ಯಾನಿಲಯವಿದ್ದರೂ ಸಹ, 1951ರ ವರೆಗೂ ಕೇಂಬ್ರಿಜ್‌ಗೆ ನಗರ ಸನ್ನದು ನಿರಾಕರಿಸಲಾಗಿತ್ತು. ಸ್ಥಳವೊಂದು ನಗರದ ಸ್ಥಾನಮಾನ ಪಡೆಯಲು ಸಾಂಪ್ರದಾಯಿಕವಾಗಿ ಪೂರ್ವ ಅಗತ್ಯವಾದ ಕತಿಡ್ರಲ್‌ (ಪ್ರಧಾನ ಇಗರ್ಜಿ) ಕೇಂಬ್ರಿಜ್‌ನಲ್ಲಿರಲಿಲ್ಲ. ಬದಲಿಗೆ, ಚರ್ಚ್‌ ಆಫ್‌ ಇಂಗ್ಲೆಂಡ್‌ ಡಯಸಿಸ್‌ ಆಫ್‌ ಎಲಿ ವ್ಯಾಪ್ತಿಗೆ ಒಳಪಡುತ್ತದೆ.
ಇಂದಿನ ಕೇಂಬ್ರಿಜ್‌
ಪೂರ್ವ ಆಂಗ್ಲಿಯಾದ ಪ್ರಮುಖ ವಸಾಹತುಗಳಾದ ನಾರ್ವಿಚ್‌, ಕಾಲ್ಚೆಸ್ಟರ್‌, ಇಪ್‌ಸ್ವಿಚ್‌ ಮತ್ತು ಪೀಟರ್ಬೊರೊ ಜೊತೆ ಕೇಂಬ್ರಿಜ್‌ ಸಹ ಒಂದಾಗಿದೆ.
ಕಾರ್ನ್‌ ಎಕ್ಷ್‌ಚೇಂಜ್‌ ವಾದ್ಯಗೋಷ್ಠಿ ಮಂದಿರ ಸುತ್ತಲಿನ ಪ್ರದೇಶವನ್ನು ನವೀಕರಿಸುವ ಯೋಜನೆಯನ್ನು ಕೇಂಬ್ರಿಜ್‌ ನಗರ ಕೌನ್ಸಿಲ್ ಹೊಂದಿದೆ. ಜೊತೆಗೆ, ಕಾಯಂ ಐಸ್‌ ಸ್ಕೇಟಿಂಗ್‌ ಹರವುನಿರ್ಮಾಣಕ್ಕಾಗಿ ಯೋಜನೆಯನ್ನೂ ಸಹ ಹಮ್ಮಿಕೊಳ್ಳಲಾಗಿದೆ. ಕಳೆದ ಕೆಲವು ವರ್ಷಗಳಿಂದ ಪ್ರತಿ ವರ್ಷ ಪಾರ್ಕರ್ಸ್ ಪೀಸ್‌ನಲ್ಲಿ ತಾತ್ಕಾಲಿಕ ಹರವು ಸಿದ್ಧಪಡಿಸುವಲ್ಲಿ ಪಡೆದ ಯಶಸ್ಸು ಇದಕ್ಕೆ ಪ್ರೇರಣೆಯಾಗಿದೆ. ಇಪ್ಪತ್ತೊಂದನೆಯ ಶತಮಾನದುದ್ದಕ್ಕೂ ಹೊಸ ಗೃಹನಿರ್ಮಾಣ ಮತ್ತು ಅಭಿವೃದ್ಧಿಗಳು ಮುಂದುವರೆದಿವೆ. ನಿಲ್ದಾಣದ ಸಮೀಪ CB1 ಮತ್ತು ಅಕಾರ್ಡಿಯಾ ಯೋಜನೆಗಳನ್ನು ಹಮ್ಮಿಕೊಳ್ಳಲಾಗಿದೆ. ನಗರದ ದಕ್ಷಿಣದಲ್ಲಿ ಕ್ಲೇಫಾರ್ಮ್‌ ಮತ್ತು ಟ್ರಂಪಿಂಗ್ಟನ್‌ ಮೆಡೋಸ್ ‌ ಅಭಿವೃದ್ಧಿಗೊಳಿಸುವ ಯೋಜನೆ ಹಮ್ಮಿಕೊಳ್ಳಲಾಗಿದೆ.
ವ್ಯವಹಾರ
ಕೇಂಬ್ರಿಜ್ ಮತ್ತು ಅದರ ಸುತ್ತಮುತ್ತಲಿನ ಪ್ರದೇಶಗಳನ್ನು ಕೆಲವೊಮ್ಮೆ ಸಿಲಿಕಾನ್‌ ಫೆನ್‌ ಎನ್ನಲಾಗಿದೆ. ಇದು ಸಿಲಿಕಾನ್‌ ವ್ಯಾಲಿಯ ಪರೋಕ್ಷಪ್ರಸ್ತಾಪವಾಗಿದೆ. ಏಕೆಂದರೆ ನಗರದ ಸುತ್ತಲಿನ ವಿಜ್ಞಾನ ಉದ್ಯಾನಗಳಲ್ಲಿ ಹೈಟೆಕ್‌ ವಾಣಿಜ್ಯೋದ್ದಿಮೆಗಳು ಮತ್ತು ತಂತ್ರಜ್ಞಾನ ಅಭಿವೃದ್ಧಿ ಕೇಂದ್ರಗಳು ನಿರ್ಮಾಣವಾಗಿದೆ. ಇಂತಹ ಉದ್ಯಾನಗಳಲ್ಲಿ ಹಲವು ವಿಶ್ವವಿದ್ಯಾನಿಲಯ ಕಾಲೇಜುಗಳ ಸ್ವಾಮ್ಯದಲ್ಲಿವೆ ಅಥವಾ ಭೋಗ್ಯದ ಮೇಲೆ ಪಡೆದಿವೆ. ಉದ್ದಿಮೆಗಳು ಆಗಾಗ್ಗೆ ಈ ವಿಶ್ವವಿದ್ಯಾನಿಲಯಗಳಿಂದ ಪ್ರತ್ಯೇಕವಾಗಿರುವುದುಂಟು. ಇಂತಹ ಉದ್ದಿಮೆಗಳ ಪೈಕಿ ಅಬ್‌ಕ್ಯಾಮ್‌, ಸಿಎಸ್‌ಆರ್‌, ಎಕಾರ್ನ್‌ ಕಂಪ್ಯೂಟರ್ಸ್‌ (ಈಗ ARM‌), ಕ್ಯಾಮ್‌ಸೆಮಿ, ಜ್ಯಾಗೆಕ್ಸ್‌ ಮತ್ತು ಸಿಂಕ್ಲೇರ್‌ ಸೇರಿವೆ. ಕೇಂಬ್ರಿಜ್ ವಿಶ್ವವಿದ್ಯಾಲಯದ ತಂತ್ರಜ್ಞಾನ ಉದ್ಯಾನದಲ್ಲಿ ಮೈಕ್ರೋಸಾಫ್ಟ್ ತನ್ನ ಮೈಕ್ರೋಸಾಫ್ಟ್ ಸಂಶೋಧನೆಯ UKಕಚೇರಿಗಳನ್ನು ಸ್ಥಾಪಿಸಲು ಆಯ್ಕೆ ಮಾಡಿದೆ. ಇದು ರೀಡಿಂಗ್‌ನಲ್ಲಿರುವ ಮುಖ್ಯ ಮೈಕ್ರೋಸಾಫ್ಟ್ UKಕ್ಯಾಂಪಸ್‌ನಿಂದ ಪ್ರತ್ಯೇಕವಾಗಿದೆ.
ರೇಡಿಯೊ ಮತ್ತು ದೂರದರ್ಶನ ಉಪಕರಣಗಳು ಹಾಗೂ ರಕ್ಷಣಾ ಇಲಾಖೆಗಾಗಿ ಉಪಕರಣಗಳನ್ನು ತಯಾರಿಸುತ್ತಿದ್ದ ಪೈ ಲಿಮಿಟೆಡ್‌ ಸಂಸ್ಥೆಯು ಕೇಂಬ್ರಿಜ್‌ನಲ್ಲಿ ನೆಲೆಗೊಂಡಿದೆ. ನಂತರದ ವರ್ಷಗಳಲ್ಲಿ ಪೈ TETRA ರೇಡಿಯೊ ಉಪಕರಣ ತಯಾರಕ ಪೈ ಟೆಲಿಕಮ್ಯೂನಿಕೇಷನ್ಸ್‌ ಸೇರಿದಂತೆ ಹಲವು ಉದ್ದಿಮೆಗಳಾಗಿ ವಿಕಸನ ಹೊಂದಿತು. ನಗರದ ಪೂರ್ವ ಗಡಿಯಲ್ಲಿ ಮಾರ್ಷಲ್‌ ಏರೊಸ್ಪೇಸ್‌ ಎಂಬ ಪ್ರಮುಖ ಉದ್ದಿಮೆಯಿದೆ. ಕೇಂಬ್ರಿಜ್‌ ನೆಟ್ವರ್ಕ್‌ ಉದ್ದಿಮೆಗಳ ನಡುವಿನ ಅಂತರಸಂಪರ್ಕ ಏರ್ಪಡಿಸುತ್ತದೆ. ಎಫ್‌ಟಿಎಸ್‌ಇ100 ಮಾಹಿತಿ ತಂತ್ರಜ್ಞಾನ ಉದ್ದಿಮೆ ಆಟೊನಮಿ ಕಾರ್ಪೊರೇಷನ್‌ ಕೌಲೀ ರೋಡ್‌ನ ಬ್ಯುಸಿನೆಸ್‌ ಪಾರ್ಕ್‌ನಲ್ಲಿದೆ.
ಭೌಗೋಳಿಕತೆ
ಕೇಂಬ್ರಿಜ್‌ ಲಂಡನ್‌ ನಗರದಿಂದ ಸುಮಾರು 50 mi ಈಶಾನ್ಯ ದಿಕ್ಕಿನಲ್ಲಿದೆ. ನಗರವು ಸಮತಟ್ಟಾದ, ತಗ್ಗು ಪ್ರದೇಶದಲ್ಲಿದೆ. ಇದು ಫೆನ್ಸ್‌ (ಜೌಗು ಪ್ರದೇಶ)ದ ದಕ್ಷಿಣಕ್ಕಿದೆ. ಕೇಂಬ್ರಿಜ್‌ ಇರುವ ಪ್ರದೇಶವು ಸಮುದ್ರ ಮಟ್ಟಕ್ಕಿಂತ ಎತ್ತರದಲ್ಲಿ ಸುಮಾರು 6 m ರಿಂದ 24 mರ ನಡುವೆ ವ್ಯತ್ಯಾಸ ಹೊಂದಿದೆ. ಗ್ರ್ಯಾಂಟ್ಚೆಸ್ಟರ್‌ ಗ್ರಾಮದ ಬಳಿಯಿಂದ ಕ್ಯಾಮ್‌ ನದಿಯು ನಗರ ಮುಲಕ ಉತ್ತರ ದಿಕ್ಕಿನಲ್ಲಿ ಹರಿಯುತ್ತದೆ. ಕೇಂಬ್ರಿಜ್‌ ಎಂಬ ಹೆಸರು ಈ ನದಿಯಿಂದ ಹುಟ್ಟಿದೆ.
ಬಹಳಷ್ಟು ನಗರಗಳಂತೆ, ಇಂದಿನ ಕೇಂಬ್ರಿಜ್‌ನಲ್ಲಿ ಹಲವು ಉಪನಗರಗಳಿವೆ ಮತ್ತು ಅತೀ ಸಾಂದ್ರತೆಯ ವಸತಿಪ್ರದೇಶಗಳಿವೆ. ಕೇಂಬ್ರಿಜ್‌ನ ನಗರ ಕೇಂದ್ರವು ಬಹಳಷ್ಟು ವಾಣಿಜ್ಯ, ಐತಿಹಾಸಿಕ ಕಟ್ಟಡಗಳು ಹಾಗೂ ಜೀಸಸ್‌ ಗ್ರೀನ್‌, ಪಾರ್ಕರ್ಸ್‌ ಪೀಸ್‌ ಮತ್ತು ಮಿಡ್ಸಮ್ಮರ್‌ ಕಾಮನ್‌ ಸೇರಿದಂತೆ ವಿಶಾಲ ಹಚ್ಚಹಸಿರು ಕ್ಷೇತ್ರಗಳನ್ನು ಹೊಂದಿವೆ. ನಗರದ ಕೇಂದ್ರದಲ್ಲಿನ ಬಹಳಷ್ಟು ರಸ್ತೆಗಳನ್ನು ಪಾದಚಾರಿಗಳ ಸಂಚಾರಕ್ಕೆ ಅನುಕೂಲವಾಗುವಂತೆ ಮಾಡಲಾಗಿದೆ.
ಜನಸಂಖ್ಯಾ ವಿವರ
ವಿಶ್ವವಿದ್ಯಾನಿಲಯದ ಶಿಕ್ಷಣಾವಧಿಯ ದಿನಾಂಕದ ಒಳಗೆ ಮತ್ತು ಹೊರಗೆ ಕೇಂಬ್ರಿಜ್‌ನ ಜನಸಂಖ್ಯಾಶಾಸ್ತ್ರ ಗಣನೀಯವಾಗಿ ಬದಲಾಗುತ್ತದೆ. ಆದ್ದರಿಂದ ಇದನ್ನು ಅಳತೆ ಮಾಡುವುದು ಕಷ್ಟ.
ವಿಶ್ವವಿದ್ಯಾನಿಲಯದ ಶೈಕ್ಷಣಿಕ ಅವಧಿಯಲ್ಲಿ ನಡೆಸಿದ 2001 ಜನಗಣತಿಯಲ್ಲಿ ಕೇಂಬ್ರಿಜ್‌ ನಿವಾಸಿಗಳ ಪೈಕಿ 89.44%ರಷ್ಟು ಶ್ವೇತ ವರ್ಣೀಯರು ಎಂದು ಗುರುತಿಸಲಾಯಿತು (ರಾಷ್ಟ್ರೀಯ ಮಟ್ಟದ ಸರಾಸರಿ 92.12%ಗೆ ಹೋಲಿಸಿದಾಗ) ವಿಶ್ವವಿದ್ಯಾನಿಲಯದೊಳಗೆ, ವಿದೇಶೀ ವಿದ್ಯಾರ್ಥಿಗಳೂ ಸೇರಿದಂತೆ, 84%ರಷ್ಟು ಪದವಿ ವಿದ್ಯಾರ್ಥಿಗಳು ಮತ್ತು 80%ರಷ್ಟು ಸ್ನಾತಕೋತ್ತರ ವಿದ್ಯಾರ್ಥಿಗಳು ತಮ್ಮನ್ನು ಶ್ವೇತವರ್ಣೀಯರು ಎಂದು ಗುರುತಿಸಿಕೊಂಡಿದ್ದಾರೆ.
ಸರಾಸರಿ ಪ್ರಮಾಣಕ್ಕಿಂತಲೂ ಹೆಚ್ಚು ಸಂಬಳ ಪಡೆಯುವ ವೃತ್ತಿಪರ, ವ್ಯವಸ್ಥಾಪನಾ ಮತ್ತು ಆಡಳಿತ ನೌಕರಿಯಲ್ಲಿರುವ ಜನರು ಕೇಂಬ್ರಿಜ್‌ನಲ್ಲಿದ್ದಾರೆ ( 32.6% vs.23.5%). ಅಲ್ಲದೆ, ಕೈದುಡಿಮೆ ಮಾಡುವ ಜನರು ಸರಾಸರಿಗಿಂತ ತೀರಾ ಕಡಿಮೆ ಪ್ರಮಾಣದಲ್ಲಿದ್ದಾರೆ.(27.6% vs40.2%). ಜೊತೆಗೆ, ಸರಾಸರಿ ಪ್ರಮಾಣಕ್ಕಿಂತ ಹೆಚ್ಚಿನ ಜನರು ಉನ್ನತ ಮಟ್ಟದ ವಿದ್ಯಾರ್ಹತೆ ಹೊಂದಿದ್ದಾರೆ (ಉದಾಹರಣೆಗೆ, ಪದವಿ, ಉನ್ನತ ರಾಷ್ಟ್ರೀಯ ಡಿಪ್ಲೊಮಾ, ಅರ್ಹತೆ ಹೊಂದಿರುವ ವೈದ್ಯರು) (41.2% vs 19.7%).
ಸ್ಥಳೀಯ ಸರ್ಕಾರ
ಕೇಂಬ್ರಿಜ್‌ ಮಹಾನಗರವಲ್ಲದ ಜಿಲ್ಲೆಯಾಗಿದ್ದು, ನಗರ ಕೌನ್ಸಿಲ್‌ ಆಡಳಿತ ವ್ಯಾಪ್ತಿಯಲ್ಲಿರುತ್ತದೆ. ಕೇಂಬ್ರಿಜ್‌ಷೈರ್‌ ಕೌಂಟಿಯಲ್ಲಿರುವ ಐದು ಜಿಲ್ಲೆಗಳ ಪೈಕಿ ಕೇಂಬ್ರಿಜ್‌ ನಗರವೂ ಒಂದು. ಇದರ ಸುತ್ತಲೂ ಬಹಳಷ್ಟು ಗ್ರಾಮಾಂತರ ಎನ್ನಬಹುದಾದ ದಕ್ಷಿಣ ಕೇಂಬ್ರಿಜ್‌ಷೈರ್‌ ಜಿಲ್ಲೆಯು ಆವರಿಸಿದೆ. ನಿಜಕ್ಕೂ, ಕೇಂಬ್ರಿಜ್‌ ಇಡೀ ಇಂಗ್ಲೆಂಡ್‌ನಲ್ಲಿ ಇನ್ನೊಂದು ಜಿಲ್ಲೆಯಿಂದ ಸಂಪೂರ್ಣವಾಗಿ ಆವರಿಸಲಾಗಿರುವ ಏಕೈಕ ಜಿಲ್ಲೆಯಾಗಿದೆ. ಮಾರುಕಟ್ಟೆ ಚೌಕದಲ್ಲಿರುವ ಗಿಲ್ಡ್‌ಹಾಲ್ ಎಂಬ ದೊಡ್ಡ ಕಟ್ಟಡದಲ್ಲಿ ನಗರ ಕೌನ್ಸಿಲ್‌ನ ಪ್ರಧಾನ ಕಾರ್ಯಸ್ಥಳವಿದೆ. ನಗರ ಕೌನ್ಸಿಲ್ ಸದಸ್ಯರು ವಾರ್ಷಿಕವಾಗಿ ನಗರದ ಮಹಾಪೌರ(ಮೇಯರ್)ನನ್ನು ಚುನಾಯಿಸುವರು. 1207ರ ಇಸವಿಯಲ್ಲಿ ಅರಸ ಜಾನ್‌ ಕೇಂಬ್ರಿಜ್‌ಗೆ ರಾಯಲ್‌ ಚಾರ್ಟರ್‌ (ರಾಜಮನೆತನದ ಸನ್ನದು) ನೀಡಿದ ಫಲವಾಗಿ, ಮಹಾಪೌರರನ್ನು ನೇಮಿಸುವ ಅವಕಾಶ ಲಭಿಸಿತು. ಆದರೂ, ದಾಖಲೆಗಳ ಪ್ರಕಾರ ಮೊಟ್ಟಮೊದಲ ಮಹಾಪೌರ ಹಾರ್ವಿ ಫಿಟ್ಜ್‌ಯುಸ್ಟೇಸ್‌ 1213ರಲ್ಲಿ ಸೇವೆ ಸಲ್ಲಿಸಿದರು. ಕೇಂಬ್ರಿಜ್‌ಷೈರ್‌ ಕೌಂಟಿ ಕೌನ್ಸಿಲ್‌ ಸಹ ಕೇಂಬ್ರಿಜ್‌ನ ಆಡಳಿತ ವಹಿಸುತ್ತದೆ.
ಮತದಾರರ ಪಟ್ಟಿಗಳ ವಿಂಗಡಣೆಯ ದೃಷ್ಟಿಯಿಂದ, ನಗರವನ್ನು 14 ನಗರ ವಿಭಾಗಗಳಾಗಿ ವಿಂಗಡಿಸಲಾಗಿದೆ: ಅಬ್ಬೆ, ಆರ್ಬ್ಯೂರಿ, ಕ್ಯಾಸ್ಲ್‌, ಚೆರ್ರಿ ಹಿಂಟನ್‌, ಕಾಲರಿಡ್ಜ್‌, ಈಸ್ಟ್‌ ಚೆಸ್ಟರ್ಟನ್‌, ಕಿಂಗ್ಸ್‌ ಹೆಡ್ಜಸ್‌, ಮಾರ್ಕೆಟ್‌, ನ್ಯೂನ್‌ಹ್ಯಾಮ್‌, ಪೀಟರ್ಸ್‌ಫೀಲ್ಡ್‌, ಕ್ವೀನ್‌ ಎಡಿತ್ಸ್‌, ರೊಮ್ಸೆ, ಟ್ರಂಪಿಂಗ್ಟನ್‌ ಹಾಗೂ ವೆಸ್ಟ್ ಚೆಸ್ಟರ್ಟನ್‌.
ನಗರ ಕೌನ್ಸಿಲ್‌ನ ರಾಜಕೀಯ ರಚನೆ ಈ ರೀತಿಯಿದೆ:
2000ದ ಇಸವಿಯಿಂದಲೂ ಲಿಬರಲ್‌ ಡೆಮೊಕ್ರ್ಯಾಟ್‌ ಪಕ್ಷವು ನಗರ ಕೌನ್ಸಿಲ್‌ನಲ್ಲಿ ಬಹುಮತ ಉಳಿಸಿಕೊಂಡಿದೆ.
ವೆಸ್ಟ್‌ಮಿ‌ನ್‌ಸ್ಟರ್‌
ಕೇಂಬ್ರಿಜ್‌ನ ಈ ಸಂಸದೀಯ ಕ್ಷೇತ್ರವು ನಗರದ ಬಹಳಷ್ಟು ಭಾಗವನ್ನು ವ್ಯಾಪಿಸಿದೆ. 2010ರ ಸಾರ್ವತ್ರಿಕ ಚುನಾವಣೆಯಲ್ಲಿ ಲಿಬರಲ್‌ ಡೆಮೊಕ್ರಾಟ್‌ ಅಭ್ಯರ್ಥಿ ಜೂಲಿಯನ್‌ ಹುಪರ್ಟ್‌ ಸಂಸತ್ ಸದಸ್ಯರಾಗಿ (MP) ಚುನಾಯಿತರಾದರು. ಇವರು ಡೇವಿಡ್‌ ಹಾವರ್ತ್‌ರ ಉತ್ತರಾಧಿಕಾರಿಯಾದರು. ಕ್ವೀನ್ಸ್‌ ಎಡಿತ್ಸ್‌ ವಾರ್ಡ್‌ ಎಂಬ ನಗರದ ಒಂದು ಪ್ರದೇಶವು ದಕ್ಷಿಣ ಕೇಂಬ್ರಿಜ್‌ಷೈರ್‌ ಸಂಸದೀಯ ಕ್ಷೇತ್ರದಲ್ಲಿದೆ. ಇದರ MP ಕನ್ಸರ್ವೇಟಿವ್‌ ಪಕ್ಷದ ಆಂಡ್ರ್ಯೂ ಲ್ಯಾಂಸ್ಲೇ 1997ರಲ್ಲಿ ಚುನಾಯಿತರಾದರು. ಮುಂಚೆ, ನಗರವು 1992ರಿಂದ 2005ರ ತನಕ ಲೇಬರ್‌ MPಯನ್ನು ಚುನಾಯಿಸಿತ್ತು. ಇದಕ್ಕೂ ಮುಂಚೆ, ಎರಡನೆಯ ಮಹಾಯುದ್ಧದ ನಂತರ ಕನ್ಸರ್ವೇಟಿವ್‌ MPಯನ್ನು ಚುನಾಯಿಸಿತ್ತು. ಆದರೂ, ಕಳೆದ 20 ವರ್ಷಗಳಿಂದಲೂ ಕನ್ಸರ್ವೇಟಿವ್‌ ಪಕ್ಷದ ಮತಹಂಚಿಕೆಯು ಕಡಿಮೆಯಾಗುತ್ತಿರುವುದು ಕಂಡುಬಂದಿದೆ.
ವಿಶ್ವವಿದ್ಯಾನಿಲಯವೂ ಸಹ ಹೌಸ್‌ ಆಫ್‌ ಕಾಮನ್ಸ್‌ನಲ್ಲಿ ಸ್ಥಾನವೊಂದನ್ನು ಹೊಂದಿತ್ತು. ಈ ಸ್ಥಾನವನ್ನು ಹೊಂದಿದವರ  ಪೈಕಿ ಸರ್‌ ಐಸಾಕ್‌ ನ್ಯೂಟನ್‌ ಗಮನಾರ್ಹ. 1948ರಲ್ಲಿ ಹೊರಡಿಸಲಾದ ಶಾಸನದಲ್ಲಿ ಕೇಂಬ್ರಿಜ್‌ ವಿಶ್ವವಿದ್ಯಾನಿಲಯ ಸಂಸತ್‌ ಕ್ಷೇತ್ರವನ್ನು ರದ್ದುಗೊಳಿಸಲಾಯಿತು. 1950ರ ಸಾರ್ವತ್ರಿಕ ಚುನಾವಣೆಗಾಗಿ ಸಂಸತ್ತಿನ ವಿಸರ್ಜನೆಯಿಂದ ಇತರೆ ವಿಶ್ವವಿದ್ಯಾನಿಲಯ ಕ್ಷೇತ್ರಗಳೊಂದಿಗೆ ಈ ಸ್ಥಾನವನ್ನು ರದ್ದುಗೊಳಿಸಲಾಯಿತು.
ಸಾರಿಗೆ
ಕೇಂಬ್ರಿಜ್ ಬಹಳಷ್ಟು ಸಾರಿಗೆ ಸಂಪರ್ಕವುಳ್ಳ ನಗರವಾಗಿದೆ. ಜೊತೆಗೆ, ಯುನೈಟೆಡ್‌ ಕಿಂಗ್ಡಮ್‌ನ ಹನ್ನೊಂದು 'ಸೈಕ್ಲಿಂಗ್‌ ನಗರ'ಗಳಲ್ಲಿ ಇದೂ ಒಂದು ಎಂದು 2008ರಲ್ಲಿ ಸ್ಥಾನಮಾನ ನೀಡಲಾಯಿತು. ಲಂಡನ್‌ನಲ್ಲಿರುವ ಕಿಂಗ್ಸ್‌ ಕ್ರಾಸ್‌ ಮತ್ತು ಲಿವರ್ಪೂಲ್‌ ಸ್ಟ್ರೀಟ್‌ ರೈಲು ನಿಲ್ದಾಣಗಳು ಮತ್ತು ಪೀಟರ್ಸ್‌ಬೊರೊ, ರಾಯ್‌ಸ್ಟನ್‌, ಕಿಂಗ್ಸ್‌ ಲಿನ್‌, ನಾರ್ವಿಚ್‌, ಇಪ್‌ಸ್ವಿಚ್‌ ಮತ್ತು ಸ್ಟ್ಯಾನ್‌ಸ್ಟೆಡ್‌ ವಿಮಾನ ನಿಲ್ದಾಣಗಳಿಗೆ ಕೇಂಬ್ರಿಜ್‌ನಿಂದ ಕಾಯಂ ರೈಲು ಸಂಚಾರವಿದೆ. ನಗರದ ಹೊರವಲಯಗಳ ಮೂಲಕ ಎರಡು ಪ್ರಮುಖ ರಸ್ತೆಗಳು ಹಾದುಹೋಗುತ್ತವೆ - M11 ಹೆದ್ದಾರಿ ಹಾಗೂ A14. ಕೇಂಬ್ರಿಜ್‌ನಲ್ಲಿ ತನ್ನದೇ ಆದ, ಮಾರ್ಷಲ್ಸ್‌ ವಿಮಾನ ನಿಲ್ದಾಣ ಎಂಬ ವಿಮಾನ ನಿಲ್ದಾಣವಿದೆ. ಮುಂಬರುವ ಕೇಂಬ್ರಿಜ್‌ಷೈರ್‌ ಗೈಡೆಡ್‌ ಬಸ್‌ವೇ ಕೇಂಬ್ರಿಜ್‌ ನಗರ ಕೇಂದ್ರದ ಮೂಲಕ ಹಾದುಹೋಗುತ್ತದೆ. ಕೇಂಬ್ರಿಜ್‌ಷೈರ್ ಕೌಂಟಿ ಕೌನ್ಸಿಲ್‌ ಸಹ ಸಾರಿಗೆ ನಾವೀನ್ಯ ನಿಧಿಯಿಂದ £500 ದಶಲಕ್ಷ ಹಣಕ್ಕೆ ಬಿಡ್‌ ಸಲ್ಲಿಸಿದೆ.
ಶಿಕ್ಷಣ
ಕೇಂಬ್ರಿಜ್‌ನಲ್ಲಿ ಎರಡು ವಿಶ್ವವಿದ್ಯಾನಿಲಯಗಳಿವೆ, ಕೆಲವು ಅಂದಾಜಿನ ಪ್ರಕಾರ, ಕಾಲೇಜಿನ ಕೇಂಬ್ರಿಜ್‌ ವಿಶ್ವವಿದ್ಯಾನಿಲಯ ಮತ್ತು ಆಂಗ್ಲಿಯಾ ರಸ್ಕಿನ್‌ ವಿಶ್ವವಿದ್ಯಾನಿಲಯದ ಸ್ಥಳೀಯ ಕ್ಯಾಂಪಸ್ ಸುಮಾರು 30,000 ವಿದ್ಯಾರ್ಥಿಗಳಿಗೆ ಶಿಕ್ಷಣ ನೀಡುತ್ತವೆ. ಕೇಂಬ್ರಿಜ್‌ ವಿಶ್ವವಿದ್ಯಾನಿಲಯವು 2007/08 ಶೈಕ್ಷಣಿಕ ಅವಧಿಯಲ್ಲಿ 17,662 ವಿದ್ಯಾರ್ಥಿಗಳಿದ್ದಾರೆ ಎಂದು ಅಂದಾಜಿಸಿತು. ಇದೇ ಅವಧಿಯಲ್ಲಿ, ಆಂಗ್ಲಿಯಾ ರಸ್ಕಿನ್‌ ವಿಶ್ವವಿದ್ಯಾನಿಲಯವು ತನ್ನ ಎರಡೂ ಕ್ಯಾಂಪಸ್‌ಗಳಲ್ಲಿ (ಒಂದು ಕೇಂಬ್ರಿಜ್‌ ಆಚೆ, ಅಂದರೆ ಚೆಲ್ಮ್‌ಸ್ಫರ್ಡ್‌ನಲ್ಲಿದೆ) 24,000 ವಿದ್ಯಾರ್ಥಿಗಳಿದ್ದಾರೆ ಎಂದು ಅಂದಾಜಿಸಿತು. ಹಿಲ್ಸ್‌ ರೋಡ್‌ ಸಿಕ್ಸ್ತ್‌ ಫಾರ್ಮ್‌ ಕಾಲೇಜ್‌, ಲಾಂಗ್‌ ರೋಡ್‌ ಸಿಕ್ಸ್ತ್‌ ಫಾರ್ಮ್‌ ಕಾಲೇಜ್‌ ಮತ್ತು ಕೇಂಬ್ರಿಜ್‌ ರೀಜನಲ್‌ ಕಾಲೇಜ್‌ ರಾಜ್ಯದ ಹೆಚ್ಚಿನ ಶಿಕ್ಷಣ ಕ್ಷೇತ್ರಕ್ಕೆ ಅವಕಾಶವಾಗಿದೆ.
ಸರ್ಕಾರಿ ಮತ್ತು ಸ್ವತಂತ್ರ ಶಾಲೆಗಳು ಬಾಲ್ಯತರಗತಿಯಿಂದ ಹಿಡಿದು ಪ್ರೌಢಶಾಲೆಯ ವರೆಗೂ ಕೇಂಬ್ರಿಜ್‌-ವಾಸೀ ವಿದ್ಯಾರ್ಥಿಗಳಿಗೆ ಶಿಕ್ಷಣ ನೀಡುತ್ತವೆ. ಸರ್ಕಾರೀ ಶಾಲೆಗಳು ಕೇಂಬ್ರಿಜ್‌ಷೈರ್‌ ಕೌಂಟಿ ಕೌನ್ಸಿಲ್‌ ಆಡಳಿತದಲ್ಲಿದೆ. ಕೇಂಬ್ರಿಜ್‌ ನಗರದಲ್ಲಿರುವ 35 ಶಾಲೆಗಳು ಸೇರಿದಂತೆ ಇದು ಒಟ್ಟು 251 ಶಾಲೆಗಳ ಆಡಳಿತ ನಿರ್ವಹಿಸುತ್ತದೆ. ಚೆಸ್ಟರ್ಟನ್‌ ಕಮ್ಯೂನಿಟಿ ಕಾಲೇಜ್‌, ಪಾರ್ಕ್‌ಸೈಡ್‌ ಫೆಡರೇಷನ್‌ (ಇದು ಪಾರ್ಕ್‌ಸೈಡ್‌ ಕಮ್ಯೂನಿಟಿ ಕಾಲೇಜ್‌ ಮತ್ತು ಕಾಲೆರಿಡ್ಜ್‌ ಕಮ್ಯೂನಿಟಿ ಕಾಲೇಜ್‌ನ್ನು ಒಳಗೊಂಡಿದೆ), ಮ್ಯಾನೊರ್‌ ಕಮ್ಯೂನಿಟಿ ಕಾಲೇಜ್‌, ನೆದರ್ಹಾಲ್‌ ಸ್ಕೂಲ್‌ ಹಾಗೂ ಕ್ರಿಶ್ಚಿಯನ್‌ ಅಂತರ-ಪಂಥೀಯ ಸೇಂಟ್‌ ಬೀಡ್ಸ್‌ ಶಾಲೆಯು ವಿಸ್ತೃತ ಪ್ರೌಢ ಶಿಕ್ಷಣ ನೀಡುತ್ತವೆ.
ಫುಟ್ಬಾಲ್‌
ಕೇಂಬ್ರಿಜ್‌ ಯುನೈಟೆಡ್‌ F.C‌ಗೆ ನಗರವು ನೆಲೆಯಾಗಿದೆ. ಈ ತಂಡವು 1970ರಿಂದ 2005ರ ತನಕ ಅಬ್ಬೆ ಕ್ರೀಡಾಂಗಣದಲ್ಲಿ ನಡೆದ ಫುಟ್ಬಾಲ್ ಲೀಗ್‌ ಪಂದ್ಯಾವಳಿಯಲ್ಲಿ ಆಡಿತ್ತು. 2005ರಲ್ಲಿ ಈ ತಂಡವನ್ನು ಕಾನ್ಫೆರೆನ್ಸ್‌ ನ್ಯಾಷನಲ್‌ನ ಕೆಳವಿಭಾಗಕ್ಕೆ ಇಳಿಸಲಾಗಿದ್ದು, ಪ್ರಸಕ್ತ ಈ ವಿಭಾಗದಲ್ಲಿ ಸ್ಪರ್ಧಿಸುತ್ತಿದೆ. ಸುಮಾರು ಪಂದ್ಯಗಳಲ್ಲಿ ಸೋತ ಕಾರಣ ಕೆಳದರ್ಜೆಗೆ ಸ್ಥಳಾಂತರವು ಅನಿವಾರ್ಯವಾದಾಗ, ಈ ಕ್ರೀಡಾ ಸಂಸ್ಥೆಯನ್ನು ಗಣನೀಯ ಸಾಲಗಳೊಂದಿಗೆ ಆಡಳಿತ ಸುಪರ್ದಿಗೆ ತರಲಾಯಿತು. ಆದರೆ ತಂಡವು 2005-06 ಋತುವಿಗಾಗಿ ಆಡಳಿತ ಸುಪರ್ದಿನಿಂದ ಹೊರಬರುವಲ್ಲಿ ಯಶಸ್ವಿಯಾಯಿತು. 1990ರ ದಶಕದ ಕಾಲಾವಧಿಯಲ್ಲಿ ಈ ಕ್ರೀಡಾ ಸಂಸ್ಥೆಗೆ ಅತಿದೊಡ್ಡ ಯಶಸ್ಸು ದೊರಕಿತು. ಸತತ ಎರಡು ಬಾರಿ ಮೇಲ್ದರ್ಜೆಯ ಕೂಟಕ್ಕೆ ಬಡ್ತಿ ಹಾಗೂ ಸತತ ಎರಡು ಬಾರಿ ಫುಟ್ಬಾಲ್‌ ಲೀಗ್‌ ಕಪ್‌ ಕ್ವಾರ್ಟರ್ ಫೈನಲ್‌ ಸ್ಪರ್ಧೆಗೆ ಅವಕಾಶ ನೀಡುವ FA ಕಪ್‌  ಕ್ವಾರ್ಟರ್‌ ಫೈನಲ್ ಪ್ರವೇಶಗಳು ಹಾಗೂ ನೂತನ ಪ್ರೀಮಿಯರ್‌ ಲೀಗ್‌ ಬಡ್ತಿ‌ಗೆ ಬಹಳ ಸಮೀಪ ಮುಟ್ಟುವುದರೊಂದಿಗೆ ಯಶಸ್ಸು ಗಳಿಸಿತು.
ನಗರದ ಇನ್ನೊಂದು ಫುಟ್ಬಾಲ್‌ ಕ್ಲಬ್ ಕೇಂಬ್ರಿಜ್‌ ಸಿಟಿ F.C.‌ ಚೆಸ್ಟರ್ಟನ್‌ನಲ್ಲಿರುವ ಸಿಟಿ ಗ್ರೌಂಡ್‌ನಲ್ಲಿ ಸದರ್ನ್‌ ಫುಟ್ಬಾಲ್ ಲೀಗ್‌ ಪ್ರೀಮಿಯರ್‌ ಡಿವಿಜನ್‌ನಲ್ಲಿ ಆಡುತ್ತಿದೆ. ಕೇಂಬ್ರಿಜ್‌ನ ಉತ್ತರದಲ್ಲಿರುವ ಹಿಸ್ಟನ್‌, ಕಾನ್ಫೆರೆನ್ಸ್‌ ನ್ಯಾಷನಲ್‌ ತಂಡವಾದ ಹಿಸ್ಟನ್‌ F.C.ಯ ನೆಲೆಯಾಗಿದೆ.
ರಗ್ಬಿ
ಈ ನಗರದ ತಂಡಗಳು ರಗ್ಬಿ ಫುಟ್ಬಾಲ್‌ ಕ್ರೀಡೆಯ ಎರಡೂ ಮಾದರಿಗಳಲ್ಲಿ ಆಡುತ್ತಿವೆ. ರಗ್ಬಿ ಯುನಿಯನ್‌ ಕ್ಲಬ್‌ ಕೇಂಬ್ರಿಜ್ R.U.F.C. ನ್ಯಾಷನಲ್ ಡಿವಿಜನ್‌ ಒನ್‌ನ ಪಂದ್ಯವನ್ನು ಅದರ ಸ್ಥಳೀಯ ಮೈದಾನ ವೆಸ್ಟ್ ರೆನಾಲ್ಟ್‌ ಪಾರ್ಕ್‌ ನಲ್ಲಿ ಆಡುತ್ತದೆ. ಈ ಮೈದಾನವು ನಗರದ ನೈಋತ್ಯ ಮೂಲೆಯಗ್ರ್ಯಾಂಟ್‌ಚೆಸ್ಟರ್ ರಸ್ತೆ‌ಯಲ್ಲಿದೆ. ಕೇಂಬ್ರಿಜ್‌ ಈಗಲ್ಸ್‌ ರಗ್ಬಿ ಲೀಗ್‌ ತಂಡವು ಬೇಸಿಗೆಯ ತಿಂಗಳುಗಳಲ್ಲಿ ನ್ಯಾಷನಲ್‌ ಕಾನ್ಫೆರೆನ್ಸ್ ಲೀಗ್‌ ಈಸ್ಟ್‌ ಸೆಕ್ಷನ್‌ ಪಂದ್ಯಾವಳಿಯಲ್ಲಿ ಆಡುತ್ತದೆ.
ಜಲಕ್ರೀಡೆಗಳು
ನಗರದ ಮಧ್ಯಭಾಗದ ಮೂಲಕ ಹರಿಯುವ ಕ್ಯಾಮ್‌ ನದಿಯನ್ನು ದೋಣಿ ಸಂಚಾರಕ್ಕೆ ಬಳಸಲಾಗುತ್ತದೆ. ವಿಶ್ವವಿದ್ಯಾನಿಲಯ ತನ್ನದೇ ಆದ ಕೇಂಬ್ರಿಜ್‌ ವಿಶ್ವವಿದ್ಯಾನಿಲಯ ಬೋಟ್‌ ಕ್ಲಬ್‌ ಎಂಬ ದೋಣಿ ಓಟದ ಸ್ಪರ್ಧೆಯ ಕ್ಲಬ್ ಹೊಂದಿದೆ. ಬಹುತೇಕ ಸದಸ್ಯ ಕಾಲೇಜುಗಳು ನದಿಯಲ್ಲಿ ದೋಣಿಮನೆಗಳನ್ನು ಹೊಂದಿವೆ. ಲೆಂಟ್‌ ಮತ್ತು ಬೇಸಿಗೆಯ ಋತುಗಳಲ್ಲಿ ನಡೆಸಲಾಗುವ ಎರಡು ಬಂಪ್ಸ್‌ ಓಟಗಳು ವಿಶ್ವವಿದ್ಯಾನಿಲಯದ ದೋಣಿ ಓಟದ ಸ್ಪರ್ಧೆಯ ಮುಖ್ಯ ಕೇಂದ್ರಬಿಂದುವಾಗಿದೆ. ಕೇಂಬ್ರಿಜ್‌ಷೈರ್‌ ರೋಯಿಂಗ್‌ ಅಸೊಸಿಯೇಷನ್‌ 1868ರಲ್ಲಿ ಸ್ಥಾಪಿತವಾಯಿತು. ವಿಶ್ವವಿದ್ಯಾನಿಲಯದ ಹೊರಗೆ ಸ್ಪರ್ಧಾತ್ಮಕ ದೋಣಿ ಓಟದ ಕ್ರೀಡೆಯನ್ನು ಆಯೋಜಿಸುತ್ತದೆ. ಕಡಿಮೆ ಆಳವಿರುವಂತಹ ಕ್ಯಾಮ್‌ ನದಿಯ ಭಾಗಗಳನ್ನು ವಿಹಾರಾತ್ಮಕ ಪಂಟಿಂಗ್‌ ಕ್ರೀಡೆಗೆ ಬಳಸಲಾಗುತ್ತದೆ. ಪಂಟಿಂಗ್‌ ಚೂಪಾದ ಹುಟ್ಟುಕೋಲಿನಿಂದ ನದಿಯ ತಳಕ್ಕೆ ತಳ್ಳಿ ದೋಣಿಯನ್ನು ಮುಂದೆ ಸಾಗಿಸುವ ಬೋಟಿಂಗ್ ವಿಧಾನವಾಗಿದೆ.
ಇತರೆ ಕ್ರೀಡೆಗಳು
ಕೇಂಬ್ರಿಜ್‌ ರೂಲ್ಸ್‌ ಫುಟ್ಬಾಲ್‌ನ ನೆಲೆಯಾಗಿರುವ ಪಾರ್ಕರ್ಸ್‌ ಪೀಸ್ ಮೈದಾನವನ್ನು ಪ್ರಥಮ ದರ್ಜೆಯ ಕ್ರಿಕೆಟ್‌ ಪಂದ್ಯಗಳಿಗೆ 1817ರಿಂದ 1864ರ ತನಕ ಆಯೋಜಿಸಲು ಬಳಸಲಾಯಿತು. ಕೇಂಬ್ರಿಜ್‌ ವಿಶ್ವವಿದ್ಯಾನಿಲಯದ ಫೆನ್ನರ್ಸ್‌ ಕ್ರಿಕೆಟ್ ಮೈದಾನವು ನಗರದಲ್ಲಿದೆ. ಇದು ಸಣ್ಣ ಪ್ರಮಾಣದ ಕೌಂಟಿ ಕೇಂಬ್ರಿಜ್‌ಷೈರ್‌ CCC ಕ್ರಿಕೆಟ್‌ ತಂಡದ ಸ್ಥಳೀಯ ಮೈದಾನವಾಗಿದೆ. ಇಡೀ ವಿಶ್ವದಲ್ಲಿ ಕೇವಲ 42 ರಿಯಲ್‌ ಟೆನಿಸ್‌ ಅಂಕಣಗಳ ಪೈಕಿ ಎರಡು ಕೇಂಬ್ರಿಜ್‌ ನಗರದ ಕೇಂಬ್ರಿಜ್‌ ವಿಶ್ವವಿದ್ಯಾನಿಲಯದ ರಿಯಲ್‌ ಟೆನಿಸ್ ಕ್ಲಬ್‌ನಲ್ಲಿವೆ. ಬ್ರಿಟಿಷ್‌ ಅಮೆರಿಕನ್‌ ಫುಟ್ಬಾಲ್‌ ಲೀಗ್‌ ಕ್ರೀಡಾ ಕ್ಲಬ್ ಕೇಂಬ್ರಿಜ್‌ಷೈರ್‌ ಕ್ಯಾಟ್ಸ್‌ ಕೋಲ್ಡ್‌ಹ್ಯಾಮ್ಸ್‌ ಕಾಮನ್‌ನಲ್ಲಿ ಆಡುತ್ತದೆ. ಟೀಮ್‌ ಕೇಂಬ್ರಿಜ್‌ ಮತ್ತು ಕೇಂಬ್ರಿಜ್ ಸೈಕ್ಲಿಂಗ್‌ ಕ್ಲಬ್‌ ಎಂಬ ಎರಡು ಸೈಕ್ಲಿಂಗ್‌ ಕ್ಲಬ್‌ಗಳು ಕೇಂಬ್ರಿಜ್‌ನಲ್ಲಿವೆ.
ಮೋಟಾರ್‌ಸೈಕಲ್‌ ಸ್ಪೀಡ್‌ವೇ ಓಟವು ನ್ಯೂಮಾರ್ಕೆಟ್ ರಸ್ತೆಯಲ್ಲಿರುವ ಗ್ರೇಹೌಂಡ್‌ ಕ್ರೀಡಾಂಗಣದಲ್ಲಿ 1939ರಲ್ಲಿ ನಡೆಯಿತು. ಸಮಕಾಲೀನ ಸ್ಥಳೀಯ ಮಾಧ್ಯಮವು ರೇಸಿಂಗ್ ಕೂಟದ ವರದಿಗಳನ್ನು ಮತ್ತು ಛಾಯಾಚಿತ್ರಗಳನ್ನು ಪ್ರಕಟಿಸಿದವು. ಈ ಸ್ಥಳದಲ್ಲಿ ಇತರ ವರ್ಷಗಳಲ್ಲೂ ಪಂದ್ಯಗಳನ್ನು ಆಯೋಜಿಸಲಾಗಿದೆಯೇ ಎನ್ನುವುದು ತಿಳಿದುಬಂದಿಲ್ಲ. ನ್ಯೂಮಾರ್ಕೆಟ್‌ ಮೋಟಾರ್‌ಸೈಕಲ್‌ ಕ್ಲಬ್‌‌ ಆಯೋಜಿಸಿದ ಈ ಕೂಟಗಳಲ್ಲಿ ತಂಡವು ನ್ಯೂಮಾರ್ಕೆಟ್‌ ಹೆಸರಿನಡಿ ಓಟಗಳಲ್ಲಿ ಭಾಗವಹಿಸಿತು.
ವಿಶ್ವವಿದ್ಯಾನಿಲಯ ಮಟ್ಟದ ಕ್ರೀಡೆಗಳು
ಆಕ್ಸ್‌ಫರ್ಡ್‌ ವಿರುದ್ಧ ವಿಶ್ವವಿದ್ಯಾನಿಲಯ ಮಟ್ಟದ ಕ್ರೀಡಾಕೂಟಗಳು, ಅದರಲ್ಲೂ ವಿಶಿಷ್ಟವಾಗಿ ರಗ್ಬಿ ಯುನಿಯನ್‌ ವಾರ್ಸಿಟಿ ಮ್ಯಾಚ್‌ ಹಾಗೂ ಬೋಟ್‌ ರೇಸ್‌ ಕ್ರೀಡೆಗಳಿಗಾಗಿ ಕೇಂಬ್ರಿಜ್‌ ಚಿರಪರಿಚಿತವಾಗಿದೆ. ವಿದ್ಯಾಸಂಸ್ಥೆಗಳೊಂದಿಗೆ ಯಾವುದೇ ಸಂಬಂಧವಿಲ್ಲದಿದ್ದರೂ ವಿಶ್ವಾದ್ಯಂತ ಹಲವಾರು ಈ ಪಂದ್ಯಗಳನ್ನು ವೀಕ್ಷಿಸುತ್ತಾರೆ
ರಂಗಭೂಮಿ
ಆರ್ಟ್ಸ್‌ ಥಿಯೇಟರ್‌ ಎಂಬುದು ಕೇಂಬ್ರಿಜ್‌ನ ಪ್ರಮುಖ ಸಾಂಪ್ರದಾಯಿಕ ರಂಗಮಂದಿರವಾಗಿದೆ. ಪಟ್ಟಣದ ಕೇಂದ್ರದಲ್ಲಿರುವ ಈ ರಂಗಮಂದಿರದಲ್ಲಿ 666 ಆಸನಗಳಿವೆ. ಈ ರಂಗಮಂದಿರದಲ್ಲಿ ಸ್ಥಳೀಯ ನಾಟಕ ತಂಡಗಳು ಸೇರಿದಂತೆ ಪ್ರವಾಸೀ ತಂಡಗಳ ನಾಟಕಗಳು ಪ್ರದರ್ಶಿತವಾಗುತ್ತವೆ. ನಿಯಮಿತವಾಗಿ ನಾಟಕ ಪ್ರದರ್ಶನಗಳ ಅತಿಥೇಯ ವಹಿಸುವ, ನಗರದ ಅತಿದೊಡ್ಡ ಮಂದಿರ ಕೇಂಬ್ರಿಜ್‌ ಕಾರ್ನ್‌ ಎಕ್ಸ್‌ಚೇಂಜ್‌ 1800 ಜನರು ನಿಂತು ಅಥವಾ 1200 ಜನರು ಆಸೀನರಾಗಿ ನಾಟಕಗಳನ್ನು ವೀಕ್ಷಿಸುವ ಸಾಮರ್ಥ್ಯ ಹೊಂದಿದೆ. ನಗರದಲ್ಲಿರುವ 19ನೆಯ ಶತಮಾನದ ಮುಂಚಿನ ಕಾರ್ನ್‌ ಎಕ್ಸ್‌ಚೇಂಜ್‌ ಕಟ್ಟಡದಲ್ಲಿದ್ದ ಈ ಸ್ಥಳವನ್ನು 20ನೆಯ ಶತಮಾನದುದ್ದಕ್ಕೂ ವಿವಿಧ ಕಾರ್ಯಕ್ರಮಗಳನ್ನು ಆಯೋಜಿಸಲು ಬಳಸಲಾಯಿತು. ಇದರಲ್ಲಿ ಚಹಾ ಔತಣಗಳು, ಮೋಟಾರು ವಾಹನ ಪ್ರದರ್ಶನಗಳು, ಕ್ರೀಡಾ ಪಂದ್ಯಗಳು ಮತ್ತು ತಾತ್ಕಾಲಿಕ ವೇದಿಕೆಯ ಮೇಲೆ ಸಂಗೀತ ವಾದ್ಯತಂಡಗಳ ಕಾರ್ಯಕ್ರಮಗಳು ಆಯೋಜಿತವಾಗುತ್ತಿದ್ದವು. ನಗರ ಕೌನ್ಸಿಲ್‌ 1980ರ ದಶಕದಲ್ಲಿ ಈ ಕಟ್ಟಡವನ್ನು ನವೀಕರಿಸಿ, ಪೂರ್ಣಕಾಲಿಕ ಕಲಾಮಂದಿರವನ್ನಾಗಿ ನಾಟಕ, ನೃತ್ಯ ಮತ್ತು ಸಂಗೀತ ಗೋಷ್ಠಿಗಳನ್ನು ಆಯೋಜಿಸಿತು.
220 ಆಸನಗಳುಳ್ಳ, ದಿ ಷೆಡ್‌ ಎನ್ನಲಾದ ಜೆ2, ಕೇಂಬ್ರಿಜ್‌ ನಗರದ ಅತಿನವೀನ ರಂಗಮಂದಿರವಾಗಿದೆ. ಇದು ಕೇಂಬ್ರಿಜ್‌ ಲೀಷರ್‌ ಪಾರ್ಕ್‌ನಲ್ಲಿರುವ ಜಂಕ್ಷನ್‌ ಸಂಕೀರ್ಣದ ಅಂಗವಾಗಿದೆ. ಈ ರಂಗಮಂದಿರವನ್ನು 2004ರಲ್ಲಿ ತೆರೆಯಲಾಯಿತು. ಇಲ್ಲಿ ಸಂಗೀತ, ಹಾಸ್ಯನಾಟಕಗಳು ಮತ್ತು ರಾತ್ರಿ ಕ್ಲಬ್‌ಗಳನ್ನು ಆಯೋಜಿಸಲಾಗುತ್ತದೆ. ಅಲ್ಲದೆ ಸಾಂಸ್ಕೃತಿಕ ಮತ್ತು ಸಮಕಾಲೀನ ರಂಗಮಂದಿರ ಮತ್ತು ನೃತ್ಯವೂ ಸಹ ಆಯೋಜಿತವಾಗುತ್ತವೆ.
ಕೇಂಬ್ರಿಜ್‌ ವಿಶ್ವವಿದ್ಯಾನಿಲಯವು ಎಡಿಸಿ ರಂಗಮಂದಿರವನ್ನು ನಿರ್ವಹಿಸುತ್ತದೆ. ಶಿಕ್ಷಣಾವಧಿಯ ಸಮಯದಲ್ಲಿ ವಾರಕ್ಕೆ ಮೂರು ಪ್ರದರ್ಶನಗಳನ್ನು ಸಾಮಾನ್ಯವಾಗಿ ಆಯೋಜಿಸುತ್ತದೆ. ಮಮ್‌ಫರ್ಡ್‌ ಥಿಯೇಟರ್‌ ಆಂಗ್ಲಿಯಾ ರಸ್ಕಿನ್‌ ವಿಶ್ವವಿದ್ಯಾನಿಲಯದ ಅಂಗವಾಗಿದ್ದು, ವಿದ್ಯಾರ್ಥಿ ಮತ್ತು ವಿದ್ಯಾರ್ಥಿಯೇತರ ಸಮುದಾಯಗಳು ಪ್ರದರ್ಶಿಸುವ ನಾಟಕಗಳಿಗೆ ಆತಿಥ್ಯ ವಹಿಸುತ್ತದೆ. ಈ ಕಾಲೇಜುಗಳ ಒಳಗೆ ಹಲವು ಪ್ರದರ್ಶನ ಸ್ಥಳಗಳಿವೆ.
ಸಾಹಿತ್ಯ ಮತ್ತು ಚಲನಚಿತ್ರ ಕ್ಷೇತ್ರಗಳಲ್ಲಿ ಕೇಂಬ್ರಿಜ್‌
ಡಗ್ಲಸ್‌ ಆಡಮ್ಸ್‌ ಅವರ ಡಿರ್ಕ್‌ ಜೆಂಟ್ಲಿಸ್‌ ಹೊಲಿಸ್ಟಿಕ್‌ ಡಿಟೆಕ್ಟಿವ್‌ ಏಜೆನ್ಸಿ, ರೋಸ್‌ ಮೆಕಾಲೆ ಅವರ ದೇ ವರ್‌ ಡಿಫೀಟೆಡ್‌ , ಕೇಟ್‌ ಆಟ್ಕಿನ್ಸನ್‌ ಅವರ ಕೇಸ್‌ ಹಿಸ್ಟರೀಸ್‌ , ರೆಬೆಕಾ ಸ್ಟಾಟ್ ಅವರ ಘೋಸ್ಟ್‌ವಾಕ್‌ ಮತ್ತು ರಾಬರ್ಟ್‌ ಹ್ಯಾರಿಸ್‌ ಅವರ ಎನಿಗ್ಮಾ ,  ಸೇರಿದಂತೆ, ಹಲವು ಕೃತಿಗಳ ಕಥಾ ಹಂದರಗಳು ಕೇಂಬ್ರಿಜ್‌ ಸನ್ನಿವೇಶವನ್ನು ಪೂರ್ಣವಾಗಿ ಅಥವಾ ಆಂಶಿಕವಾಗಿ ಒಳಗೊಂಡಿದೆ. ಸೂಸಾನಾ ಗ್ರೆಗೊರಿ 14ನೆಯ ಶತಮಾನ ಕಾಲದ ಕೇಂಬ್ರಿಜ್‌ ಸನ್ನಿವೇಶದ ಕಾದಂಬರಿಗಳ ಸರಣಿಗಳನ್ನು ಬರೆದರು. ಜಾನಿ ಪ್ಯಾನಿಕ್‌ ಅಂಡ್‌ ದಿ ಬೈಬಲ್‌ ಆಫ್‌ ಡ್ರೀಮ್ಸ್‌ ಎಂಬ ಕಥಾ ಸಂಕಲನದಲ್ಲಿ ಪ್ರಕಟಿಸಲಾದ ಹಲವು ಕಿರುಕಥೆಗಳನ್ನು ಕೇಂಬ್ರಿಜ್ ಸನ್ನಿವೇಶದೊಂದಿಗೆ ಸಿಲ್ವಿಯಾ ಪ್ಲಾತ್‌ ಬರೆದಿದ್ದರು. ತಮ್ಮ ಆತ್ಮವತ್ತಾಂತ ಪೀರಿಯಡ್‌ ಪೀಸ್‌ ನಲ್ಲಿ ಚಾರ್ಲ್ಸ್‌ ಡಾರ್ವಿನ್‌ರ ಮೊಮ್ಮಗಳಾದ ಗ್ವೆನ್‌ ರಾವೆರಾಟ್‌ ಮುಂಚಿನ ವಿಕ್ಟೊರಿಯನ್‌ ಕೇಂಬ್ರಿಜ್‌‌ನ ತಮ್ಮ ಬಾಲ್ಯದ ಬಗ್ಗೆ ತಿಳಿಸಿದ್ದಾರೆ. ವಿಪ್ಲ್‌ಸ್ಮಿತ್‌ ಎಂಬ ಅಂಕಿತನಾಮದಡಿ ನೋಯೆಲ್‌ ಸೈಮಿಂಗ್ಟನ್‌ ದಿ ನೈಟ್‌ ಕ್ಲೈಂಬರ್ಸ್‌ ಆಫ್‌ ಕೇಂಬ್ರಿಜ್‌ ' ಎಂಬ ಕೃತಿ ಬರೆದರು. ಇದು 1930ರ ದಶಕದಲ್ಲಿ ರಾತ್ರಿಯ ವೇಳೆ ಕೇಂಬ್ರಿಜ್ ಕಾಲೇಜ್‌ಗಳು ಮತ್ತು ಪಟ್ಟಣದ ಕಟ್ಟಡಗಳನ್ನು ಏರಿಹೋಗುವ  ಚಟುವಟಿಕೆ ಕುರಿತಾಗಿತ್ತು.
ಫಿಲಿಪ್ಪಾ ಪಿಯರ್ಸ್‌ರವರ ಟಾಮ್ಸ್‌ ಮಿಡ್ನೈಟ್‌ ಗಾರ್ಡನ್ ‌ ಮತ್ತು ಮಿನ್ನೊ ಆನ್‌ ದಿ ಸೇ ಕೃತಿಗಳಲ್ಲಿ ಕೇಂಬ್ರಿಜ್‌ನ ಕಾದಂಬರೀಕೃತ ಆವೃತ್ತಿಗಳು ಗೋಚರಿಸುತ್ತವೆ. ಇವೆರಡೂ ಕೃತಿಗಳಲ್ಲಿ ನಗರವನ್ನು ಕ್ಯಾಸ್ಲ್‌ಫೊರ್ಡ್‌ ಎಂದು ಮರುನಾಮಕರಣ ಮಾಡಲಾಗಿತ್ತು. ಟಾಮ್‌ ಷಾರ್ಪ್‌ರವರ 'ಪೋರ್ಟರ್‌ಹೌಸ್‌ ಕಾಲೇಜ್'‌ ಎಂಬ ಕಾಲ್ಪನಿಕ ಕಥೆಗಾಗಿ ಕೇಂಬ್ರಿಜ್‌ ಮೂಲಸ್ಥಾನವಾಗಿತ್ತು.
ಬಿಬಿಸಿಯ ದೂರದರ್ಶನ ಕಾರ್ಯಕ್ರಮ ಸೈಲೆಂಟ್‌ ವಿಟ್ನೆಸ್ ‌ ಚಿತ್ರೀಕರಣದ ಬಹಳಷ್ಟು ಪಾಲನ್ನು ಕೇಂಬ್ರಿಜ್‌ ನಗರದಲ್ಲಿ ನಡೆಸಲಾಗಿತ್ತು.
ಜನಪ್ರಿಯ ಸಂಗೀತ
ಕೇಂಬ್ರಿಜ್‌ನಲ್ಲಿ ಸಂಘಟಿತವಾದ ವಾದ್ಯತಂಡಗಳ ಪೈಕಿ ಪಿಂಕ್‌ ಫ್ಲಾಯ್ಡ್‌ ಅತಿ ಗಮನಾರ್ಹವಾದದ್ದು. ಈ ವಾದ್ಯತಂಡದ ಮಾಜಿ ಹಾಡು ರಚನೆಕಾರ, ಗಿಟಾರ್‌ ವಾದಕ ಹಾಗೂ ಗಾಯಕ ಸಿಡ್‌ ಬ್ಯಾರೆಟ್‌ ಕೇಂಬ್ರಿಜ್‌ ನಗರದಲ್ಲಿ ಹುಟ್ಟಿ ಬೆಳೆದವರು. ಸಿಡ್‌ ಮತ್ತು ಇನ್ನೊಬ್ಬ ಸಂಸ್ಥಾಪಕ ಸದಸ್ಯ ರೊಜರ್‌ ವಾಟರ್ಸ್‌ ಇಬ್ಬರೂ ಕೇಂಬ್ರಿಜ್‌ಷೈರ್‌ ಹೈಸ್ಕೂಲ್‌ ಫಾರ್‌ ಬಾಯ್ಸ್‌ನಲ್ಲಿ ಸಹಪಾಠಿಗಳಾಗಿದ್ದರು. ಡೇವಿಡ್‌ ಗಿಲ್ಮೊರ್‌ ಸಹ ಕೇಂಬ್ರಿಜ್‌ನ ನಿವಾಸಿಯಾಗಿದ್ದು, ಹತ್ತಿರದ ಪರ್ಸ್‌ ಶಾಲೆಯಲ್ಲಿ ವ್ಯಾಸಂಗ ಮಾಡಿದರು. ಕೇಂಬ್ರಿಜ್‌ ಮೂಲದ ಇತರೆ ವಾದ್ಯತಂಡಗಳಲ್ಲಿ ಹೆನ್ರಿ ಕೌ, ಕಟ್ರಿನಾ ಅಂಡ್‌ ದಿ ವೇವ್ಸ್‌, ದಿ ಸಾಫ್ಟ್‌ ಬಾಯ್ಸ್‌, ಎಝಿಯೊ ಮತ್ತು ಹಾರೇಸ್‌ Xಸಹ ಸೇರಿವೆ. ದಿ ಬ್ರೊಕೆನ್‌ ಫ್ಯಾಮಿಲಿ ಬ್ಯಾಂಡ್‌ ಮತ್ತು ಶಾಸ್ತ್ರೀಯ-ಪಾಪ್‌ ಸಂಗಿತ ಶೈಲಿ ಮಿಶ್ರಣದ ವಾದ್ಯತಂಡ ಕಿಂಗ್ಸ್‌ ಸಿಂಗರ್ಸ್‌ ಸಹ ವಿಶ್ವವಿದ್ಯಾನಿಲಯದಲ್ಲಿ ಸಂಘಟಿತವಾಗಿದ್ದವು. ಏಕ-ಕಲಾವಿದರಾದ ಬೂ ಹ್ಯೂವರ್ಡಿನ್‌ ಮತ್ತು ರೊಬಿನ್‌ ಹಿಚ್ಕಾಕ್‌, ಹಾಗೂ, ಡ್ರಮ್‌ ಮತ್ತು ಬಾಸ್‌ ಗಿಟಾರ್‌ ವಾದಕ ಕಲಾವಿದರಾದ(ಮತ್ತು ಸಹೋದರರು) Nu:Tone, ಹಾಗೂ ಲಾಗಿಸ್ಟಿಕ್ಸ್‌ ಕೇಂಬ್ರಿಜ್‌ ಮೂಲದವರು. ಗಾಯಕಿ ಒಲಿವಿಯಾ ನ್ಯೂಟನ್‌-ಜಾನ್‌ ಮತ್ತು ಮ್ಯೂಸ್‌ ರಾಕ್‌ ಶೈಲಿಯ ವಾದ್ಯತಂಡದ ಪ್ರಮುಖ ಗಾಯಕ ಮ್ಯಾಥ್ಯೂ ಬೆಲಾಮಿ ಕೇಂಬ್ರಿಜ್‌ನಲ್ಲಿ ಜನಿಸಿದ್ದರು.‌ ಗಾಯಕ ಮತ್ತು ಹಾಡು ರಚನೆಕಾರ ನಿಕ್‌ ಡ್ರೇಕ್,‌ ಹಾಗೂ ಮ್ಯಾಂಚೆಸ್ಟರ್‌ ಸಂಗೀತ ಉದ್ಯಮಿ ಹಾಗೂ ಫ್ಯಾಕ್ಟರಿ ರೆಕಾರ್ಡ್ಸ್‌ ಸಂಸ್ಥಾಪಕ ಟೋನಿ ವಿಲ್ಸನ್‌ ಇವರಿಬ್ಬರೂ ಕೇಂಬ್ರಿಜ್‌ ವಿಶ್ವವಿದ್ಯಾನಿಲಯದಲ್ಲಿ ವ್ಯಾಸಂಗ ಮಾಡಿದ್ದರು.